Vladimir Znosko - Viaţa celui întru Sfinţi părintelui nostru, 
Teofil, nebunul pentru Hristos 


Nevoitorul şi înainte văzătorul din Lavra Kievo-Pecerska 


„Îngerilor Săi va porunci pentru tine ca să te păzească în toate căile tale”, 
(Ps.90,11) 


„ Cercat am fost de vijelii din anii primăverii mele, 
Ca orişicare pui de vultur căzut din cuib prea timpuriu, 
Și leagănu-mi plutea cândva pe-ntinsul mării siniliu 
Ca o măruntă jucărie în voia valurilor grele”. 
(O.N.Ciumin) 


În orăşelul Mahnovo din gubernia şi judeţul Kiev, trăia cândva preotul Andrei 
Gorenkovski, slujitor al bisericii cu Hramul Naşterii Maicii Domnului. In luna 


octombrie a anului 1788, soția lui Eufrosina a născut 2 gemeni. Cel mai mare a 
primit la Sfântul Botez numele de Toma, iar cel mai mic a fost numit Calinic. 
Amândoi erau deosebit de frumoşi, puternici şi sănătoşi. Oamenii din acele 
vremuri erau foarte credincioşi şi temători de Dumnezeu, iar mamele aveau 
obiceiul puternic înrădăcinat de a-şi hrăni singure, la sân, copiii. Aşa a făcut şi 
Eufrosina; şi deşi îi venea greu să hrănească 2 gemeni deodată, totuşi fericita 
mamă nu s-a învoit nici în ruptul capului să-şi încredinţeze copiii unei alte femei. 
A început alăptarea. 


Spre nespusa uimire a Eufrosinei, însă, Toma, cel mai mare dintre gemeni, n-a vrut 
defel să sugă, întorcându-şi de fiecare dată faţa de la sân. Ca să-şi scape copilul de 
la moarte prin înfometare, mama uluită a fost nevoită să găsească fel de fel de 
mijloace pentru a-l hrăni: îi dădea lui Toma să mănânce fiertură de cartofi, ridichi 
şi morcovi. Toate acestea Toma le primea cu plăcere, însă numai ce-i atingeau de 
buze vasul cu lapte fiert, copilul îşi întorcea iarăşi faţa, plângând în hohote, şi 
pentru nimic în lume nu voia să guste vreun fel de hrană cu lapte. 


Această stare de lucruri a făcut ca în inima mamei să se înfiripe încă de la început 
răceala faţă de micuțul Toma. Pe deasupra au început să vină tot felul de femei 
superstiţioase, vecine şi preotese cunoscute, care, răstălmăcind după mintea lor 
aceste lucruri neobişnuite şi urzind poveşti şi păreri neghioabe, au început să-l 
socoată pe Toma un soi de pui de sălbăticiune; iar Eufrosina în simplitatea şi 
neştiinţa ei, credea din tot sufletul în aceste idei superstiţioase şi, umplându-se de 
groază, se înrăia din ce ăn ce mai tare. 


-„E un copil schimbat”, zicea ea."N-am vrut să-l botez în aceeaşi zi cu Calinic, şi 
uite că ielele mi l-au schimbat”. 


A trecut mai bine de jumătate de an. Încercând toate mijloacele cu putinţă pentru a- 
| face pe Toma asemănător cu ceilalţi copii şi băgând de seamă la pruncul ei 
înclinații şi dorinţe de neînțeles pentru femeia simplă care era, Eufrosina s-a 
hotărât să scape pentru totdeauna de un asemenea „monstru”, cum îl socotea ea. O 
dată, seara a chemat-o la ea pe slujnică şi a început să ţină sfat cu aceasta, având 
grijă să păstreze taină față de soţul ei. 


-„Nu mai am ochi să-l văd pe pricoliciul ăsta...Nu mai pot să-l sufăr în casa 
mea...Mâine, când s-o crăpa de ziuă ia-l cu tine, du-l la râu şi aruncă-l în apă...Dar 
să-mi juri că nimeni, afară de noi, n-o să mai ştie...” 


Indelung a rugat-o slujnica să-l cruţe pe pruncul cel nevinovat. Oricât a rugat-o, 
însă, oricât s-a tânguit amintindu-i mamei de mânia lui Dumnezeu, Eufrosina cea 
înrăită era de neînduplecat. Slujnica a trebuit să se supună voinţei ei. 


Dis de dimineaţă, slujnica mituită l-a luat pe Toma în braţe, a alergat la râu şi 
pecetluindu-l pe prunc cu semnul crucii, l-a aruncat în apă...Dar ce s-a întâmplat? 
Păzit de Dumnezeiasca Pronie, pruncul a ieşit deasupra apei şi plutind liniştit pe 
unde, ca într-un leagăn moale, a ajuns la celălalt mal. Acolo, valurile râului l-au 
aruncat pe uscat. 


Văzând aceasta, slujinica ce săvârşise deja în sufletul ei nelegiuirea şi se temea de 
mânia stăpânei, s-a hotărât să-şi ducă la capăt cumplita faptă. Ea a trecut râul prin 
vad şi l-a luat în braţe pe Toma. Copilul dormea netulburat. Atunci, fără să stea pe 
gînduri, slujnica l-a aruncat iarăşi în apă; iarăşi însă 1 s-a făcut învederată puterea 
lui Dumnezeu - valurile l-au purtat pe prunc către un ostrov mic care lua naştere 
undeva mai în susul apei şi l-au aşezat pe Toma, cu grijă, pe nisipul moale. 


Răscolită de o asemenea minune de netăgăduit, slujnica a trecut prin vad şi l-a luat 
pe prunc. Încredinţându-se că acesta este viu şi nevătămat, slujnica a vărsat lacrimi 
fierbinţi de pocăință, l-a dus pe Toma la mama lui şi, cu glas sugrumat de teamă şi 
tulburare, i-a povestit cele întâmplate. 


-„Puteţi să mă şi omorâţi, dar nu pot să-l înec pe copilul ăsta 
nevinovat!... Dumnezeu Însuşi i-a scăpat viaţa cu Puterea Sa nevăzută, şi va fi vai 
de noi pentru această faptă haină!...” 


Tânăra mamă ascultând cu o înverşunare parcă neomenească istorisirea slujnicii 
îngrozite, nu a crezut defel în vorbele ei şi a început s-o certe pentru mila ei 
necuvenită, pasămite, faţă de prunc. 

-„Să-ţi fie ruşine”, spunea ea, „că-ţi pare rău de pricoliciul ăsta. Dacă o să-l lăsăm 
în viaţă, mult rău are să facă pe pământ...O, nu! Mai bine îl înec cu mâinile mele, 
decât să-l mai văd pe neomul ăsta nesuferit”. 


Cu aceste cuvinte, Eufrosina cea plină de răutate l-a smuls pe Toma din braţele 
femeii speriate şi s-a îndreptat cu paşi iuți spre râu. Nu departe de casa lor se afla o 
moară de apă, şi împrejur nu era nimeni în acea clipă. Eufrosina s-a apropiat de 
moară, s-a uitat după un loc îndemânos şi l-a aruncat pe Toma cu toată puterea ei, 
chiar sub roată. Crezând că pruncul era de-acum mort, a dat să se facă nevăzută, 
fără nici o mustrare de conştiinţă...Şi deodată o nouă minune: roțile morii s-au 
oprit, şi din pricina apei care venea cu putere s-a făcut un zgomot neobişnuit. 


Morarul, neînţelegând pricina unei atari întâmplări, a fugit în curte ca să vadă ce se 
întâmplă. Şi ce să vezi: roţile, ţinute în loc de o putere nevăzută, vibrau din pricina 
apei care venea cu putere, năpustindu-se, spumegând şi fierbând...Privind în jos, a 
auzit plânsete de copil şi a văzut un prunc plutind chiar în mijlocul scocului. 
Atunci, morarul s-a coborât cu îndemânare şi, aplecându-se, l-a scos grabnic din 
apă pe copilul ce îi era cunoscut. De abia l-a scos morarul pe Toma şi roțile au 
început îndată să se mişte în chipul lor firesc. 


Slujnica ce urmărise din depărtare cu inima sfâşiată, mişcările mamei împietrite, 
văzând noua minune, s-a apropiat cu tânguire şi cu cutremur de morarul încremenit 
de uimire şi-i povesti tot ce ştia despre copil şi toate arătările minunate ale puterii 
Dumnezeieşti, pe care le trăise ea însăşi. 


-„Ce să facem acum?...Ce-o să fie?...”se minuna morarul. „Dacă îl dăm înapoi 
mamei lui, nu va întârzia să-l piardă...” 


ŞI, temându-se de răspunderea pentru soarta pruncului prigonit pe nedrept de 
propria mamă, cei 2 s-au hotărât să-i povestească cele întâmplate chiar tatălui 
acestuia. 


Totuşi nici cererile, nici rugămințile, nici chiar amenințările şi sila nu au avut vreo 
înrâurire asupra mamei împietrite. În minunile prin care copilul fusese scăpat de la 
moarte, Eufrosina vedea nişte uneltiri diavoleşti, şi cu cât stăruia mai mult 
bărbatul, cu atât mai încăpăţânată se arăta femeia. 


-„N-o să-l las în viaţă...Ăsta nu-i prunc...Ăsta e schimbat de iele, e o 
iazmă... Trebuie numaidecât lipsit de viaţă”, spunea superstițioasa Eufrosina şi s-a 
repezit iarăşi, de câteva ori, să-l ucidă pe Toma. 

Mama care nu-şi iubeşte copiii e lepădată înaintea lui Dumnezeu şi a oamenilor. 
Domnul s-o ierte pe Eufrosina cea necugetată. Era o femeie neştiutoare şi 
întunecată la minte: iar acolo unde este neştiință, este şi superstiție. De altfel aşa 
era pe atunci: oamenii se încredeau mai mult în vraci şi descântătoare. 


Atunci, tatăl necăjit, văzând cât de mult îşi urăşte soția sa propriul copil, a hotărât 
să-l îndepărteze pe Toma de ea pentru o bucată de vreme. Pentru aceasta a căutat 
fără ştirea femeii o doică încercată şi încredinţându-i taina familiei, i-a dat spre 
creştere pruncul cel nevinovat. Femeia tocmită cu simbrie, neavând alte mijloace, 
îl hrănea pe Toma cu pâine înmuiată în miere îndoită cu apă, înştiințându-l zilnic 
pe bunul tată, în cel mai mare secret, despre soarta fiului său... 


Au trecut câteva luni. Copilul se dezvolta normal şi chiar a prins puteri. Doica s-a 
arătat a fi o femeie cu conştiinţă: vedea şi îngrijea de Toma ca de propriul său fiu. 
Se spune că îl ducea pe Toma la biserică în fiecare duminică, spre a-l împărtăşi cu 
Sfintele Taine; bineînţeles, acolo se întâlnea cu Eufrosina, care-l aducea pe fiul ei 
iubit, Calinic, pentru a fi împărtăşit. „U-u! De n-ai avea parte de bine”, îl blestema 
Eufrosina pe Toma cel urât de ea, şi se întorcea cu spatele la locul unde îl ţinea 
doica plătită...Cât de mult îl adora ea pe Calinic se poate vedea din următoarea 
întâmplare: atunci când băiatul avea 7 ani, a ieşit la muncile câmpului cu cei mari 
după obiceiul acelei vremi. Acolo, împiedicându-se pe neaşteptate, a căzut peste o 
grapă aşezată în picioare şi, lovindu-se de un cui de fier, şi-a scos ochiul drept. 
Eufrosina a zăcut câteva zile de supărare şi spunea întruna:”" Doamne, de ce nu i-ai 
făcut asta nesuferitului de Toma şi ai îngăduit să fie sluțit fiul meu cel iubit...” 


Curând, însă, a fost plăcut înaintea lui Dumnezeu ca să-l cheme la Sine pe tatăl şi 
purtătorul de grijă a lui Toma, mutându-l din viaţa vremelnică în cea veşnică. 
Simţind apropierea morţii, preotul Gorenkovski, îngrijorat de soarta viitoare a 
fiului său, l-a chemat la sine pe morarul cel bun la suflet şi i-a zis: -„Tu ai fost 
martor la scăparea prin minune a fiului meu...În numele lui Dumnezeu, ţi-l 
încredințez pe Toma ca să-l iei în casa ta...Să-l creşti, să-l ocroteşti şi să nu-l 
necăjeşti...” 


Morarul s-a învoit cu bucurie, şi l-a luat pe Toma în casa lui, ca pe o binecuvântare 
de la Dumnezeu. Între timp, zvonul despre cele întâmplate începuseră să se 
răspândească şi un ţăran înstărit din satul cel mai apropiat de Mahnovo l-a rugat pe 
morar să-i dea lui copilul ca să-l crească. 


-„Eu nu am copii”, spunea el, „şi vreau să-l înfiez pe micuțul acesta; iar după 
moartea mea, îmi va moşteni întreaga avere...Dă-mi-l mie pe Toma”. 

Morarul văzând bunele intenţii ale ţăranului, s-a lăsat înduplecat de rugăminţile lui 
şi l-a încredinţat pe Toma fără şovăială...Pe micuţ îl aştepta o viaţă uşoară sub 
acoperământul ospitalierului bogătaş: dragostea acestuia îi pregătea mângâieri 
calde şi îndestulare. Cu timpul, Toma ar fi putut fi înfiat şi ar fi ajuns bogat. Aşa s- 
ar fi întâmplat, numai că planurile omeneşti nu se potrivesc întotdeauna cu căile 
Dumnezeieştii Pronii: Domnul hotărâse altfel. Curând după mutarea lui Toma în 
casa bogătaşului lipsit de copii, acest binefăcător şi al doilea tată al pruncului de 
pripas, s-a stins pe neaşteptate. Şi copilul, care nu împlinise încă 3 ani, a rămas, 
iată, din nou orfan. 


Soția răposatului bogătaş deveni stăpânitoare cu drepturi depline a întregii averi a 
soţului său mort. Dorind să se recăsătorească, ea s-a grăbit să se despartă de Toma. 


Pentru aceasta ea l-a înduplecat pe preotul satului să-l ia la sine pe băiat. 


-„Imi leagă mâinile”, se dezvinovăţea văduva, „iar dumneavoastră puteţi mai uşor 
să-l călăuziți pe acel drum care este mai potrivit cu starea şi neamul din care se 
trage”. 


Preotul s-a învoit, iar micuțul Toma şi-a găsit un nou adăpost. În acest fel el a făcut 
cunoştinţă din fragedă copilărie cu duhul vieţii de pribeag: şi făcându-se străin în 
lumea aceasta, foarte devreme a luat crucea Aceluia Care în răstimpul vieţii Sale 
pământeşti nu a avut loc unde să-şi plece capul... 


La noul său binefăcător, Toma a trăit până la vârsta de 7 ani. Vreo atenţie specială 
nu i s-a dat şi nimeni nu i-a purtat de grijă în mod deosebit; de aceea Toma, lăsat în 
voia lui, ar fi trebuit vrând-nevrând să se amestece în gloata zgomotoasă a celor de 
o seamă cu el şi să ia parte la jocurile lor copilăreşti. Spre uimirea tuturor, însă, 
micuțul nu arăta nici o înclinaţie către amuzamentele obişnuite vârstei sale; căci în 
vreme ce copiii de-o seamă cu el făceau gălăgie, alergau, se jucau şi se zbenguiau, 
Toma se trăgea de o parte şi alegându-şi un loc mai singuratic, se cufunda în sine 
încruntat, trist şi cugetător. 


Obişnuindu-se cu viața de pribeag, încercând în sufletul său dulceaţa primei 
rugăciuni de copil şi desprinzându-se devreme cu postul şi cu înfrânarea, micul 
Toma a început să se întărească şi să se preschimbe duhovniceşte. Biserica 
devenise adăpostul cel mai drag al acestui neobişnuit copil. Băiatul nu pierdea nici 
o slujbă, grăbindu-se vesel, odată cu primul dangăt de clopot, să meargă acolo 
unde sufletul lui se odihnea într-un chip atât de desfătător şi de neînțeles chiar 
pentru el însuşi. Toma era găsit adesea înaintea uşilor închise ale bisericii din sat, 
cufundat în rugăciune şi desprins, parcă, din tot ceea ce-l înconjoară în această 
lume. 


Învaţă-mă, Doamne, să te iubesc 
Cu toată mintea, cu tot cugetul meu, 
Ca şi sufletul să Ți-l dăruiesc 
Și viaţa întreagă, şi orice bătaie a inimii. 


Învaţă-mă ca să păzesc 

Doar milostiva ta voinţă, 

Învaţă-mă să nu cârtesc 
Nicicând că sunt în suferinţă. 


Pe toți cei pe care ai venit să-i răscumperi 
Cu sângele Tău Sfânt şi Preacurat, 
Cu dragoste adâncă şi fără de păcat 
Învaţă-mă, Doamne, să-i iubesc şi să-i sufăr. 


Ceilalţi copii, văzând cu nemulţumire sufletul închis a lui Toma, îl batjocoreau şi 
râdeau de el, supunându-l unor bătăi crunte şi punând la cale, pe seama lui, glume 
răutăcioase. Toma fugea atunci în pădure, cu plânsete amare şi lacrimi de 
deznădejde, fiind acolo aflat, după o zi sau două de către păstori. Aceştia povesteau 
în legătură cu el lucruri foarte ciudate, care pe mulţi îi umplea de mirare. „Înaintea 
lui Dumnezeu lăcrima”atunci”ochiul”lui, căci numai în ceruri era Singurul 
„Martor” al suferințelor lui şi „Ocrotitorul” lui „întru cele înalte”(lov 16, 19-20). Şi 
înţelegea atunci fragedul pătimitor că nu pentru fericire şi bucurie se nasc oameni 
pe pământ, ci „se naşte omul spre pătimire”. 


Incercând pe pielea sa întreaga amărăciune a stării de orfan şi a sărăciei şi 
încredinţându-se că: 
„La cei în suferinţi nu ia aminte lumea, 

Nu caută la lacrimile lor... ”. 


Toma a cunoscut la o vârstă fragedă plăcerea de a-i ajuta pe cei nevoiaşi. Lipsindu- 
se de cele mai trebuincioase lucruri, dădea tot ce putea săracilor. O dată Toma a 
văzut pe uliţă un băiat îmbrăcat în nişte zdrenţe în loc de cămaşă; fără să stea pe 
gânduri, şi-a scos-o pe a sa şi a dat-o săracului, iar el s-a întors acasă doar cu haina 
pe deasupra. Totuşi, binefăcătorul lui a văzut altfel cele întâmplate, iar Toma a fost 
aspru pedepsit pentru fapta sa de milostenie... 

Atunci când 'Toma a împlinit 7 ani, preotul s-a apucat să-l înveţe carte; curând însă, 
el s-a îmbolnăvit şi a murit, şi iată că odată cu sfârşitul bunului său povăţuitor, 
tânărul pribeag s-a trezit iarăşi în nevoie. Cu nemângâiată amărăciune a plâns 
Toma pentru ocrotitorul său. A plâns nu pentru că ar fi trăit mai bine la el, ci pentru 
că pierduse în el un povăţuitor înţelept, care abia începuse a aprinde înaintea lui 
lumina învăţăturii şi înţelepciunea cărților. Acesta era singurul lucru pentru care se 
tânguia şi suferea Toma iar celelalte nici că-i păsa. 


După moartea preotului, copilul a trebuit să-şi caute un alt adăpost. Epitropul 
bisericii locului, presupunând că după o despărţire de 7 ani ura Eufrosinei faţă de 
fiul ei pirise preschimbându-se într-un gingaş simţțământ de mamă, a hotărât să-l 
ducă pe Toma înapoi acasă. Care nu i-a fost groaza şi mirarea însă, atunci când în 
locul iubirii şi bunăvoinţei a întâlnit la mama copilului doar ura şi scârba de mai 
înainte faţă de acesta. Atunci când l-a zărit pe fiul cel urât cu atâta înverşunare, 


Eufrosina spărgea lemne. Văzându-l, a aruncat toporul în el, furioasă, încât 
ascuţişul toporului iâa despicat lui Toma umărul drept. 


Epitropul l-a luat repede pe micuțul pătimitor însângerat dinaintea mamei 
răufăcătoare şi pline de venin, i-a legat degrab rana şi l-a dus pe Toma înapoi, la 
sine acasă. În timp ce lui Toma i se vindeca rana, epitropul a aflat întâmplător că 
în Kiev, în mănăstirea Bratski, trăieşte în rândul obştei un bătrân, preot văduv, care 
se nimerea săâi fie lui Toma unchi bun. Tocmai la acest monah şi ultim ocrotitor |- 
a dus bunul epitrop pe copilul care încă nu se însănătoşise deplin. Acolo, el i-a 
povestit starețului tot ce ştia despre nefericita lui rudă, încredinţându-i spre 
creştere, într-acest chip, pe copilul său de suflet. 


Pe lângă mănăstirea Bratsk se afla, cum se află şi astăzi, Academia Duhovnicească, 
în cadrul căreia funcționau pe atunci clase inferioare, aşa-numitele „clase 
începătoare”. Acolo a fost înscris mult-pătimitul orfan, începând a-şi însuşu acolo 
înţelepciunea cărţilor, sub atenta supraveghere a rudei sale. 


Folosindu-se de ospitalierul adăpost şi modestul coltuc de pâine „spre fiinţă” pe 
care i le oferea unchiul, Toma a crescut dând dovadă de o purtare exemplară şi 
învățând cu spor. Toată vremea pe care nu i-o răpea învăţătura o întrebuința citind 
Dumnezeieştile Scripturi şi rugându-se în singurătate. Descurcându-se bine în 
Psaltire, îşi culegea din ea psalmii îndrăgiți şi, învăţându-i pe dinafară, îi repeta în 
fiecare zi. 


-„Doamne!”- aşa striga către Dumnezeu tânărul ostenitor-pătimitor, „auzi 
rugăciunea mea şi strigarea mea la Tine să ajungă... Împresuratu-m-au nevoi, cărora 
nu este număr...Rănită este inima mea şi s-a uscat ca iarba... Toată ziua m-au ocărât 
vrăjmaşii mei, şi cei ce mă lăudau, împotriva mea se jurau...Cenuşă am mâncat în 
loc de pâine, şi băutura mea cu plâgere am amestecat-o...” 


Tocmai această rugăciune curată, copilărească şi bine plăcută lui Dumnezeu a 
înmuiat în cele din urmă, inima împietrită a mamei şi a împăcat pe Eufrosina cu 
fiul ei pe care-l lepădase de la sine. 


Această întâmplare minunată s- a petrecut după cum urmează: lovită de Domnul 
cu o boală de nevindecat, Eufrosina, văzând asupra sa mânia lui Dumnezeu, a 
început să se căiască, vărsând lacrimi, pentru cruzimea cu care îl prigonise pe fiul 
ei nevinovat. Oriunde s-ar fi aflat, nicăieri nu afla odihnă şi uşurare: ziua o chinuia 
neputinţa, iar noaptea o bântuiau vedenii cumplite şi înfricoşătoare. În ele, ea se 
vedea pe sine jertfă a dreptei-judecăţi Dumnezeieşti, iar pe blândul "Toma plângând 


şi rugându-se pentru ea. În cele din urmă, inima mamei s-a înmuiat şi Eufrosina, 
pricepându-şi rătăcirea, a început cu tânguiri şi suspinări să strige către Dumnezeu, 
rugându-l să-i dea iertare. Şi Domnul s-a milostivit de ea..Nu cu mult timp înainte 
de moartea mamei, Toma a venit în casa ei, având mângâierea de a o vedea 
împăcată cu el şi de a primi binecuvântarea ei. 


-„lartă-mă, fiule”, striga către Toma, pocăindu-se, mama lui, iartă-mă pe mine 
împietrita, proasta, necugetata...Am avut mintea întunecată şi n-am cunoscut 
greutatea nelegiuirii pe care am făcut-o...Nu mă blestema pe mine, mama ta cea 
rea, şi pomeneşte-mă pe mine, păcătoasa, în rugăciunile tale neîncetate... 


Spunând acestea, Eufrosina şi-a strâns fiul cu putere la piept şi însemnându-l cu o 
cruce mare, şi-a dat duhul în pace; iar bunul Toma i-a închis ochii cu propriile sale 
mâini şi a dat trupul mamei sale spre îngropare... 


II 
Nimeni Să nu dispreţuiască tinereţile tale, ci fă-te pildă credincioşilor cu 
cuvântul, cu purtarea, cu dragostea, cu duhul, cu credinţa, cu curăţenia”, 
(1 Timotei 4,12) 


„Domnul l-a călăuzit din anii săi tineri 
Către bine, pe cărări ascunse 
Și în viforul patimilor aprinse, 

L-a păzit cu judecăţile-i nepătrunse ”. 


Ca elev, Toma îndeplinea tot ceea ce 1 se cerea la şcoală; nesimţind, însă, chemarea 
de a continua cu studii academice superioare, privea la acestea ca la nişte mijloace 
defel sigure pentru dobândirea acelor cunoştinţe care îl duc pe om la cunoaşterea 
adevăratului Dumnezeu şi descoperă inimilor curate tainele măririi dumnezeieşti. 
De aceea, tânărul Toma şi-a ales ca „instituţie de învăţământ superior” biserica, 
unde, sârguind la citire şi cântare, îşi deprindea mintea cu neîncetata cugetare la 
Dumnezeu şi rugăciune. Începând de atunci, gândul la călugărie nu l-a părăsit o 
clipă: mai devreme sau mai târziu, trebuia să vină hotărârea de a împlini acest 
gând... 


Bunul unchi nu a rămas pentru mult timp ocrotitor al nepotului său. Curând, el a 
murit, lăsându-l pe Toma fără mijloace de trai şi fără adăpost. Despre continuarea 
studiilor nici nu mai putea fi vorba. Şi iată că, retrăgându-se din Academie, Toma a 
început să-şi câştige pâinea din munca sa. În anul 1810, el a fost numit dascăl în 


oraşul Cighirin; din pricina glasului prea slab, însă, a fost mutat în acelaşi an ca 
paraclisier în târguşorul Obuhov. 


Totuşi, Toma nu a petrecut mult timp nici aici. Lumea, care nu-l iubise de când era 
în scutece, îl împovăra cu rânduielile şi legile ci. 


„Doreşte şi se sfârşeşte sufletul meu”, spunea Toma, „după curțile Domnului” 
(Ps.83,2). 


„Dă-mi putere să scutur legăturile pământeşti 
Împreună cu praful de pe tălpile de pribeag. 
Dă-mi putere să sting în mine zarva 
Luptelor şi gâlcevilor lumeşti... ” 


Și urând „adunarea celor cu gând rău şi necredincioşi”, Toma a intrat ca ascultător 
în mănăstirea Kievo-Bratski; era anul 1812 - în toiul Războiului pentru apărarea 
patriei (e vorba de războiul cu Franţa napoleoneană). 


Cu ce bucurie negrăită s-a bucurat atunci tânărul nevoitor! Căci intra iarăşi în locul 
cel sfânt al tihnitei mănăstiri, din care ieşise cu 2 ani înainte; de acum însă nu 
pentru învăţătură, ci pentru rugăciune, răbdare, osteneală şi postire... Lumea era 
deja ca şi cum n-ar fi fost: el murise pentru lume şi lumea murise pentru el. 


În mănăstirea Bratski, Toma a împlinit felurite ascultări: a fost la brutărie, unde 
frământa aluat şi cocea pâini, apoi l-au mutat ca bucătar; după nu multă vreme l-au 
numit ajutor de felcer, iar în cele din urmă paraclisier (pe atunci în mănăstirea 
Bratski nu se coceau prescuri şi Toma mergea după ele în mănăstirea de maici 
Florovski) şi clopotar. Această ascultare îi plăcea cu deosebire lui Toma. Urcându- 
se în clopotniță o dată cu primele raze ale dimineţii, el se cufunda acolo în 
contemplație şi rugăciune tainică. Nimeni nu-l stânjenea acolo: lumea deşartă 
rămânea undeva, dedesupt, iar înaintea lui rămânea doar frumuseţea cerului 
albastru în care locuieşte Ziditorul întregii făpturi văzute şi nevăzute... Aşa s-au 
scurs câţiva anl... 


Îndoindu-şi nevoinţele de rugător, Toma era înaintea tuturor un chip al blândeţii, 
ascultării, smereniei şi înfrânării; şi însetând cu tot sufletul de cinul îngeresc, 
repeta mereu: „Însetat-am de mântuirea Ta, şi legea Ta cugetarea mea este” 
(Ps.118,174). Adevărat este că el nu se grăbea cu împlinirea dorinţei inimii sale, 
voind a se deprinde mai întâi cu deprinderea desăvârşită a vieţii monahale; 
totuşi, întâi-stătătorul mănăstirii, băgând de seamă sârguinţa lui către nevoinţele 


duhovniceşti, în ziua de 11 decembrie a anului 1821 l-a învrednicit pe Toma de 
cinul râvnit. La tundere, Toma a primit numele de Teodorii. La puţin timp după 
aceasta, Teodorit a fost numit veşmântar iar în ziua de 30 septembrie a anului 
1622, pentru osârdia cu care işi îndeplinea sus-numita ascultare precum şi 
pentru pilduitoarea sa viaţă călugărească, a fost hirotonit ierodiacon. 


Noua îndatorire a dat un şi mai mare avânt nevoinţelor sale. Apropiindu-se, ca 
ierodiacon, de altarul Împăratului slavei, Teodorit se străduia din toate puterile să 
se învrednicească de viaţa cea deopotrivă cu îngerii a bineplăcuţilor lui Dumnezeu, 
care stăteau de acum în toată slava lor, înaintea altarului ceresc al Mielului 
Neprihănit, Ce ia asupra Sa păcatele întregii lumi. Primind, după rânduiala 
mănăstirească, o mică sumă din danii, Teodorit a rămas acelaşi postitor aspru şi nu 
avea nici un fel de avut în chilia sa. Dimpotrivă, străin de orice dorință de 
agonisire, afla în aceasta prilejul de a face bine aproapelui: căci rămânând fără 
mâncare câte 2-3 zile, îşi dădea tainul de hrană şi de bani pelerinilor, săracilor şi 
nevoiaşilor. 


-,, Ce-mi trebuie mie trupul şi sângele atunci când ele sunt supuse Stricăciunii ”, 
spunea Teodorit, înasprindu-şi şi mai mult postirea. 


Arătând faţă de toţi dragoste de aproapele, după pilda lui Hristos, el îndeplinea cu 
bucurie şi ascultările fraților mai mărunți, şi luând asupra sa ostenelile altora, 
slujea obştii cu osârdie, în toate ascultările mănăstireşti, ca un rob cumpărat, 
mergând astfel pe urmele Mântuitorului Însuşi care a spus: „Nu am venit ca să Mi 
se slujească ci ca să slujesc”.(Mt. 20, 28 ) 

În ziua de 6 februarie a anului 1827, Teodorit a fost hirotonit ieromonah, fiind nu- 
mit totodată iconom al mănăstirii Bratski. Acest rang se bucură de cinste în 
mănăstire şi este foarte dorit de mulți; fiind însă prin firea sa legat de multe griji şi 
alergături, nu se potrivea deloc cu năzuinţele duhovniceşti ale ieromonahului 
Teodorit. Aşadar ca să poată fugi de ciocnirile cu oamenii, şi voind mai degrabă a 
rămâne în desăvârşită însingurare, a făcut neîntârziat cerere ca să fie eliberat de 
îndatoririle de iconom şi, renunțând la orice ascultare, a mai cerut să 1 se îngăduie a 
pustnici în peşterile săpate incă de prea cuviosul Teodosie în satul Lesniki. 


Această din urmă cerere fiindu-i respinsă, Teodorit a păşit pe calea unei 
nevoinţe aparte, luând asupră-şi marea cruce a nebuniei pentru Hristos. 
Ascunzând sub păruta sa scânteală înaltul eroism al caracterului său şi 
continuând a Sui în taină, din putere în putere, în ostenicioasa lucrare a 
desăvârşirii sale duhovniceşti, Teodorit urma în acest fel marelui apostol care 


spune: „dacă i se pare cuiva că este înţelept, între voi, în veacul acesta, să se facă 
nebun ca să fie înţelept (1 Cor.3,18 ). 


Totuşi, năzuinţa lui de a ajunge la desăvârşirea duhovnicească se afla acum 
aproape de ţintă: „Domnul cercetase deja inima lui şi cugetele lui le cunoscuse” ( 
Ps. 138, 23). Dăruit încă din tinereţe cu smerenie şi curăţie sufletească şi având 
credinţă nestrămutată în ajutorul lui Dumnezeu Care l-a „, scos din groapa ticăloşiei 
şi a pus pe piatră paşii” lui „şi a îndreptat paşii lui”, Teodorit putea de acum să 
strige: „Gata este inima mea, Dumnezeule, gata este! ... si având aşadar năzuinţă 


către cele înalte nevoințe monahiceşti, a primit schima în ziua de 9 
decembrie 1934, luând noul nume de 


Schima este şi pentru un monah obişnuit chip al morţii trupeşti şi înaripare pentru 
plutirea în veşnicie; iar pentru fericitul Teofil, care era pregătit din primele zile ale 
vieţii lui spre a sluji lui Dumnezeu, ea s-a făcut semn al desăvârşitei lepădări de 
cele pământeşti şi al mutării cu duhul la cer. „Moartea, judecata şi Împărăţia 
Cerurilor” - iată ce umplea acum cu desăvârşire cugetul lui. 


Cu veselie a purces fericitul Teofil pe această cale strâmtă şi mâhnicioasă pentru ca 
mergând pe ea, să ajungă pe tărâmul cel netulburat al despătimirii trupeşti. De 
acum, €l era un adevărat ostaş al lui Hristos, înarmat cu toate armele lui Dumnezeu 
împotriva tuturor slăbiciunilor omeneşti şi a tuturor ispitelor diavoleşti. Străin de 
orice cade sub obşteasca numire de deşertăciune lumească şi dispreţuind toate 
convențiile omeneşti, Teofil nu se apropia de nimeni, închizând cu desăvârşire 
cămara sufletului său față de lumea care încă din pruncie nu-l iubise şi numai 
rugăciunea „deschidea gura lui şi limba lui vestea lauda Celui ce a făcut toate 
„„„.Cu ochii pururea plecaţi, umbla liniştit şi gânditor pe drumul său obişnuit: de la 
chilie la biserică, de la biserică la chilie, fără a pierde nici o slujbă. Rămânând fie 
în pridvor, fie la uşile bisericii, adesea zăvorâte, el stătea neclintit până la sfârşitul 
slujbei. În apropierea lui se afla totdeauna un coş plin ochi cu de-ale gurii, o 
găleată, un ulcior sau o strachină pe care fericitul o purta mereu cu sine iar în mâini 
avea o Psaltire mică. 


Mărindu-şi şi mai mult nevoinţele întru nebunia pentru Hristos, fericitul şi-a aşezat 
în chilie un sicriu vechi, însă nu culca noaptea în el, precum făceau mulţi dintre 
nevoitorii din vechime, ci păstra în el felurite provizii şi vase. Mai mult, în ziua 
tunderii sale în marea schismă, Teofil şi-a cusut culionul de schimnic, în tout de 
bucăţi de cârpă şi l-a purtat aşa până la moarte; iar atunci când, în ziua trecerii la 
cele veşnice a fericitului, au desfăcut acele cârpe, culionul s-a arătat a fi nou nouţ şi 
bun pentru înmormâtare. 


În fiecare dimineaţă, starreţul se îndrepta spre Nipru unde mergea să-şi ia apă. 
Uneori se urca în una din bărcile care erau priponite acolo şi trecea de cealaltă 
parte a Niprului, unde intrând într-un crâng, se cufunda în lucrarea lăuntrică. Om 
care să-l treacă râul nu căuta ci, punând ochii pe una din bărci, se aşeza în ea şi 
pornea spre râu. Stăpânii bărcilor cunoşteau obiceiul nevoitorului şi niciodată nu se 
nelinişteau pentru bărcile lor, nici nu-l împiedicau să facă ceea ce dorea; dim- 
potrivă, se şi bucurau atunci când îl vedeau aşezându-se întru-una din bărcile lor... 


Ca purtător plin de osârdie al Harului dumnezeiesc şi a darurilor Sfântului Duh, 
fericitul 'Teofil n- a putut scăpa luării aminte şi evlaviei oamenilor. Norodul îl 
inconjura plin de curiozitate, se ţinea întotdeauna după el, însetând să audă măcar 
un singur cuvânt din partea lui. Aşa îi „înalță Domnul pe cei smeriţi”. 


Totuşi conducerea Academiei nu îl iubea deloc pe „„murdarul şi zdrenţărosul 
monah Teofil” şi se plângea de el în fiecare zi Mitropolitului, arătând că gloata 
curioşilor care îl căutau pe Teofil prin mănăstire umplea cu grămezile curtea 
Academiei şi intra, în neştiinţa ei, chiar şi în clădirile Academiei, tulburând liniştea 
şi bunul mers al activităţilor şcolare. În urma acestor „, jalbe ”, fericitul a fost 
mustrat aspru; şi, pentru a nu stârni noi nemulțumiri, fericitul a fost nevoit să se 
ascundă în pădure de admiratorii săi, întorcându-se acasă numai după apusul 
soarelui. Şi aici însă îl afla mulțimea şi, aşteptându-l pe nevoitor la malurile 
Niprului, îl petrecea până la chilie. 


Pentru această râvnă, osârdie şi dragoste înflăcărată a lui pentru Cel Răstignit, 
Dumnezeu l-a luminat pe Teofil cu o asemenea înţelepciune cerească, încăt tot ce 
este tainic şi neurmat în natura fizică şi spirituală era pentru stareţ ceva firesc, 
accesibil şi lesne de înţeles. Nu doar toate fenomenele lumii văzute ci şi toate 
tainele din adâncurile sufletului omenesc erau prezise întocmai de către fericitul 
Teofil. Se povesteşte că încă de la începutul nevoinţelor sale, când fericitul era 
ascultător-paraclisier, începuse deja să se arate în el Harul lui Dumnezeu. 

Printre surorile mănăstirii Florovski era înstăpânit în acea vreme obiceiul de a 
merge în fiecare zi la Nipru după apă, întrucât apa acestui râu, conţinând o anumită 
cantitate de fier, era mai sănătoasă şi mai curată decât cea de la fântână. Calea cea 
mai scurtă către râu trecea prin mănăstirea Bratski. Acesta era singurul diver- 
tisment pe care şi-l îngăduiau surorile în monotona lor viaţă de zi cu zi. Pentru a nu 
fi încălcate pravilele tipicului mănăstiresc, egumena poruncise ca nici una dintre 
ascultătoare să nu iasă după apă fără binecuvântarea stareţei sale. De aceea, oricine 
se ducea la râu după apă era îndatorată să o vestească mai întâi pe povăţuitoarea sa. 


Odată însă s-a întâmplat ca, în ciuda acestei rânduieli, una dintre tinerele ascul- 
tătoare, folosindu-se de lipsa din chilie a stareţei sale, a plecat la Nipru după apă 
fără binecuvântarea acesteia. Ajungând la râu, ea a dat să scoată apă; poticnindu- 
se însă a căzut şi a scăpat în apă cheia de chilie pe care o ţinea în mână. 


Sărmana fată a izbucnit în plâns, frângându-şi mâinile cu deznădejde. „Cum o să 
mă arăt acum înaintea stareţe? ”, îşi zicea ea stând pe mal. „Cu ce o să deschid 
acum uşa chiliei?”... 


Deodată, ca din pământ, apare peticitul Teofil. 
-De ce plângi? 


Fata 1-a povestit necazul ei. 


-Aşa-ţi trebuie, proasto, ca să nu mai mergi altă dată după apă fără bine- 
cuvântare... Totuşi, dă-mi cofa; o să te ajut. 


Ascultătoarea i-a dat cofa. Fericitul s-a aplecat spre apă şi, însemnând vasul cu 
semnul crucii, a scos cofa plină. 


-Na, ţine, şi pleacă acasă... Ai aici apa, tot aici ai şi cheia pierdută... 


Ascultătoarea a privit în cofă şi pe fundul ei a văzut...cheia pierdută. Plângând de 
bucurie, a dat să se arunce la picioarele lui Teofil: acesta însă de acum se făcuse 
nevăzut. 


Minunându-i pe toţi într-acest fel cu înâlțimea duhului şi a vieţii sale, fericitul 
Teofil dădea mărturie prin pilda sa vie despre puterea minunată pe care o arată 
firea omenească, ce însuşiri sunt ascunse în sufletul şi în trupul omului-numai 
dacă se lasă pătruns pe de-a-ntregul de puterea şi stăpânirea Harului lui Hristos. 

Un ţăran naiv, fiind curios să afle cum poate fericitul să prezică viitorul şi să 
pătrundă în tainele sufletului omenesc, s-a apropiat de el şi l-a întrebat: 
- Părinte!Cum de ştiţi toate şi puteţi să ghiciţi viaţa oamenilor? 


- Da” ce-i de mirare în asta? a răspuns fericitul. Nu-i nici o greutate în asta. 


- Cum nu-i? Oare-i chiar aşa de uşor, părinte? 


- Tare uşor... Vrei şi tu să fii ca mine? 
- Grozav aş vrea, părinte...învaţă-mă... 


- Dacă-i pe aşa, atunci Smulge-ţi o geană şi fă-i două noduri... Cum ai să faci 
asta, ai să ajungi la fel de mintos ca mine... 


- Şi sfinția voastră aţi făcut la fel? 
- Chiar aşa...,a răspuns fericitul Teofil. 


Țăranul cel naiv a încercat îndată să înfăptuiască sfatul primit, însă, oricât s-a 
străduit să facă pe geană măcar un nod, bineînţeles că n-a avut nici o izbândă. 


- Iaca, şi eu cu mare trudă am ajuns ce Sunt acum ..., a zis fericitul şi a plecat, 
lăsându-l pe ţăran cu gura căscată. 


Mulţi dintre elevii Academiei, dorind să-l ispitească pe fericit, se străduiau să-l afle 
în chilie şi încercau să discute cu el despre lucruri duhovniceşti; izbiţi însă de 
răspunsurile lui simple şi înțelepte, se minunau din cale-afară că un schimnic atât 
de posac la vedere şi „neîngrijit” le dădea în vileag cugetele cu vorbele sale pătrun- 
zătoare. lar când cei mai obraznici schimbau vorba, începând să facă zeflemele, 
fericitul, ca să nu dea naştere vorbirii în deşert şi ca să nu lungească vizitele 
nefolositoare, le curma tăios vorba:”"Căraţi-vă de la minc...A fost o vreme când am 
învăţat, dar acum la minte m-am întunecat...Dacă lungesc vorba cu voi, nu văd ce 
bine o să iasă, şi o să mă abateţi şi pe mine de la calea cea adevărată...Mergeţi, 
mergeţi! Căci se spune în Scriptură: "Fugi de întrebările cele nebune şi neînvăţate” 
(2 Tm.2, 23)”. 


Nu se poate spune însă că toţi îl luau în râs pe fericit. Erau şi cazuri în care pilda 
marelui nevoitor îşi găsea câte un următor. 

Chiar la începutul nevoinţelor sale întru nebunia cea pentru Hristos, învăţa în 
Academie studentul Piotr Gavrilovici Krijanovski.Teofil era încă ascultător în 
vremea când s-a legat între ei o prietenie frăţească. Tinerii petreceau ceasuri întregi 
în convorbiri mântuitoare de suflet, cugetând la soarta omenească, la deşertăciunea 
pământească şi la viaţa cea de dincolo de mormânt. 


Fericitul Teofil, văzând bunele năzuinţe şi inima ascultătoare a prietenului său, se 
străduia cu orice preţ să întărească şi să facă să rodească în sufletul lui aceste 
seminţe bune ale cuvântului dumnezeiesc. 


-„ Împacă-te cu Dumnezeu”, astfel îi grăia Teofil prietenului său, „împacă-te cu 
EI şi vei afla odihnă... Prin aceasta va veni la tine binele... Primeşte lege din gura 
Lui şi pune cuvintele Lui în inima ta. Și dacă vei plini făgăduinţele tale, peste 
căile tale va răsări lumină ”(lov, 22,21-22;27-28). 


Aceste dese convorbiri au avut o înrâurire binefăcătoare asupra tânărului Petru. 
Impresionabil din fire, Petru a început să cadă pe gânduri şi să stea cu ochii pe 
prietenul său, fără de care nu mai putea trăi deja nici un minut. Odată ei s-au 
întâlnit pe malul Niprului şi, aşezându-se alături pe iarbă, stăteau de vorbă. 


- Frate! Ajută-mă să-mi mântuiesc sufletul, a grăit rugător Petru către Teofil. 
- Poţi să faci asta şi singur, a răspuns fericitul. Numai să ai dorinţă şi osârdie... 
- Cum pot să fac asta?...Învaţă-mă... 


- Leapădă-te de lume şi de toate cele din lume, închide-ţi pentru toţi cămara 
sufletului tău, răstigneşte-ţi trupul cu patimile şi poftele şi, aflându-te în 
rugăciune neîncetată, alege calea cea strâmtă care duce la viaţa veşnică. 
„Pe calea dreaptă vrei să-naintezi ? 
Smereşte-te...Spre mântuire altă cale nu-i 
În numele Domnului fapte bune să lucrezi 
Și atunci pe trepte de aur la cer ai să sui.” 


- Martor mi-e Dumnezeu, a răspuns Petru, sunt gata să fac precum îmi porunceşti. 
Pentru lipsa de cercare şi simplitatea mea, îmi va fi greu să ajung la reuşita dorită. 


- Mergi după mine atunci, urmează nevoinţelor mele şi te vei mântui... 


Începând de atunci, tânărul Petru a devenit de nerecunoscut. S-a făcut tăcut şi 
gânditor, a încetat să mai râdă şi să mai glumească şi şi-a schimbat mult felul de 
viaţă. Mai înainte vreme, petrecea câte o zi întreagă înaintea cărţilor, îndelet- 
nicindu-se cu ştiinţele, iar acum stătea tot timpul în biserică şi postea cu osârdie. 


Conducătorii Academiei, văzând această schimbare la elevul lor, au început să-l 
supravegheze, făcându-i mustrări aspre. Nimic însă nu ajuta. Trecând cu vederea 


regulile şi obiceiurile acestei vieţi, Petru îşi bătea parcă joc de lume; şi, băgând de 
seamă până la urmă că e supravegheat de conducere, şi-a ales ca loc al nevoinţelor 
sale pusticeşti mănăstirea de femei Florovski. Acolo petrecea ore întregi şi 
însingurându-se într-un loc pustiu se cufunda cu totul în rugăciune. 


Odată s-a întâmplat ca, întârziind dincolo de orele la care porțile mănăstirii se 
închideau şi rămânând astfel înăuntru, Petru, ca să-şi ascundă greşeala, a pătruns în 
pivniţa mănăstirii, a aprins o lumânare şi s-a apucat să citească Sfânta Evanghelie. 


Surorile venite după provizii, văzând o asemenea arătare neobişnuită, s-au speriat 
şi au început să ţipe...Au dat fuga toate maicile, a venit şi egumena Serafima: totul 
s-a lămurit, însă s-a terminat cu alungarea lui Petru din mănăstire. 


- De ce te porți aşa?-l-a întrebat în ziua următoare preotul mănăstirii Florovski, 
părintele Andrei Stefanovski, ce se nimerea să-i fie unchi bun. S-ar fi cuvenit să 
stai în mănăstirea Bratski, să înveţi, iar tu îmi strici numele şi te vatămi pe tine 
însuți. 


Petru, însă tăcea şi nu răspundea nimic; şi doar atunci când cădea cu duhul şi 
deznădejdea punea stăpânire pe sufletul lui, alerga după sfat la învățătorul lui şi 
cădea tânguindu-se, la pieptul lui Teofil. 


- Fii tare, fii tare...- îl îmbărbăta fericitul pe prietenul său căzut în puţinătatea de 
suflet. Rabdă patimile ca un bun ostaş al lui Hristos ( 2 Tim. 2, 3). „Diavolul 
umblă răcnind ca un leu şi căutând pe cine să înghită ” (1 Pt. 5,8 ). Tu însă nu te 
înfricoşa de nevoinţa ta şi du-o până la capăt. Ostenicioasă este, dar prin ea vei 
reuşi să scapi de gheena focului. Dacă mâinile îţi cad de oboseală, tu doar 
întinde-le, rugându-te, către Dumnezeu iar picioarele tale să stea la rugăciune. 
„Dacă grăuntele de grâu, când cade în pământ, nu va muri, rămâne Singur; iar 
dacă va muri, aduce multă roadă” (In 12, 24 ). Aşadar, dacă vrei să aduci roadă, 
mori, mori cu adevărat, încât şi în inima ta Să Simţi că ai murit deja... 


- Dar crede-mă că îmi e greu... Puterile mi-au pierit de tot... Rudele nu mă înţeleg 
şi îmi sfâşie inima cu plânsul lor, îmi tulbură mintea. 


- Tu nu-i asculta şi ca un mort care nu Simte nimic din cele ce-l înconjoară, aşa 
Să fii şi tu: te laudă - taci, te ceartă - taci, suferi pagubă - taci, primeşti câştig - 
taci, eşti sătul - taci, eşti flămând - taci. Şi nu te teme că nu va fi nici o roadă de 
vei muri cu totul: va fi! Nu vei muri cu totul şi-ti vor veni puteri: şi încă ce 
puteri! 


Și Petru, luând aminte la poveţele îndrumătorului său duhovnicesc, se întărea cu 
duhul şi-şi îndoia nevoinţele. În curând, acest nevoitor de bunăvoie a fost dat afară 
de la Academie, iar rudele lui, necunoscând tainele inimii sale îmbunătăţite l-au 
internat pe Petru în azilul pentru alienați mintali Kirillovsk. EI a petrecut aici vreo 
8 ani, fără a părăsi nevoinţa nebuniei pentru Hristos, şi a atins o înaltă desăvârşire 
duhovnicească aşa încât şi-a cunoscut dinainte vremea trecerii la cele veşnice. Nu 
cu mult timp înainte de moartea sa, Petru a scăpat din locul unde a fost închis şi a 
figit doar în halat fără scufia de bolnav la mănăstirea Florovski. 


- lertaţi-mă! ( în rusă, aceasta este o formulă de rămas bun pentru o perioadă lungă 
de vreme sau pentru totdeauna), le grăia el surorilor întâlnite în cale, întâm- 
pinându-le cu căldură. lertați-mă, mirese ale lui Hristos... De mâine... nu ne-om 
mai vedea!... 


Petru a fost însă înhăţat de gardienii azilului de nebuni şi dus înapoi la 
Kirilllovsk.In ziua următoare el a răposat într-adevăr rămânând astfel o enigmă 
nedezlegată pentru toţi cei care îl cunoscuseră îndeaproape. 


În ziua morţii lui, fericitul Teofil nu mai era în mănăstirea Bratski. EI se afla atunci 
în pustia Kitaiev, şi trimițând pe una din surorile mănăstirii Florovski spre a 
împlini în numele lui ultima datorie către prietenul adormit în Domnul, a zis 

- Mergi de te uită şi închină-te celui răbdător şi tare cu duhul... aşa se mântuiesc 
toţi cei care cred cu adevărat şi Îl iubesc pe EL... căci nemincinos este cuvântul 
Domnului care glăsuieşte: „Dacă am murit împreună cu EL, vom şi învia 
împreună cu EL, dacă vom răbda împreună cu El vom şi împărăţi” ( 2 Tim. 2,11- 
12 ). 


„Dar dacă cineva cerescul nu iubeşte 
Și în mocirla grijilor deşarte şi în rău 
Se va-neca aici: vai! el pentru vecie 
Va pierde viaţa sufletului său. ” 


vom adăuga şi noi în încheiere... 


Fiindcă viaţa plină de zarvă a mănăstirii Bratski nu înceta să-l obosească, Teofil a 
început să cugete la aflarea unui loc mai potrivit pentru nevoinţele sale pustniceşti. 
Pentru acest ţel, şi-a ales o livadă mare şi umbroasă în Glubociţa, unde înfloreşte 
acum mănăstirea de maici Pokrovski. 


Stăpânul acestei livezi, Iosif Nikiforovici Dikovski, îl cinstea nespus pe stareţ şi 
niciodată nu întreprindea nimic fără sfaturile şi îndrumările acestuia.Aflându-se 
sub înrâurirea fericitului, felul de viaţă al lui Dikovski era cu adevărat de nevoitor: 
dormea puţin, postea, nu întrebuința carne în mâncare, se ruga mereu şi se 
îndeletnicea cu citirea de cărți mântiutoare de suflet. 


- „Se întâmpla să vină fericitul Teofil în livada noastră” , îmi povestea fiul lui losif 
Dikovski, Nazar, acum bătrân de 90 ani, paralizat, şi se grăbea îndată la albinele 
lui...Nu avea multe, vreo 3-4 stupi, dar cu ce dragoste părintească îngrijea de ele... 
Și ce zdravene erau! Nici o boală nu se lipea de ele... Pe mine fericitul mă iubea 
mult. 

Mă vedea în livadă şi striga: „Nazar, Nazar, vino încoa” ”, 


Eu mă apropiam: „Blagosloviţi, batiuşca!” ... 


” Domnul... Tot mai prinzi peşte? Prinde-mi şi mie - o să facem împreună 
borş...” 


Trebuie să vă spun că la noi în livadă aveam iaz; acolo erau nişte caraşi mari.FEi 
bine, îi aduceam stareţului peştii, iar el îi punea cruzi în coşuleţul lui... 


Și de câte ori venea, mă tot mustra: „ Tu de ce nu te însori, Nazar?”. 
„ Sunt prea tânăr, batiuşca”. Şi aveam atunci mai mult de 27 de ani. 


„Uită-te la mine, Nazar: însoară-te că la bătrâneţe n-o să aibă cine te duce de 
mână. 


„Da” cu cine să mă-nsor, batiuşca? Nu iubesc pe nimeni, nu cunosc pe nimeni.” 
;; Cu chiflăreasa, cu chiflăreasa, Nazar; cu bucurie o să se dică după tine”. 


Eu am râs, bineînţeles: „, Cu care chiflăreasă, când eu n-am văzut nici o brutăriţă de 
când mă ştiu? 


„Ei şi, din nefericire, tata a tras cu urechea când vorbeam noi şi a început şi el să 
mă bată la cap cu însurătoarea. N-am avut ce face - a trebuit să mă cunun. ȘI de 
cine credeţi că mi-am legat soarta? 


- De o chiflăreasă? 


- Taman aşa. Eufrosinia Kagarliţkaia o chema. Mama ei, târgoveaţă săracă, cocea 
covrigi şi chifle şi le vindea în iarmaroc. Şi, credeţi-mă, până la cununie nici nu am 
dat ochii cu nevastă-mea. Numai înainte de cununie am aflat totul. „Cu ce vă 
îndeletniceaţi, tu cu mama ta?”, o întreb eu pe soţie. 


„„Coceam covrigi”, zice. 
„ȘI din asta vă hrăneaţi?” 
„Da, şi cu rugăciunile părintelui Teofil aveam vânzare bună.” 


„Vă cunoşteaţi?” „Cum nu! În fiecare zi trimitea la mama mea Ustina pe ucenicul 
lui de chilie din mănăstirea Bratski: Spune-i văduvei, îi zicea, să-mi trimită covrigi, 
iar dacă nu-s, atunci sa-mi dea aluat crud. Dumnezeu ştie pentru ce-i trebuia 
aluatul. Pare-se că îl împărțea pe la cei care îl cercetau, făcându-le totodată felurite 
Proorocii... şi ce mai dever (vânzare ) aveam în ziua aceea! Mama vindea toţi 
covrigii până la unul.” 


- Demult sunteţi bolnav de paralizie? 

- De 13 ani mă chinui. Nu pot să merg, nici să mă îmbrac singur. Nevasta 
îngrijeşte de mine ca de un copil mic. Şi doar acum mi-au venit în minte cuvintele 
fericitului Teofil: „, Însoară-te, Nazar, că la bătrâneţe n-o să aibă cine te duce de 

mână”... 
- Cu ce ajungea la voi fericitul? Cu birja, poate? 


- Care birjă... Venea cu calul său. Era pe atunci un negustor în Podol, Ivan Katkov 
îl chema. Îl cinstea grozav pe fericit şi se temea de el. Şi ce credeţi că i-a trecut prin 
cap: să-i dăruiască fericitului căluţul lui. Fericitul nu putea să-i poarte de grijă în 
mănăstire, aşa încât Katkov i-l trimitea gata hrănit şi adăpat când avea trebuinţă de 
el. 


Se întâmpla ca fericitul să şadă în şaretă şi să citească la Psaltirea lui iubită. Calul 
mergea şi singur. La drept vorbind, băieţii de pe stradă tare îl mai necăjeau pe 
drum. Câteodată, alerga câte o ceată întreagă după fericit şi strigau în urma lui: 
„Teofil, Teofil, ia-ne şi pe noi!” Şi câte unul mai lua din nefericire o piatră şi 
zvrrr... după fericit. Iar fericitul arunca doar o privire către îndrăzneţ, îl ameninţa 
aspru cu degetul, şi pe urmă iar cu ochii în Psaltire...”. 


Nu numai losif Dikovski se bucura însă de dragostea fericitului Teofil. Fericitul 
nutrea aceleeaşi simțăminte şi către întreaga lui familie. Fiica cea mai mare a lui 
Dikovski, Evghenia Osipovna, era măritată cu un negustor de vite, Ivan 
Grigorievici Rudkin. Având mare evlavie la fericitul, Rudkin nu întreprindea nimic 
fără sfatul şi blagoslovenia acetuia. Chiar şi când mergea la iarmaroc, trecea mai 
întâi pe la Kitaev şi numai după ce lua blagoslovenie de la fericit cuteza să 
purceadă mai departe... 


Odată Evghenia Osipovna a venit la părintele Teofil cu oarecari treburi iar fericitul 
a întrebat-o: 
- De ce nu-ţi măriţi copilele, roaba lui Dumnezeu? 


- Nu găsesc miri, batiuşca. 


- Nu găseşti miri? Auzi tu, greu o să-i vină Sufleţelului tău când o să treacă prin 
râul de foc. 


- O să-mi întindeţi toiegelul, batiuşca, şi o să trec, a glumit Rudkina. 


Fericitul i-a adus din chilie o bucată de pâine albă unsă cu icre negre şi i-a dat-o. 
- Uite, din partea mea... la, nu te teme...Cum ajungi acasă, dă-i fiicei 
tale... Curând se va mărita cu un om de seamă. 


După nu multă vreme, fiica Rudkinilor a fost într-adevăr peţită şi s-a măritat 
curând cu profesorul Konstantin Skvorţov... 


Altă dată, Rudkina a venit iarăşi la fericit cu treburi. La plecare, dând să-şi ia 
rămas bun, 1-a spus acestuia: 

- Batiuşca, de ce l-aţi uitat pe tata? Veniţi să-l cercetaţi...Să vedeţi ce frumoasă s-a 
făcut livada noastră... 


- Viu, viu, a răspuns cu dragoste fericitul. 


Şi nu după multă vreme, fericitul a venit într-adevăr la ei, la Glubociţa. Întâlnirea 
fericitului cu bătrânul Dikovski a fost cum nu se poate mai mişcătoare. Iosif 
Nikiforovici nu-l mai văzuse pe fericit de câţiva ani şi bucurându-se ca un copil 
MIC, s-a apucat să-i arate feluritele înbunătăţiri pe care le făcuse gospodăriei sale... 


”Minunat, minunat”, încuviinţa fericitul. „Gospodăria ta a înflorit precum 
crinul!” 


După aceea, plimbându-se împreună cu Dikovski prin livadă, s-a oprit sub un stejar 
mare, ŞI, ridicându-şi ochii spre cer, a grăit cu însuflețire: 
- Roagă-te, robul lui Dumnezeu, Iosif... Locul pe care stăm e sfânt... 


- Halal sfânt, i-a întors vorba Dikovski. Aici în zilele de sărbătoare, tineretul 
oraşului vine să facă dezmăţuri. Şi mai numiţi sfânt locul ăsta... 


- Nu, nu, a Spus cu încredințare fericitul înainte-văzător. Adevăr zic ţie: aici va 
răsări Harul lui Dumnezeu şi pe locul în care stăm noi acum se va înălța o 
biserică. Iar stejarul acesta va fi tăiat şi va sluji ca loc pentru altarul bisericii, iar 
livada ta se va preface toată în mănăstire de fecioare, şi o femeie de neam 
împărătesc o va ctitori şi cârmui... * 


Prezicerea fericitului s-a împlinit întocmai. În anul 1888, soţia cneazului Nikolai 
Nikolaevici, marea cneghină Alexandra Petrovna, care trăia pe atunci într-o 
suburbie a Kievului numită Lipski, şi avea în apropierea sa un schituleţ întreținut 
pe banii săi, a început să caute în împrejurimile Kievului un loc potrivit pentru 
înălţarea unei mănăstiri. Auzind de hotărârea ei, una din fiiicele lui Dikovski, 
Teodosia Ponârkina, i-a propus marii cneghine să cumpere în acest scop pământul 
din Glubociţa care aparţinea familiei Dikovski. Înalta doamnă a trimis neîntârziat 
la familia Dikovski pe soţia diaconului său, poruncindu-i să cerceteze livada şi să 
aducă de la proprietari planul locului oferit spre vânzare. Planul i-a plăcut nespus 
prinţesei. Livada a fost cumpărată şi în curând a fost înălţată acolo, cu osârdia şi cu 
banii marii cneghine, mănăstirea de maici Pokrovski. 


Amintindu-şi prezicerea fericitului Teofil, Teodosia Ponârkina 1-a povestit despre 
despre aceasta marii cneghine iar monahia de neam împărătesc s-a minunat nespus: 
- Dumnezeule!... Chiar aşa?!... a strigat ea. De ce nu mi-aţi spus mai devreme? 


- Uitasem cu totul, înălțimea voastră, a răspuns Ponârkina. 


ŞI ca să răscumpere vina Ponârkinei, marea cneghină a trimis îndată la Kitaiev o 
monahie de încredere cu rugămintea de se sluji o panihidă pe mormântul fericitului 
Teofil; şi de atunci a cinstit mereu cu evlavie pomenirea fericitului, fapt pentru 
care a comandat chiar un portret al lui... 


III 
“Tată m-am îndepărtat fugind, şi m-am sălăşluit în pustie...” (Ps. 54, 8) 


Pe data de 1 decembrie a anului 1844, ieroschimonahul Teofil, “din pricina vârstei 
înaintate şi a slăbiciunii”, a cerut să fie mutat din mănăstirea Kievo-Bratski în 
Lavra Kievo-Pecerska, anume în mănăstirea Bolnicinâi. 


Înalt-Preasfinţitul Filaret l-a mutat în schimb în pustia Goloseev din apropierea 
Kievului, dându-i spre folosință "acea chilie în care locuia răposatul ierodiacon 
Eustatie... În acelaşi an a fost înaintată Consistoriului duhovnicesc cererea de a fi 
trimisă în Lavră matricola lui; în anul următor cererea a fost repetată dar matricola 
n-a fost trimisă de către Consistoriu în ciuda acestor cereri. Ca atare, iero- 
schimonahul Teofil a rămas până la moarte netransferat scriptic din mănăstirea 
Kievo-Bratski în Lavra Kievo-Pecerska. 


A trecut iarna, a venit primăvara şi apoi vara. Faima nevoitorului a crescut tot mai 
mult,atrăgând spre pustia Goloseev o mulțime de oameni râvnitori. “ Nu poate o 
cetate aflată pe vârf de munte să se ascundă” ( Mt. 5, 14 ), a spus Mântuitorul! 
Floarea bine înmiresmată nu poate să se ascundă nici în mijlocul buruienilor 
sălbatice: ea este aflată după mireasmă. Nici fericitul Teofil nu a putut să se 
ascundă în însingurarea lui. Mireasma vieţii sale sfinte ajunsese până departe, fiind 
simțită de către toți cei aflaţi în cautare de mângâiere şi sfat duhovnicesc. 


Aşadar oricine venea la Kiev să se închine sfintelor odoare de acolo, se ostenea să 
ajungă şi în pustia Goloseev, ca să-l vadă pe stareţul Teofil şi să stea de vorbă cu 
el. Fericitul însă, pentru a scăpa de slava lumească şi de necontenita petrecere 
printre oameni, se adâncea şi mai mult în nevoinţa nebuniei pentru Hristos. 


Conducerea mănăstirii, în primele zile ale intrării lui Teofil în Lavră, a dat 
puţină atenţie “ciudăţeniilor” lui. Caracterizarea făcută în anul 1845 de întâi- 


Pentru a verifica aceste caracterizări ale întâi-stătătorilor de la Goloseev, mitro- 
politul Filaret a poruncit personal ieroschimonahului Filaret, întâi-stătătorul din 
acea vreme, “să verifice aptitudinile lui Teofil”; ca urmare a fost înaintat un raport 
datat 20 octombrie 1848, în care se spunea că ieroschimonahul Teofil “a fost de 
rând o săptămână la slujire şi s-a arătat că nu e în stare nicidecum să săvârşească 
bine şi cuviincios Sfintele slujbe”; iar mitropolitul l-a oprit pe fericit de la slujire şi 
i-a îngăduit doar a se împărtăşi în fiecare sâmbătă, îmbrăcat cu toate veşmintele 
preoţeşti, “pentru mântuirea sufletului”. Nu este prooroc slăvit în patria lui!... 


După această hotărâre, Teofil a fost îndepărtat din pustia Goloseev şi strămutat în 
aşa numita “livadă Novopasecinâi”. Fericitul se simţea foarte bine, atâta că biserica 
era din calea-afară de departe. Neluând seama la această piedică, el nu pierdea nici 
o slujbă şi având încă din fragedă copilărie deosebită râvnă pentru dumnezeieştile 
slujbe, apărea în biserică mai înainte de primul sunet al clopotului. 


- Iubit-am, Doamne, podoaba casei Tale şi locul lăcaşului slavei Tale. Una am 
cerut de la Domnul, aceasta o voi căuta: ca să locuiesc în casa Domnului, ca să 
văd frumuseţea Domnului şi să cercetez biserica cea sfântă a Lui...” Intrând în 
biserică, obişnuia să bată în mijlocul ei trei mătănii mari. După aceea, închinându- 
se la icoana de pe analog, se oprea pentru scurt timp în strană ori alerga la uşile de 
miazăzi: iar dacă aici îl înconjurau femeile, mergea la uşile de apus, însemnând 
văzduhul cu semnul crucii, ca şi cum ar fi izgonit pe cineva cu puterea ei. 


- De unde v-aţi adunat atâţia necuraţilor?!... Să învie Dumnezeu şi să se risi- 
pească vrăjmaşii Lui..., rostea fericitul tare, cu voce mânioasă. 


Apoi, chiar înainte de începutul celor şase psalmi, se suia în strană şi se apuca să 
citească psalmii. Citeţul, văzându-l pe ajutorul cel nedorit, încerca să împiedice; 
primind însă bani “de-o chiflă”, îi dădea fericitului cartea... Fericitul citea cu mare 
însufleţire, dar cu o voce din cale-afară de joasă; iar cei din strană îi făceau 
observaţie, supăraţi: 

- Citeşte, părinte, mai tare...Nu se aude nimic. 


Starețul însă, dimpotrivă, cobora şi mai tare glasul şi citea încă şi mai încet. Apoi, 
după ce citea psalmul trei, închidea în grabă cartea şi pleca din strană în mijlocul 
bisericii, lăsându-l pe citeţ dimpreună cu toți ceilalți cu gura căssată. 


Câteodată fericitul dădea fuga în biserică în timpul “slavosloviei mari”, sau la 
sfârşitul slujbei, adică în timpul cântării “Sub milostivirea Ta...”; iar dacă se slujea 
Sfânta Liturghie, făcea aceasta în timpul Heruvicului; şi, împingând oamenii în 


stânga şi în dreapta, îşi croia drum până în faţă, unde cădea în genunchi, îşi ridica 
mâinile şi, aţintindu-şi privirea la cer, rostea cu glas tare cuvintele rugăciunii; după 
care 1eşea din biserică atrăgând după sine o mulțime numeroasă de închinători. 


Puterea rugăciunii fericitului pentru cei suferinzi şi îngreunaţi cu neputinţele 
trupeşti era, pe cât se povesteşte, neobişnuită. In urma lucrării ei, bolnavii se 
înzdrăveneau şi luau tămăduire cei infirmi din copilărie. 


SR o e 


Maria Grigorievna. N, văduvă de funcționar, suferea de îndrăcire. Venind la 
fericitul după ajutor, acesta a citit Sfânta Evanghelie asupra ei şi lovind-o în cap cu 
atâta putere că a făcut-o să se îndoaie de durere, a rostit cu putere: 

- În numele Domnului nostru lisus Hristos, îţi poruncesc: leşi! Şi bolnava s-a 
simţit îndată uşurată. 


- Dacă vrei să fii sănătoasă, a spus fericitul, trebuie să locuieşti în pustia Kitaiev 
şi să nu pleci de acolo nicăieri... 


Într-adevăr, Maria Grigorievna a trăit până la moarte în apropiere de Kitaiev şi 
venea zilnic la biserică pentru Sfintele slujbe. 

N.K.-lov, cântăreţ al mitropolitului, era bântuit de patima trupească. Gândurile de 
desfrânare nu-i dădeau pace, tulburându-l zi şi noapte. 


Intr-o primăvară, pe când se plimba prin pădure, s-a întâlnit cu fericitul Teofil; 
pentru ca nu cumva, stând de vorbă cu el, să sufere mustrare, a încercat să-l 
ocolească. 


- Ei, Nikolai, aşteaptă, a ţipat deodată fericitul,încotro? Vino încoace, la mine. O 
să ne îndulcim împreună cu gânduri de desfrânare... 


K-lov, simțindu-se dat în vileag, a început să-şi ceară iertare cu lacrimi înaintea 
fericitului... 


-Lasă, nu-i nimic... Domnul e milostiv..., l-a mângâiat fericitul. Hai să ne 
rugăm Lui... 


Și, lăsându-se în genunchi, a început să facă rugăciune... După o jumătate de ceas 
s-a sculat şi, întorcându-se către cel pătimaş cu o faţă plină de iubire, a rostit: 


-Ei, mergi de-acuma... Gândurile de desfrânare n-or să te mai tulbure... 


Tânărul s-a tămăduit îndată de neputinţa sa şi măcar că patima îi mai dădea 
târcoale uneori, însă numai ce începea să se lase înrâurit de dracul curviei, şi trupul 
său era cuprins de nişte frisoane atât de puternice, că orice gând necurat pierea pe 
loc din capul lui şi tânărul trup sleit de suferință nu mai ardea în văpaia patimii 
desfrânării... 


Fericitul Teofil a trăit mai bine de o jumătate de an în livada Novopasecinăi, 
după care a fost strămutat, potrivit poruncii pe care o dăduse cu gura lui Înalt- 
Preasfinţitul, în pustia Kitaiev, aflată în apropierea Kievului. Aceasta se 
întâmpla în ziua de 29 aprilie 1849. 


Aici, fericitul Teofil n-a părăsit nevoinţa nebuniei pentru Hristos ci dimpotrivă; şi 
măcar că a dat peste nouă cruce alcătuită din felurite îcercări şi prigoane din partea 
conducerii, a primit totuşi şi mângâierea însingurării. Aceasta mulțumită locului 
singuratic în care se afla pustia Kitaiev, înconjurată de coline înalte acoperite cu 
păduri dese. Fericitul lui Dumnezeu avea putinţa să se însingureze, revărsându-şi 
sufletul în rugăciuni către Acela “ai Cărui ochi de zece mii de ori sunt mai 
luminoşi decât soarele şi caută la toate căile oamenilor şi pătrund în locurile cele 
ascunse” (Sirah 23, 27-28 ). 


Plimbându-se adesea prin pădure, mergea la o buturugă mare şi petrecea zile şi 
nopţi întregi îngenunchiat pe ea, suspinând neîncetat din pricina stricăciunilor 
veacului acestuia şi rugându-se pentru iertarea lumii păcătoase care nu ştie ce face. 
(Nu se mai ştie dacă această buturugă mai există şi dacă da, unde se află acest 
martor tăcut al marilor nevoinţe ale minunatului fericit. Oricât i-am întrebat pe 
bătrânii din Kitaiev, n-am primit nici un răspuns lămuritor. Se cunoaşte totuşi că, 
în anii '70 ai veacului trecut, această buturugă era arătată tuturor pelerinilor curi- 
OŞI. - n.a. ) 


Îndeletnicindu-se neîncetat doar cu rugăciunea şi cugetarea la Dumnezeu,fericitul 
Teofil nu se îngrijea câtuşi de puţin de felul cum arăta. Purtând grija frumuseţii 
sufletului, nu-i păsa defel de curăţenia trupului. Haina lui era veche, cu o grămadă 
de petice cusute cu aţă albă şi pătată de sus până jos cu aluat şi ulei. Chiar şi atunci 
când mergea la biserică, fericitul îşi punea mantia de-a dreptul peste cămaşă şi, 
desfăcând clapele de la comănac, mergea pe uliţă cu pieptul descoperit. 


In picioare avea nişte pantofi sâlciaţi; ori avea într-un picior o cizmă ferfeniţă, iar 
în celălalt un pâslar sau o opincă. La cap era legat cu o cârpă murdară şi pătată. 


Mulţi zeflemişti, văzând legătura murdară de pe capul fericitului, îl întrebau 
hohotind de râs: 
- Părinte Teofil! Ce boală aveţi astăzi? 


- Da” ce, tu eşti doctor? răspundea cu asprime fericitul şi trecea pe lângă ei. 


Altădată dimpotrivă, vrând să se arate din cale-afară de sănătos şi mustrând prin 
aceasta pe oamenii sătui, robiți pântecului, îşi punea pe burtă o pernă pufoasă şi 
astfel umbla, plin de importanţă prin curte. După aceea, ieşind în pădure pe porțile 
mănăstirii şi, întâlnindu-se acolo cu ascultătorii care pierdeau vremea vorbind în 
deşert, clătina mustrător capul înspre ei. 


- Pentru ce i-au osândit pe vameş şi pe fariseu? 


Tinerii veseli însă, văzând burta falsă a nebunului pentru Hristos, îi răspundeau 
printr-un hohot de râs nestăvilit. 


Chiar şi această neorânduială, care sărea în ochi neîncetat şi era osândită de către 
toţi, avea la Teofil o însemnătata aparte. 


Au fost oameni care au băgat de seamă următorul fapt: cu cât era îmbrăcat mai 
alandala, cu atât era mai puternică rugăciunea lui de foc, cu atât era mai 
gânditoare fruntea lui bătrână. 


Fericitul se ruga totdeauna în taină. Purcezând la săvârşirea pravilei de chilie, se 
înveşmânta în mantie, iar când citea Evanghelia şi Acatistele, îşi punea felonul şi 
epitrahilul şi aprindea trei candele. Trupul său era încins cu un brâu de fier, ce avea 
în el o icoană a Botezului Domnului (spre pomenirea întreitei sale izbăviri de la 
înec - n.a. ), de care fericitul nu se despărţea niciodată... 


Ca să nu rămână nici o clipă în nelucrare, fericitul torcea lână, împletea ciorapi şi 
țesea pânză pe care o dădea mai ales pictorilor de icoane pentru a o folosi în munca 
lor. 


În vreme ce se îndeletnicea cu rucodelia, citea Psaltirea, pe care o ştia pe dinafară, 
precum şi felurite rugăciuni. Făcând zilnic nenumărate mătănii înaintea icoanelor, 
fericitul Teofil nu dădea trupului său ostenit decât răgazul cel mai scurt cu putinţă. 
Pentru aceasta, fie se sprijinea cu spatele de perete, fie se întindea pe o laviţă, 
punând un semn de-a curmezişul ei, fie se aşeza pe o băncuţă mică şi îngustă din 


cale-afară, pe care o aşeza în mijlocul odăii în aşa fel că, dacă aţipea cât de puţin, 
cădea, sculându-se apoi fără zăbavă la rugăciune. 


Totuşi întăi-stătătorul pustiei, ieroschimonahul lov, care îl ura mult pe fericit din 
pricina nevoinţei acestuia întru nebunia pentru Hristos şi îi supraveghea neîncetat 
viaţa şi purtările, nu l-a putut niciodată găsi îndeletnicindu-se cu rugăciunea şi alte 
ocupaţii mântuitoare.Ori de câte ori îl cerceta la chilie, fericitul înainte-văzător 
cunoscând totdeauna dinainte venirea întâi-stătătorului, se dezbrăca şi, întinzându- 
se pe băncuţă, se prefăcea că doarme. În acest chip, el făcea după cuvântul Domnu- 
lui Însuşi, Care spunea: “Tu însă, când te rogi, intră în cămara ta şi închizând uşa, 
roagă-te Tatălui tău, Care este în ascuns şi Tatăl tău, Care vede în ascuns, îţi va 
răsplăti ție” ( Mt. 6, 6 ). Căci prin ostenelile şi nevoinţele pe care le purta rugându- 
se în taină, îşi pregătea fericirea viitoare şi îşi înălța în ceruri casă veşnică, 
trimițând într-acolo merinde pentru toți vecii... 


Chilia fericitului Teofil nu lăsa să se vadă că de ea purta grijă mâna unui stăpân; 
era plină de lucruri îngrămădite şi acoperită pe dinăuntru cu un strat de gunoi şi 
murdărie. Atunci când era întrebat de ce face aşa, fericitul răspundea. 


- Pentru ca tot ce se află în jurul meu Să-mi amintească neîncetat de 
neorânduiala ce o am în suflet. 


Unii dintre bătrânii Lavrei, care mai trăiesc şi astăzi şi au fost ei înşişi oarecând în 
chilia acestui om al lui Dumnezeu, spun că aceasta era plin felurite oale şi hârburi, 
aşezate rânduri-rânduri, în care se aflau merinde pregătite dinainte pentru vizi- 
tatori. Ce nu găseai acolo! Păsat, ceai, ulei, făină, zahăr, chifle, plăcinte, miere, 
icre, fructe, peşti săraţi, peşti proaspeţi, struguri, lumânări şi altele. 


E de la sine înţeles că acest “depozit” de felurite provizii stârnea adesea pizma 
tineretului mănăstiresc, care şi atentă în taină la merindele de acolo. Ei făceau 
aceasta însă cu viclenie, urmând un plan gândit mai dinainte. Văzând de pildă că 
întâi-stătătorul îl urăşte pe Teofil, l-au stârnit pe favoritul acestuia, paraclisierul 
Policarp, ca să mijlocească înaintea lui lov mutarea fericitului în altă chilie. 
Policarp a făcut asta cu bucurie ca pe fericit mai puţin decât mai-marele său. 


Cu ce-l supăra însă părintele Teofil? lată cu ce. Aduna într-un cearşaf câte o 
grămadă întreagă de viermi, gândaci şi cărăbuşi, îi aducea în biserică şi răsturna pe 
podea toată această armată mişcătoare. Vietăţile se împrăştiau prin toate ungherele, 
iar de paraclisier - vai şi amar: trebuia să le strângă şi să le arunce în curte. Ce să 


facă? Se scula atunci Policarp asupra fericitului, şi dă-i, şi bate-l... Iar fericitul 
stătea înaintea lui cu braţele încrucişate pe piept şi tăcea. 


Aşa a făcut şi paraclisierul Policarp. Clevetindu-l pe fericit înaintea întâi- 
stătătorului şi primind de la acesta porunca de a-l muta pe fericit în altă chilie, 
Policarp s-a arătat neîntârziat înaintea lui Teofil, zâmbind veninos. 


- Părinte Teofil! Mai-marele a poruncit să vă mutaţi în altă chilie. 


- Paşii mei îndreaptă-i după cuvântul tău, a răspuns cu smerenie fericitul; şi, 
luându-și sub braţ mantia, în mâini icoana, ori psaltirea s-a mutat în chilia care 
i-a fost arătată. 


Ascultătorii atâta aşteptau. Sub pretextul mutării “mobilei”, au început să radă 
proviziile. Iar fericitul Teofil, neîmpiedicându-i defel a se lăsa în voia lăcomiei, 
întru nerăutatea inimii sale îngereşti, striga: 
- Minunate sunt lucrurile Tale, Doamne! 


IV. 


„De vrei să fii ascultarea mea, 
Să-ţi dau povaţă mă-nvoiesc; 
Dar trebuie de-acum să lepezi 


Visările deşarte şi gândul cel lumesc”. 
(Gr. A. Tolstoi, „Sfântul loan Damaschin ”) 


Totuşi, ca pe viitor să nu se mai întâmple asemenea lucruri şi să înăbuşe răul din 
rădăcină, fericitul a început să-şi ia pe lângă sine ucenici de chilie. Aceştia nu 
făceau parte din obşte, nefiind îngăduit acest lucru, ci erau aleşi de-a dreptul dintre 
mireni. Atunci când îşi alegea ucenicul, fericitul nu se uita defel că cel ales avea 
poate purtări stricate, ci voia din partea acestuia doar o inimă simţitoare şi un suflet 
sincer şi să lase a întrevedea nădejdi de îndreptare. 

O dată în pustia Kitaev, a venit un vagabond zdrenţăros. Numele său era Ivan. 
Acesta era un dezertor care părăsise de câţiva ani serviciul militar şi săvârşise în tot 
acest timp o mulţime de nelegiuiri. Fericitul l-a întâlnit în bucătăria mănăstirii şi 
dându-i în vileag păcatele tăinuite, a plecat spre pocăință inima vagabondului. 
Văzând înaintea sa un monah atât de neobişnuit, Ivan s-a minunat nespus şi 
rămânând lângă fericitul, a început să povestească plângând fărădelegile sale. 

- „Da, aşa a fost... Mult rău am făcut pe pământ... 
adânc. 


„a încheiat Ivan, suspinând 


Fericitul Teofil l-a mustrat cu privirea, a clătinat compătimitor din cap şi a suspinat 
la rândul său adânc. 
- „Pilda cu talanţii o ştii?”, a întrebat el pe neaşteptate. 


- „Nimic nu ştiu, batiuşca...Tont m-am născut, tont o să mor”, a răspuns îndurerat 
Ivan. 


Fericitul i-a povestit pilda evanghelică despre talanţi, 1-a tâlcuit-o şi apoi 1-a zis: 

- „Uite-aşa şi viaţa noastră e vreme de negoț. Trebuie să ne grăbim s-o folosim, 
ca Să târguim ce se poate. Dacă cineva aduce la bazar chiar şi opinci sau coajă 
de tei, nu Stă cu mâinile încrucişate, ci se străduieşte să atragă cumpărătorii, 
pentru ca, văzând toată marfa, să-şi poată cumpăra apoi cele trebuincioase”. 

- „Batiuşca iubit! De unde să iau asemenea talanți? Eu sunt neînvăţat, prost, om de 
rând...Eu n-am aşa ceva...” 


- „Minţi, minţi... Oricine a primit viaţă a căpătat în dar ceva de la Domnul. 
Înseamnă că ai cu ce face negoţ şi să scoţi câştig...” 


- „Dar unde, unde sunt darurile mele?” 


- »Da” uită-te la tine frumuşel şi ai să vezi îndată că sunt în tine şi că poţi să 
Strângi agonisită cu ceea ce ai... La Înfricoşătoarea Judecată o să întrebe despre 
toate: mâini ai avut? Ce-ai dobândit cu ele?...Cap şi limbă ai avut?...Ce ai 
agonisit cu ele?... Și răsplată nu vei primi că ai agonisit îndeobşte ceva, ci pentru 
ce anume ai agonisit în viaţă... * 


După această convorbire Ivan a stat deoparte o zi întreagă, privindu-l pe fericit de 
le depărtare şi minunându-se de simplitatea, smerenia şi înţelepciunea lui. În cele 
din urmă, spre seară, aprinzându-se de dorinţa de a trăi sub duhovniceasca lui 
ocârmuire, s-a apropiat de fericit şi a căzut la picioarele lui plângând: 

„Batiuşca!...la-mă la tine!... Nu lăsa sufletul meu să piară în păcate şi 
stricăciune!” 


- „Bine, bine”, a răspuns fericitul. „Pe cel ce vine la mine nu-l voi scoate 
afară”. Văd că sufletul tău vrea fără făţărnicie să „lucreze Domnului”. 
Mântuieşte-te şi locuieşte la mine...Dar ţine minte: întrucât eu nu am nici un 


avut, şi pe tine te aşteaptă aici foamete, sete, întristare şi neajunsuri... Aşadar să 
nu te plângi de soartă când vei avea de suferit toate acestea... 


- „Părinte scump! De-ar fi să-mi pun şi viaţa pentru tine, în numele Mântuitorului, 
am s-o fac fără şovăire...” 


Din clipa aceea Ivan a început să-i slujească batiuşcăi, fiind, cum ar veni, primul 
lui ucenic de chilie. Fericitul Teofil era sever şi urmărea cu luare aminte sporirea şi 
desăvârşirea lui duhovnicească, tăind din rădăcină orice mugure al răului. 


O dată, fericitul a primit o bucată mare de balak, o specialitate de peşte afumat. 
Ispitindu-se, Ivan şi-a însuşit balakul şi l-a mâncat; îndată însă a simţit în burtă o 
durere atât de grozavă, că a început să strige în gura mare, cerând ajutor. 

- „Rabdă, rabdă, frate... E peştişorul care se mistuie în stomac”, i-a răspuns în 
zeflemea fericitul. lar apoi a adăugat: „De ce l-ai ascultat pe vrăjmaş? De ce te- 
ai lăsat amăgit că să guşti din mâncarea de care nici să te atingi nu ţi se cuvenea 
fără blagoslovenie?...” 


Văzând însă pocăinţa neprefăcută a vinovatului, s-a milostivit de el, a făcut 
rugăciune şi durerea a trecut de îndată. 


Încercându-şi astfel ucenicul cu felurite osteneli şi porunci netoate la arătare, însă 
având în ele mare folos pentru sporirea curăţeniei sufleteşti ale acestuia, fericitul a 
reuşit foarte curând să curețe sufletul lui Ivan de toată întinarea, necurăţia şi 
sminteala, iar ucenicul recunoscător, recunoscându-şi nimicnicia în faţa fericitului 
şi văzând statornica bunătate şi purtare de grijă a acestuia, îi răsplătea fericitului 
prin cel mai gingaş devotament şi printr-o ascultare cu adevărat fiiască. 

- „Ivane!”, i-a zis odată fericitul. "Hai să culegem hribi. la mai iute coşul”. 
Au luat cele de trebuinţă şi au plecat. Au intrat în adâncul pădurii. Văzduhul era 
încărcat de zăduf. Fericitul culegea hribi şi oftă într-una: 


- „Ah, ce furtună vine... Ce mai furtună... * 


Ivan a privit în sus. Cerul era limpede, albastru, senin. 
- „N-are să fie furtună, batiuşca. Nu se vede nici un nor”. 


- „Of, are să fie...Degrabă are să fie... Vine deja spre noi... Uite!” 


Între timp din tufişuri au ţâşnit 3 tineri zdravăn înarmaţi şi s-au apropiat de fericit 
plini de răutate. 
- „Aha, a picat un monah!...Scoate banii!” 


Fericitul şi-a făcut semnul crucii, a scotocit liniştit în coş şi le-a dat cel mai mare 
hrib. 
- „Mâncaţi şi să vă fie de bine...” 


- „Ce?!”, au strigat tâlharii.”Îţi mai baţi şi joc de noi?...” Şi s-au apucat să-l bată pe 
fericit, lovind unde nimereau. 


- „Ivane...”, a şoptit însângerat fericitul, „pleacă... ” 


- „Nu”, a răspuns sluga credincioasă. „Unde este stăpânul acolo este şi robul lui”. 
ŞI văzându-l pe fericit plin de sânge, s-a aruncat cu înverşunare asupra tâlharilor. 
Aceştia erau însă mai puternici: l-au legat pe ucenic şi l-au bătut şi pe el. Bătându- 
ŞI joc de victimele lipsite de apărare, jefuitori s-au ascuns. Abia atunci a priceput 
ucenicul Ivan ce furtună venea asupra lor. 


SR o e 


Cel de al doilea ucenic de chilie al fericitului a fost un anume Cornelie, soldat lăsat 
la vatră. Acesta era din fire nărăvaş şi împotrivitor, iar pe deasupra şi bâlbâit. 


Vizitatorii fericitului aveau de suferit din partea lui Cornelie felurite necazuri şi se 
plângeau adesea părintelui Teofil de grosolănia ucenicului. 


- „Nu eşti bun de pustnic”, i-a spus odată cu asprime fericitul. „O să te trimit la 
Lavră. Acolo o să te îmblânzească ei degrab, ursule.” 


Și l-a trimis la casa de oaspeţi a Lavrei, la mai marele acesteia. Mai apoi, când mai- 
marele casei de oaspeţi a fost numit igumenul Agapit, acesta I-a luat pe Cornelie pe 
lângă sine ca ucenic de chilie. Agapit era un mare părinte şi numele lui este 
pomenit până în ziua de azi de către săracii care s-au bucurat de binefacerile lui. 
Cumpărând baloţi întregi de stofă, pânză şi alte materiale, cosea haine şi lenjerie 
bărbătească şi femeiască şi le împărțea închinătorilor nevoiaşi. Îngrijitorii bolniţei 
pentru oaspeţi nu mai pridideau cosând lenjerie şi haine pentru săraci. 


În afară de faptul că împărțea mereu bani, haine şi pâine, părintele Agapit mai avea 


„pensionari” în oraş, cărora le dădea un tain lunar - aceştia erau oameni cu adevărat 
sărmani şi cu familie numeroasă; pe unii îi primea în căminul de pe lângă casa de 


oaspeți a Lavrei, îi hrănea, îi îmbrăca, îi doftoricea şi îi petrecea în calea spre 
veşnicie... ocmai la acest părinte minunat a nimerit Cornelie. E drept că îi făcea 
părintelui Agapit viaţa grea: totuşi acesta l-a tuns, în cele din urmă, în mantie, 
dându-i numele de Nestor, apoi l-a înmormântat şi îl pomenea cu dragoste. 


Totuşi Cornelie avea şi părțile lui bune. Pentru tainicele binefaceri ale părintelui 
Agapit, era de neînlocuit, ştia să-i păstreze tainele şi îndeobşte, îi era devotat cu tot 
sufletul. Părintele Agapit nu se mulțumea să facă fapte de milostenie în casa de 
oaspeți a Lavrei, ci avea plăcere să meargă şi în oraş, prin puşcării, prin casele 
unde domnea cea mai de pe urmă sărăcie şi pe la toţi oamenii cu adevărat nevoiaşi. 


Tocmai în aceste „escapade” îl întovărăşea Cornelie. Încărcau în birjă legături cu 
haine, luau coşuri cu pâine albă şi bani şi mergeau în oraş, pasămite după 
cumpărături, săvârşind însă „neguţătoria cea duhovnicească” şi cercetând pe cei 
nevoiaşi: pe unul îl îmbrăcau, altuia îi dădea pâine şi bani. După aceea, umblând de 
ochii lumii, cu nişte mărfuri oarecare în coşurile golite, plecau acasă veseli şi 
mulțumiţi...Din toate acestea putem observa că după plecarea lui Cornelie din 
Lavra, acesta a devenit cu adevărat dintr-un „urs” neştiutor, un vrednic ucenic al 
părintelui povăţuitor... 


Se spune că fericitul Teofil a prezis mutarea lui Cornelie sub acoperişul părintelui 
Agapit încă de la prima vizită pe care acesta din urmă (în lume Timotei Milo- 
vanov) i-a făcut-o în pustia Kitaev, cu mult timp înainte de a fi numit mai-mare al 
casei de oaspeţi a Lavrei. 


- „Atunci când vei fi în Lavră mai mare al casei de oaspeţi, aiuritul ăsta de 

Cornelie o să-ţi slujească ”, i-a spus fericitul părintelui Agapit. „Cu toţii se ceartă 
şi se sfădeşte - cu tine are să se împace... "Această prezicere s-a împlinit. 


SR o o 


Cel de la treilea ucenic de chilie al fericitului Teofil a fost un oarecare Pantelimon. 
După moartea binefăcătorului acesta a trăit până la adânci bătrâneţi ca ascultător în 
casa de oaspeţi a Lavrei şi le-a povestit multor părinţi care trăiesc şi azi feluritele 
minuni ale fericitului şi despre minunata lui înainte-vedere, al căror martor fusese 
de atâtea ori. 


O dată, Pantelimon, la porunca fericitului, a adus prânzul de la trapeză, dar lângă 
prag s-a poticnit, a căzut şi a scăpat mâncarea. Ca să scape de mustrare, ucenicul 
speriat s-a apucat să curețe pe jos, nădăjduind să se întoarcă şi să umple iar vasele; 
fericitul înainte-văzător i-a ieşit în întâmpinare şi a zis: 


- »Nu poţi Pantelimoane să împlineşti ascultarea - până la moarte n-ai să fii 
monah”. 


Și într-adevăr, trăind până la adânci bătrâneţi, Pantelimon a foat socotit tot timpul 
un ascultător şi numai înainte de moarte a fost tuns rasofor cu numele Teodosie. 
Dar şi acest lucru i-a fost prezis de către fericit, care i-a spus: te vor tunde atunci 
când ai să mori! 


Dspre ascultarea pe care o avea Pantelimon faţă de fericitul său, mărturiseşte 
următorul fapt: Apropiindu-se prăznuirea a 20 de ani de la descoperirea moaştelor 
Sfântului Mitrofan, episcopul Voronejului, fericitul Teofil a simţit dorinţa de a 
merge să se închine nou-arătatului făcător de minuni. Cerând blagoslovenie de la 
întâi stătătorul pustiei, l-a luat cu sine pe ascultătorul Pantelimon şi a plecat la 
drum. În primii ani de la descoperirea moaştelor Sfântului Mitrofan, închinătorii 
veneau la Voronej în număr neobişnuit de mare, iar călătorii noştri, ajungând ţinta 
călătoriei lor şi neaflând loc de cazare, şi-au petrecut vremea şederii la Voronej 
astfel: ziua în biserică, iar noaptea în curte, lângă clopotniţă. Încheindu-şi nevoinţa 
evlavioasei închinări la Sfântul Ierarh, au plecat înapoi. După o cale lungă, au 
ajuns în cele din urmă la Kiev. 


- „Ar fi bine să mai facem un ultim popas”, a zis fericitul Teofil şi s-a aşezat pe 
câmp pentru a se odihni în aer liber. 


După ce a gustat ceva şi a mai prins puteri, fericitul a vrut să-şi potolească setea şi 
a vârât mâna în traistă ca să ia de acolo plosca, făcută dintr-un soi aparte de 
dovleac, care creşte în Rusia de miazăzi. Plosca însă nu era acolo. 

- „Pantelimoane, unde-i plosca noastră? ”- a exclamat fericitul dezamăgit. 


Ucenicul a căzut pe gânduri la început, dar ulterior şi-a amintit. 
- „E în Voronej, batiuşca; a rămas acolo unde am înnoptat aseară...Acolo la 
clopotniță, pe stâlpi...” 


- „Ce mai prostănac eşti! Mergi înapoi ca să nu se prăpădească pe acolo.” 


Și Pantelimon, fără să stea o clipă pe gânduri, a făcut cale întoarsă, neîngăduindu- 
şi nici măcar să înnopteze în mănăstirea sa, care se afla la o jumătate de verstă de 
la locul unde se despărţise de fericit, de parcă plosca ar fi fost ceva rar şi preţios, 
sau de parcă n-ar fi fost 100 de verste de la Kiev la Voronej, ci numai câţiva 
paşi... Ajungând cu bine la Voronej, el a aflat plosca spre bucuria sa în acelaşi loc 
unde o lăsase. Întorcându-se la mănăstire, la stareţul său, Pantelimon cel simplu nu 


a dat nevoinţei sale nici cea mai mică însemnătate, nu a arătat nici o urmă de trufie 
şi nu a cârtit defel împotriva fericitului. El ştia că părinţii asceţi ai Răsăritului 
porunceau ucenicilor chiar să înfingă nuiele în pământ şi să le ude în fiecare zi, 
numai ca tinerii nevoitori să nu petreacă în trândăvie. 


O dată, în Postul mare, când fericitul nu punea nimic în gură cu zilele şi se ruga în 
taină la Dumnezeu, acesta l-a trimis pe Pantelimon la bazar, poruncindu-i să 
cumpere mai mulţi carâmbi vechi. După ce ascultarea a fost împlinită şi carâmbii 
au fost aduşi, fericitul i-a întins unul lângă altul pe laviţă şi i-a poruncit lui Pante- 
limon să coase din ele câteva piei. După aceea a adus din curte un borcan cu dohot 
pentru roțile de căruţă şi a început să le ungă cu râvnă. 

- „De ce faceţi aşa, batiuşca?”, a întrebat curios Pantelimon. 


- Dumnezeu porunceşte... Dumnezeu porunceşte...”, a răspuns în grabă 
fericitul. 


- „Da” ce înseamnă asta?” 


- „ASta înseamnă, prietene, că cei vicleni înseamnă pe ele faptele oamenilor 
păcătoşi. lar acum totul e acoperit de unsoare şi păcatele deja nu mai sunt... * 


- „Prin aceasta fericitul voia să arate că păcatele fiilor săi duhovniceşti apropiaţi, 
pentru care el se ruga cu atâta căldură şi râvnă în acele zile, erau deja iertate de 
Dumnezeu, iar conştiinţa lor era curăţită în faţa judecății dumnezeieşti” - lămurea 
ucenicul Pantelimon. 


„Odată vara, fericitul m-a chemat la sine şi mi-a zis: culege mâine din livadă mere 
proaspete şi îmi spunea câte anume să culeg. lar dimineaţa în zori mergi în pădure, 
la drumul mare. Acolo ai să întâlneşti o ceată de închinători; să le împarţi merele, 
câte 2 de fiecare. Ca să nu mă arăt neascultător faţă de fericit, făceam întocmai. 
Mergeam a doua zi în pădure să-i caut pe închinători - când mă uit, chiar mergeau 
pe drum. Şi să vezi minune: le-am împărțit câte 2 mere la fiecare şi au ajuns numai 
bine la toată lumea. Câte mere poruncise fericitul să culeg, atâtea erau de trebuinţă 
pentru închinători...şi fericitul îmi dădea adesea asemenea porunci, iar eu mă 
minunam de înainte-vederea lui...” 


se 3 5 
Cel de al 4-lea ucenic de chilie al fericitului a fost un oarecare Cosma. Acesta era 
un slujitor din cale afară de evlavios şi de citit, încât fericitul Teofil însuţi îl numea 
în glumă „teologul”. 


Cosma se îndeletnicea zile întregi numai cu citirea Sfintei Scripturi şi a cărților 
Sfinţilor Părinţi. Făcând aceasta uita nu numai de mâncare şi de băutură, ci chiar şi 
de îndatoririle nemijlocite ale ascultării sale. Împrăştierea lui mergea până acolo 
încât o dată, când a trebuit să semneze o hârtie pentru a primi un oarecare doc- 
ument, Cosma nu numai că şi-a uitat numele de familie, ci chiar şi numele de 
botez, încât cei din jur au fost nevoiţi să-i amintească propriul nume... 


Dintre toate lucrurile neînsuflețite ale lumii acesteia văzute, Cosma adora doar 
cărțile, şi mai întâi de toate bătrâna sa Biblie jerpelită pe care şi-o punea noaptea 
sub cap în loc de pernă. 


Pentru stareţul său, Cosma nutrea o cinstire de rob şi era gata să sară în foc şi în 
apă la un cuvânt al fericitului. Cele mai detestate funțe pentru Cosma erau 
însă...femeile. Dacă i se întâmpla, Doamne fereşte, să întâlnească una în cale, 
dimineaţa, când mergea la Nipru după apă, Cosma se socotea pângărit pentru toată 
ziua şi întorcându-se acasă se stropea neapărat cu aghiasmă... Toate gândurile, 
dorinţele şi planurile lui erau îndreptate doar spre un singur lucru: în amurgul 
vieţii, să se însingureze undeva, într-un cadru, să-şi sape acolo o peşteră mică şi, 
sălăşluindu-se acolo, să înceapă a se nevoi pentru mântuirea sufletului. Şi iată 
odată, pe când cugeta el la acea fericire neajunsă şi clădea în minte castele de nisip, 
fericitul 'Teofil s-a apropiat de el pe la spate şi I-a întrebat pe neaşteptate: 

- » Cosma!... Unde ai să trăieşti după ce am să trec eu pe ceea lume?” 


- „Unde va porunci Dumnezeu”, a răspuns cu mirare Cosma. „O să mă aciuiez pe 
undeva în mănăstire şi o să trăiesc acolo...” 


- »Nu, n-ai Să fii om de mănăstire: ai Să trăieşti cu muierile în locul tău de 
baştină”, 


Cosma s-a cutremurat, luat pe neaşteptate. Această prezicere nu era cu nimic 
deosebită față de pedeapsa cu moartea, şi i-a pricinuit o puternică tulburare şi 
neliniște. 

- „Să viețuiesc în afară de mănăstire, ba încă şi cu muierile...Nu! Izbăvească-mă 
Dumnezeu de asemenea năpastă”, gândea despre sine Cosma. Curând însă, 
prooroceştile cuvinte ale fericitului s-au împlinit. 


După un an de la convorbirea amintită, fericitul Teofil a răposat, iar ucenicul său 
Cosma s-a îndreptat spre târgul său de baştină - Bogoduhov, unde s-a şi stabilit 
într-o mahala, unde avea o căsuţă cu grădină. Acolo el ducea o viaţă de-a dreptul 

ascetică, şi se bucura în împrejmuiri de faima unui „batiuşca” încercat şi povăţuitor 
duhovnicesc. 


În curând totuşi s-a întâmplat ca prin râvna unei boieroaice şi pe cheltuiala 
iubitorilor de Dumnezeu cu dare de mână, în vecinătatea nemijlocită a lui Cosma a 
fost înălțat un azil social, care avea să slujească apoi ca început pentru construirea 
unei mănăstiri de maici. Cosma n-a mai apucat să prindă înflorirea acestei 
mănăstiri, întrucât la scurtă vreme după încuviințarea acesteia, s-a îmbolnăvit de 
hidropizie şi a murit: petrecând însă multă vreme în vecinătatea unora dintre 
surorile stabilite de la bun început în azil, a trăit astfel, cum ar fi, „cu muierile”. 


După moartea lui Cosma, tot pământul care-i aparţinea a fost încredinţat mănăstirii 
nou-înfiinţate, iar pomenirea acestui stareţ minunat se cinsteşte până în ziua de azi. 


La fericitul Teofil au petrecut sub ascultare şi alți ucenici de chilie; din pricina 
lipsei de spaţiu, însă, am socotit de prisos să vorbesc despre ei în această carte. 


V. 


„..„.Da! El era bogat în iubire, 
În bună nădejde înavuţit, 
Prin credinţa lui vie - plin de putere, 
Iar lumii părea aiurit” 


„Fericit este cel care miluieşte şi dobitoacele ”. 


Soba fericitului Teofil ardea şi vara şi iarna; sau mai bine zis, nu ardea, ci fumega: 
punând în ea lemne groase, nesparte, o aprindea el însuşi de câteva ori. Se înţelege 
de la sine că folosind în acest fel soba, în chilie nu putea să fie cald, mai ales iarna, 
căci adesea îngheţa apa în sobă. Starețul Teofil nu dădea importanţă acestui fapt. 
Punându-şi cojocul şi pâslarii, se adâncea în rugăciune înălțându-se cu duhul 
deasupra nevoilor şi trebuinţelor trupului pe care îl istovea în toate felurile. 


Într-o vară, atunci când fericitul se afla în pustia Kitaev şi locuia în corpul de chilii 
din lemn, întâi-stătătorul a trimis la el nişte sobari să-i repare soba veche din chilie. 


Teofil însă, mituindu-i în taină pe sobari, nu le-a îngăduit să repare soba cu pricina, 
fapt care l-a nemulțumit pe întâi-stătătorul pustiei, ieroschimonahul lov, care luând 
cu mâna lui închizătoarele de la sobă, l-a mutat pe acesta, pentru a-l supraveghea 
mai uşor, la parterul corpului de chilii din piatră. 


Atunci fericitul, continuându-și nevoinţa nebuniei pentru Hristos, a chemat 
neîntârziat la sine nişte muncitori şi le-a cerut să spargă soba cu totul, pentru a o 
reface după cheful său, însă a fost oprit la timp. 


Și iată că în luna septembrie a aceluiaşi an, pe la sfârşitul Vecerniei, fericitul s-a 
gândit să facă focul în sobă şi a pus pe ea oalele, apoi el a plecat în pădure. În lipsa 
sa totul a căzut pe podeaua de lemn, care a luat foc, scoțând mult fum. Obştea a dat 
fuga şi prin strădania tuturor focul a fost înăbuşit. lar vinovatul, descoperit nu după 
multă vreme, a început să-i consoleze pe toţi: 

- „Dacă Dumnezeu nu îngăduie, porcul nu termină de mâncat”, spunea el. „Nu 
vă necăjiţi pentru ceea ce s-a întâmplat, ci mai degrabă daţi slavă lui Domnului 
pentru mila Sa, căci lucruri minunate face EI pentru fiii oamenilor...” 


Primind mâncare de la trapeza obşti, fericitul o amesteca de obicei într-un singur 
vas, neluând seama că acolo era amestecat şi amar şi dulce, şi borş şi păsat, şi 
ridichi şi hrean şi cvas. 

- „Doar aşa e şi-n viaţă”, răspundea el oricui se minuna de ciudăţenia lui, „şi 
amar şi acru şi sărat amestecat cu dulce şi trebuie mistuit totul laolaltă”. 


Mâncarea pe care fericitul o dădea pelerinilor şi săracilor rămânea aşa cum venea 
ea de la trapeză; iar pentru sine , fericitul îşi pregătea câteodată găluşti sau terci de 
griş, sau tăiţei. Toate acestea însă erau fără sare sau untdelemn, şi de aceea aveau 
un gust foarte respingător. 


Îndeobşte Teofil întrebuința foarte puţină hrană, iar miercurea şi vinerea nu gusta 
niciodată nimic, afară de o jumătate de ceaşcă mică de miere îndoită cu apă rece şi 
gheaţă. Tot aceasta era hrana lui în sâmbăta şi duminica primei săptămâni din 
Postul mare, precum şi în Sâmbăta mare; iar în celelalte zile din Săptămâna mare 
nu punea în gură nici măcar apă. Ceai negru fericitil nu bea, dar îşi fierbea în 
schimb ceai de mentă din care nu bea mai mult de 2 ceşti după apusul soarelui; iar 
jumătate din tot ceaiul pe care îl pregătea turna în căni şi ospăta pe pelerini. Pâine 
neagră fericitul nu mânca ci numai pâine albă sau din făină cernută, iar din aceasta 
numai miezul, din care gusta cât putea lua cu vârful degetelor... 


In afară de toate aceste apucături şi ciudăţenii, fericitul mai avea încă o 
trăsătură originală - dragostea şi compătimirea faţă de jivine şi păsări. 


Din ograda pustiei Kitaiev şi până la malul iazului mănăstiresc se întindea un loc 
viran. Văzându-l neîntrebuinţat, Teofil a chemat un ţăran şi dându-i bani, i-a zis: 
- „Mâine să aduci plugul, să ari aici pământul şi să semeni cânepă” 


- „La ce vă trebuie cânepă, batiuşca?” 
- „Păsările cerului au să zboare şi au să se hrănească”. 


Țăranul a făcut întocmai, cânepa a crescut şi păsările zburau în cârduri mari într- 
acolo, hrănindu-se şi înmulţindu-se... 

= ate 2 
Atunci când feluritele provizii şi merinde aflate în chilia fericitului au atras năvala 
şoarecilor, Teofil, scos din răbdare de prădăciunile făcute noaptea pe ascuns, s-a 
gândit să-i pună la locul lor. 
- „Prinde-mi... pe şeful” - i-a zis el unui tânăr cântăreţ de strană. ,„Prinde-mi- 
[...0 Să-ţi dau de-o chiflă”. 


- „Da” cum să-l prinzi când stă într-una în chilie... Încearcă numai să te apropii şi te 

croieşte cu ciomagul de nu uiţi până la moarte...”, a răspuns zâmbind tânărul, care 
presupunea că Teofil vorbeşte despre întâi-stătătorul lov, având pricini să nu-l 
îndrăgească. 


- „Da? nu pe şeful ăla, prostănacule... ” 
- „Da” pe care, batiuşca?” 


„Pe ăla care prinde şoareci... Dar să-l alegi pe cel mai nenorocit vagabond, ca să 
împlinească ascultarea cu vrednicie; altfel o să facă pe grozavul şi o să stea pe 

sobă”, 


În curând cotoiul a fost adus şi şoarecii s-au smerit; însă abia se liniştise banda 
şoricească, şi gândacii au început să-i facă fericitului zile negre. Atunci l-a chemat 
pe ucenicul de chilie şi i-a zis: 

- „Na, ţine bani, cumpără-mi o găină”. 


Ucenicul a plecat în sat şi a cumpărat în loc de găină un cocoş tânăr. Cocoşul s-a 
plimbat prin chilie, a clătinat din creasta roşie, a ciugulit gândacii prin unghere, iar 
spre dimineaţă, când fericitul a ațipit ostenit de îndelungatele rugăciuni de noapte, 
glasul înaripatului a trâmbiţat deodată: „Cucurigu-u!...” 


- „O, asta nu-i viaţă de mănăstire”, şi a băgat de seamă fericitul şi a început să-şi 
zorească ucenicul de chilie: „Du-l de aici...Du-l!...Să nu mai fie nici suflare de 
cocoş pe aici...” 


- „Da” unde să-l duc?”, a răspuns somnoros ucenicul. 
- „Du-l la ascultătorul Nichifor; dă-i-l din partea mea.” 


Ucenicul s-a supus fără cârtire şi a dus cocoşul la Nichifor. Ascultătorul Nichifor, 
înainte de a intra în mănăstire era iobag şi slujea ca lacheu la stăpânul său. Având 
înclinare spre viaţa monahală, l-a rugat pe moşier să-l elibereze şi, ajungând la 
Kiev, a intrat în obştea pustiei Kiteiev. Acolo a trăit 3 ani, însă gândurile necurate 
îl îmboldeau să plece din mănăstire. 


Primind de la ucenicul fericitului cocoşul, Nichifor a stat pe gânduri: „pentru ce 
mi-a trimis stareţul cocoşul?...Doar nu mănânc carne, aşa că n-avea pentru ce să 
mă dea în vileag”. Din smerenie însă, a primit cocoşul în chilie. 


Cocoşul fiind îndepărtat aşadar, locul său a fost luat de o găină. După o lună, 
ascultătorul Nichifor a venit la fericit după sfat. 


Fericitul, fără să scoată o vorbă, i-a dat şi găina. 
- „Fie-vă milă!...pentru ce asta, batiuşca?...Eu nici cu cocoşul nu ştiu cum s-o scot 
la capăt...” 


- „Ia, ia, îţi Zic...S-o ai de pereche...” 


Au trecut câteva zile. Nichifor a făcut întâmplător cunoştinţă cu o fată atrăgătoare 
şi, atras fiind de patima trupească, a plecat pe ascuns din mănăstire şi în curând s-a 
căsătorit... De-abia atunci a priceput el ce însemna cocoşul şi pentru ce i-a fost dată 
şi găina „ca pereche”... 


Neavând putinţa din pricina marii depărtări să meargă ades la Lavră şi să facă 
drumuri în oraş, fericitul şi-a făcut rost de un tăuraş negru pe care-l călătorea în 
sfântul lăcaş şi dădea, trecând prin oraş, pe la mănăstirea Bratski. 


Mai înainte însă de a vă vorbi despre tăuraş, trebuie să vă povestesc de unde a 
apărut el. 


Atunci când pe fericitul a venit să-l viziteze Ivan Katkov (acelaşi negustor de vite 
din Podol care îi dăduse şi calul în vremea petrecerii sale în mănăstirea Bratski), 
acesta, după ce s-a spovedit şi 1-a povestit fericitului despre treburile sale, a 
pomenit şi de un tăuraş tânăr pe care îl căpătase, foarte nărăvaş din fire. 


- „Am cumpărat, batiuşca, un tăuraş. M-am gândit să-l opresc pentru mine, dar nu 
ştiu ce să fac cu el: a înnebunit vita cu totul, se repede la toţi cu coarnele. Vreau să- 
] tai, dar mi-e milă”. 


- » Dă-mi-l mie... 


- „Dumneavoastră?...Doamne miluieşte, dar nici nu te poţi apropia de el! Câţi 
oameni nu a schilodit deja...” 


- „Nu-i nimic...îl deprindem noi cu smerenia...” 
- „Dar cum aşa...” 


- „Foarte Simplu... Apropie-te de el şi spune-i: Ei, tăuraşule! De acum nu mai eşti 
al meu, ci al părintelui Teofil. Pregăteşte-te să mergi la el în ospeţie...” 


S-a făcut întocmai. După întoarcerea acasă, s-a apropiat de tăuraş, a repetat 
cuvintele pe care i le spusese fericitul iar tăuraşul, care până atunci pufnea şi se 
purta ca o fiară, s-a făcut blând ca un miel: a început să se gudure cu supuşenie şi 
să lingă mâna stăpânului. Atunci un lucrător i-a petrecut o frânghie în jurul 
coarnelor şi către seară, tăuraşul a fost încartiruit în Kitaiev, la părintele Teofil. 


Primind tăuraşul, fericitul şi-a meşteşugit o teleagă mică şi la îndemână în spatele 
căreia şi-a aranjat o gheretă acoperită din pânză, şi a început să călătorească prin 
oraş în „echipaj cu boi”. Fericitul nu se aşeza niciodată cum trebuie, ci de-a- 
ndărătelea, cu spatele la bourean, şi fixând de teleagă un analog mic, se lăsa pe 
genunchi şi citea iubita lui Psaltire. 


lată însă ce era uimitor: tăuraşul nu avea nici un fel de hăţuri, nici vizitiu, ci numai 
jugul, şi ghicind parcă voia stăpânului său, fără nici un fel de strigăte şi îndemnuri, 
îl ducea pe fericit acolo unde avea trebuinţă: fie în Podol, în mănăstirea Bratski, fie 
în Sfânta Lavră. Şi atâta era de isteţ, se spune, că nu o lua peste pietre, ci îndată ce 
vedea un muşuroi, vreo groapă sau vreun şanţ, ocolea neîntârziat, pentru a nu-l 
zdruncina pe bineplăcutul lui Dumnezeu... 


De ce să ne minunăm că făptura necuvântătoare 1 se supunea fericitului fără să fie 
nevoie de bici, iar dobitocul cel sălbatic s-a făcut blând şi ascultător ca un miel 
înaintea lui? Pentru ce animalele sălbatice sunt aşa cumplite pe pământ? Din 
pricina cruzimii obiceiurilor omeneşti. 


Aduceţi-vă aminte de viaţa pe care o aveau în Rai protopărinţii noştri. Toată 
făptura însufleţită vedea în faţa lor chipul luminos al Dumnezeirii, şi fiarele cele 
mai cumplite, Simţind minunata bună mireasmă a acelui chip, îşi plecau cu 
smerenie capul înaintea lui Adam. A păcătuit omul neascultând porunca lui 
Dumnezeu - îndată s-a întunecat în el şi chipul Dumnezeirii, iar făpturile 
necuvântătoare au încetat să-l mai cunoască şi să i se supună. Buna mireasmă a 
chipului a fost înlocuită de putoarea patimilor, şi omul însuşi s-a asemănat cu 
dobitoacele lipsite de înţelegere. Neascultarea sa faţă de Dumnezeu a fost 
pedepsită prin neascultarea făpturilor pământului faţă de el, iar omul însuşi a 
ajuns să se teamă de fiarele care cândva i se plecau la picioarele lui... 


Sfinţii însă, prin ascultarea lor faţă de poruncile dumnezeieşti, au înnoit în ei 
chipul Dumnezeirii şi au reprimit darurile harului Domnului, au strălucit cu 
lumină şi curăţia de la început. De aceea şi fiarele cele mai cumplite, simțind 
iarăşi în om buna-mireasmă a curăţiei celei dintâi, au devenit ascultătoare faţă 
de el ca nişte miei blânzi. Acest fapt care este dovedit prin multe întâmplări din 
vieţile sfinţilor, poate fi întărit şi prin pilda pomenită mai sus; căci ce nu fac 
iubirea şi virtutea?... 


Să ne întoarcem însă la povestirea noastră. 


În oraş toată lumea îl cunoştea pe fericitul părinte. De abia se arăta pe una din 
străzile principale, că negustorii dădeau fuga de prin prăvălii: trece Zeo- 
fil!... Teoful!...Şi fiecare zorea să arunce câte ceva în teleguţa lui: care o bucată de 
stambă, care o chiflă, care o batistă; căci se băgase de seamă că cel care se străduia 
să-1 facă parte fericitului din marfa sa avea întotdeauna vânzare bună de-a lungul 
întregii zile. Starețul nu oprea nimic pentru el, ci împărțea tot ce găsea în teleagă 
nevoiaşilor întâlniți în cale. lar aceştia nu erau puţini: alergau câte o ceată întreagă 
în urma fericitului... 


Se povestesc o mulțime de întâmplări curioase care însoțeau câteodată aceste 
călătorii. 

De pildă, cunoscând răceala mitropolitului Filaret faţă de el, pricinuită de feluritele 
pâri şi clevetiri, Teofil se străduia să-l necăjească şi mai mult cu poznele sale pe 
venerabilul arhipăstor. 


Într-o vară, pe când vlădica îşi petrecea vremea în Goloseev, la vilă, Teofil a venit 
cu tăuraşul lui şi, fără a se opri s-a strecurat pe nebăgate de seamă, cu teleaga, în 
grădină. Grădinarul, care se afla acolo, a încremenit de mirare: 

- „Dumnezeu cu dumneavoastră, părinte Teofil!...Încotro?!” 


Fericitul fără a băga de seamă câtuşi de puţin această întrebare, în loc să se 
întoarcă, a cotit spre dreapta tăuraşul şi a luat-o pe cărăruia care trecea chiar pe sub 
ferestrele vilei mitropolitane şi era străjuită de o parte şi de alta de viţă de vie. 
Această cărare era atât de îngustă că abia se putea trece pe jos, darămite cu o 
teleagă. 


Grădinarul a fost cuprins de o groază negrăită: îl ameninţa concedierea. De ce ţi-e 
frică nu scapi: însuşi vlădică a dat cu ochii de Teofil şi mâniat de fapta lui, a ieşit în 
cerdac: 

- „Ce e necuviinţa asta? Cine a îndrăznit să-i dea drumul în grădină lui Teofil? De 
ce a venit aici? Scoteţi-l afară numaidecât...Îmi strică viţa de vie...” 


Fericitul care ajunsese în capătul aleii şi era de acum faţă în faţă cu vlădică, văzând 
mânia lui, a întors tăuraşul cu sânge rece. 
- „Dacă nu vă place, atunci nu trebuie...” 


Dar în loc să iasă din grădină pe un drum mai larg, a întors tăuraşul şi a luat-o 
iarăşi prin vie, pe aceeaşi cărăruie pe care trecuse mai devreme... 


- „Nu-i de mirare”, povestea după aceea grădinarul speriat, „că stareţul a trecut prin 
butucii de viţă, ci faptul că a reuşit să întoarcă teleaga pe un loc atât de 
îngust...Minune!...De-a dreptul minune!...” 


De atunci Teofil a căzut în disgrație. Tăuraşul 1-a fost luat şi dus la iconomie 
pentru a fi trecut în rândul vitelor Lavrei, iar fericitului i s-a interzis să mai apară în 
pustia Goloseev, şi totodată să nu mai „vagabondeze”. 


Din ziua în care tăuraşul a fost trecut între vitele mănăstirii, a început un asemenea 
prăpăd între dobitoace, că iconomul Lavrei şi-a pierdut orice stăpânire de sine şi nu 
mai ştia ce să facă. Au chemat veterinarii presupunând că cireada fusese atinsă de 
vreo molimă; doctorii au cercetat dobitoacele şi nu au găsit nimic deosebit. Între 
timp vitele continuau să cadă şi să moară. Au hotărât să-i dea de ştire mitro- 
politului Filaret. Acesta l-a chemat pe iconom şi s-a interesat de ziua din care 
începuse necazul. 


Iconomul a răspuns că din ziua în care tăuraşul fusese luat de la Teofil şi trecut în 
rândul cirezii. 

„Aşa deci!”a exclamat vlădică şi a poruncit ca tăuraşul să fie scos numaidecât din 
stănoagă. Spre uimirea tuturor, vitele au încetat să mai moară. 


Tăuraşul a fost dus la Kitaiev şi înapoiat stăpânului său. Primindu-şi tăuraşul, 
fericitul i-a poleit coarnele în aceeaşi zi, şi cu o linişte de netulburat a început să-şi 
facă în continuare zilnicele călătorii... Da, într-adevăr: Cunoscut-a boul pe 
stăpânul său” (Îs.1,3) 


O dată mitropolitul Filaret se grăbea cu treburi spre pustia Kitaiev. Alături de el în 
trăsură, şedea întâi-stătătorul Lavrei, arhimandritul Lavrentie. Pe drumul care duce 
din Goloseev la Kitaiev, chiar acolo unde începe codrul Kitaievului iar drumul urcă 
o colină abruptă, se întinde cale de un sfert de verstă o trecătoare îngustă prin care 
trebuia să treacă orice trecător. 


Și iată că tocmai când echipajul vlădicăi ajunsese aproape de mijlocul drumului, 
din cealaltă parte a apărut, de după o cotitură a trecătorii, părintele Teofil, purtat de 
tăuraşul său. 


Vizitiul mitropolitului, presupunând că e vorba de vreun ţăran oarecare, a strigat 
ameninţător: 
- „EL, tu...întoarce îndărăt!..Indărăt, îţi zic, întoarce...” 


Mitropolitul auzind strigătele groaznice ale vizitiului, a scos capul din caretă şi a 
întrebat: 
- „Ce se întâmplă acolo?” 


Văzându-l însă pe părintele Teofil care se apropia şi-a dat seama despre ce e vorba. 
- „Ivane, opreşte...” 


Vizitiul a oprit caii iar vlădică împreună cu părintele arhimandrit s-au dat jos din 
caretă. 


Teofil şedea în teleagă şi sprijinindu-se cu coatele de marginea acesteia, se 
prefăcea că doarme. 


„Teofil, scoală-te!...S-a întâmplat o nenorocire!” a rostit cu glas puternic 
mitropolitul Filaret. 


- „Ce-i asta!... 41... Dumneavoastră sunteţi, Sfinte Stăpâne?... * 
- „Eu, eu...Ce moţăi, poznaşule? la uită-te în ce necaz ne-ai băgat...”. 


Necazul era cu adevărat mare: întâlnirea avusese loc unde era cel mai îngust astfel 
încât nu era loc de întors nici tăuraşul, nici careta. 

- „E1...Ce-o să ne facem acum?” 

- „Ceva tot o să facem”, a răspuns liniştit Teofil. 


A trebuit să fie dejugat tăuraşul: l-au dejugat. Vlădică I-a gonit în sus, pe coastă, iar 
părintele arhimandrit dimpreună cu părintele Teofil au tras în urma lui teleaga. 
Vizitiul nu a luat parte la această „nevoinţă”: el ţinea în frâu caii înfierbântaţi de 
alergare. După câteva forţări calea a rămas slobodă iar arhipăstorul a putut să-şi 
continue liber călătoria. 


Aşezându-se în caretă, vlădică era bine dispus şi la despărţire a râs: 
- „Uită-te, poznaşule, câtă sudoare trupească ai stors din noi, păstorii”, a grăit el, 
ştergându-şi picurii de grea sudoare. 


Curând după această întâmplare atât de neînsemnată drumul a fost lărgit. L-au 
lărgit însă pe o întindere atât de neînsemnată că în curând au început să se ivească 
necazuri asemănătoare. 


Astfel de pildă, atunci când fericitul s-a întâlnit iarăşi cu vlădică în acelaşi loc, deşi 
putea acum să întoarcă, totuşi s-a împotrivit, punându-se parcă într-adins în calea 
înaltului călător. 


A început cearta cu vizitiul. Părintele Teofil a început să arate cum că el are un 
singur tăuraş iar vlădică are 4 cai şi că pentru el ar fi greu să recâştige timpul 
pierdut, iar vizitiul o ţinea pe a sa, cerându-i fericitului să facă loc. 


- „Teofil are dreptate”, a spus vlădică, privind la cei doi. S-ar cuveni să-i facem 
loc...Dar întrucât noi nu ne putem întoarce aici cu cei 4 cai ai noştri, întoarce-te tu, 
Teofil, cu tăuraşul tău... 


Fericitul însă s-a încăpățânat şi nu voia să îndeplinească porunca. Arhipăstorul a 
început să se tulbure şi să-l dojenească: 


- „EL, ce-i cu tine? Nu încetezi să mă scoţi din răbdări?” 


- »Nu, nu încetez... Fiindcă dumneavoastră trebuie să vă întoarceţi, nu eu”. 


- „Cum aşa?” 
- „Iac-aşa... ” 


Chiar în acea clipă a sosit un călăreț aducând vlădicăi vestea că de pe schelele 
clopotniţei catedralei Sfintei Sofia, care pe atunci era în renovare, căzuse un 
salahor, zdrobindu-se de moarte. 


„A atârnat multă vreme în văzduh ţinându-se cu mâinile de margine, dar n-a 
rezistat şi s-a prăvălit la pământ de la înălţime”, astfel şi-a încheiat trimisul trista 
lui poveste şi a început să roage pe vlădică, în numele ocârmuirii Lavrei, să ia o 
hotărâre neîntârziată. 


Tulburat, arhipăstorul nu a răspuns nici un cuvânt, ci doar s-a închinat şi a dat 
vizitiului porunca de a coti pe coastă pentru ca , întorcând caii, să ia calea întoarsă 
către Lavră. Teofil nu mai era la faţa locului. La primele cuvinte ale călăreţului, el 
plecase pe nesimţite, socotindu-şi misiunea îndeplinită. 


A treia oară, pe când fericitul se întorcea din oraş în Kitaiev, l-a ajuns din urmă 
echipajul mitropolitului pe podeţul Demievsk. Vlădică a grăit: 

- „Teofil! De unde vii şi încotro te duci?” 

- „Încotro m-o purta Dumnezeu şi nevoia...Numai că am păţit un necaz - 
tăuraşul a încetat să mă mai asculte; vreau să-l pun sub epitimie şi am comandat 
un cnut lung”. 

- „ŞI de ce-ţi place să călătoreşti pe el cu mersul ăsta de ţestoasă?” 

- „Cu cât mergi mai domol, cu atât mai departe ajungi în Împărăţia Cerurilor”, 


- „la loc în echipajul meu...Am să te duc mai iute decât zborul şoimului.” 


- »Mântuieşte, Doamne (formulă de mulțumire încetăţenită printre credin- 
cioşi)... Nu vreau... Oricum o Să ajung înaintea voastră”. 


Precum a prezis aşa s-a şi întâmplat. Din pricina goanei a sărit o roată de la trăsura 
vlădicăi, iar până ce vizitiul a reuşit să o pună la loc, a trecut un ceas întreg. 


Teofil era de acum în Kitaiev şi l-a întâmpinat pe vlădică lângă porţi, făcându-i o 
plecăciune adâncă şi grăind: 


- „Sănătate vă doresc, Sfinte Stăpâne... De mult vă aştept aici.” 


- „Ai avut dreptate, Teofil”, a răspuns mitropolitul Filaret. „Tăuraşul încornorat a 
întrecut caii mei sătui. Va trebui ca pe viitor să folosesc şi eu acelaşi mijloc de 
călătorie”. 


Mulţi îşi amintesc de acest tăuraş care nu stătea de obicei legat, ci se plimba prin 
curtea fericitului. Se spune că avea un instinct aproape suprafiresc şi putea simţi 
fără greş caracterul celor care veneau la părinte pentru binecuvântare: pe unii îi 
întâmpina neprietenos şi războinic, iar cu alţii se purta prietenos lăsându-i să treacă 
spre chilia fericitului. 


În afară de iubirea şi compătimirea faţă de dobitoace şi păsări, părintele Toefil 
mai avea însă şi alte obiceiuri şi apucături. În primul rând nu-i suferea deloc pe 
fumători şi nici fumul de tutun. 


- » Vezi, ai duhănit buruiana dracului - îi mustra el cu asprime pe fumătorii care 
îl vizitau. Aţi venit aici la mănăstire să răspândiţi molima fumatului... La ce vă 
foloseşte că mâine vă apropiaţi de Sfintele Taine ale lui Hristos cu mahorca pe 
limbă? Căraţi-vă de la mine! Nu aveţi blagoslovirea mea”. 


O dată, Teofil mergea pe o alee din curtea mănăstirii împreună cu unul dintre 
târgoveţii iubitori de Dumnezeu care îi era devotat şi avea cu sine într-o strachină, 
ridiche rasă cu cvas. S-au întâlnit în drum cu redactorul-editor al jurnalului 
„Convorbirea casnică”, Viktor Ignatievici Askocenski. Acesta pufăia din țigară şi 
trăgând fumul în piept l-a suflat tocmai în mâncarea lui Teofil. Fericitul nu a zis 
nimic ci întingând degetul în strachină l-a stropit. 


Întorcându-se acasă, Askocenski s-a aşezat ca să prânzească dar mâncarea care i-a 
fost pusă înainte era pătrunsă de un miros de ridichi. Fără a bănui nimic neobişnuit, 
Askocenski a vărsat conţinutul străchinii şi a cerut să i se aducă altă porţie. A venit 
a doua porţie - acelaşi miros. Tulburat, Askocenski s-a năpustit asupra bucătăresei 
şi a casnicelor, însă nimeni nu a putut să-i lămurească de unde vine mirosul. 1 s-a 
dat altă porţie - s-a întâmplat acelaşi lucru. I s-a dat încă una - iarăşi ciudatul miros 
de ridichi. Scos din fire, Askocenski a mers la nişte cunoscuţi; aceştia însă 
întâmpinându-l, i-au atras atenţia că răspândește un puternic miros de ridichi. I-a 
rugat să-i dea ceva de mâncare, plângându-se că acasă nu i-au pregătit masa cu 
băgare de seamă; ce mare 1-a fost uimirea când s-a arătat că şi hrana aceasta 
duhnea a ridichi. A mers atunci la brutărie, a cumpărat o prăjitură, s-a întors acasă 
şi a început să bea ceai. Atât ceaiul cât şi prăjitura cumpărată duhneau la rândul lor 


a ridiche rasă. A trecut o zi, două, trei - Askocenski a ajuns la disperare întrucât toți 
cunoscuţii cu care se întâlnea îi atrăgeau atenţia asupra mirosului neplăcut de 
ridiche pe care îl răspândea. A căutat îndelung să afle pricinile acestui fenomen 
ciudat. În cele din urmă şi-a amintit de întâlnirea cu părintele Teofil. Dându-şi 
seama de necuviinţa faptei sale de atunci, s-a îndreptat spre Kitaiev şi i-a cerut 
iertare; de atunci mirosul de ridiche a dispărut cu desăvârşire... 

- „A venit o dată din Moscova un negustor bogat împreună cu familia sa şi a tras la 
noi, în mănăstirea Florovski”, povestea monahia acestei mănăstiri, stareţa 
Magdalena. „Auzind povestirile noastre despre părintele Teofil, negustorul s-a 
aprins de dorinţa de a merge neîntârziat la acesta şi a început să stăruie pe lângă 
mine să-l însoțesc întrucât nu cunoştea drumul spre pustia Kitaiev. M-am învoit şi 
am pornit cu toţii la drum. Trecând prin pădurea Goloseev, negustorului i-a venit 
poftă să fumeze. S-a scotocit prin buzunare - n-avea chibrituri. Ce să facă? A văzut 
spre bucuria lui, că nu departe de drum şedeau nişte oameni şi fierbeau păsat în 
ceaun. S-a apropiat de ei ca să-şi aprindă ţigara. De-abia s-a atins de foc că ceaunul 
s-a răsturnat: fiertura s-a răsturnat şi focul s-a stins. Ce vrea să însemne asta? s-a 
gândit negustorul. Nici cu un deget nu m-am atins şi am vărsat fiertura... Am mers 
mai departe... 


Negustorul a văzut din nou nişte oameni necunoscuţi care fierbeau păsat în ceaun. 
A dat fuga şi la aceştia ca să facă rost de foc. Numai ce s-a apropiat ca să-şi 
aprindă ţigara că ceaunul s-a răsturnat şi de această dată. 


Negustorul vine fugind, râzând: Uite, zice, ce mai întâmplare!...O fi vreo vră- 
jitorie? Nu - îi zic eu - asta v-a pus-o la cale părintele Teofil...grozav nu-i are la 
inimă pe fumători... 


Am ajuns în cele din urmă la Kitaiev şi am apărut în faţa părintelui. Acesta 
întâmpinându-ne îi zice negustorului: ce-i puişor, ţi s-a făcut de fumat?...pentru 
pofta ta i-ai lăsat pe oameni fără păsat...şi i-a adus din chilie o căpăţână mare de 
ceapă: 

-„Na, mănâncă ceapă că altfel ai să spurci cu duhoarea de tutun toată 
mănăstirea!” 

În afară însă de aceste reguli ale părintelui care le-am amintit, este vrednic de luat 
aminte şi un alt fapt: Teofil nu scuipa niciodată pe pământ şi nu-i sfătuia nici pe 


alții să facă acest lucru. Mai cu seamă era el pornit împotriva celor care scuipau pe 
podeaua bisericii. 


- „De ce scuipi în biserică?”, îi întreba el pe cei care făceau aceasta. "Aici 
petrece Dumnezeu în chip nevăzut iar oamenii îngenunchează înaintea Lui 
pentru rugăciune...De ce scuipi pe pământ? Doar tu însuţi eşti pământ şi cenuşă: 
cum îndrăzneşti să scuipi pe mama ta? Oare nu ea o să te primească în sânurile 
ei după moarte? Oare nu ea o să-ţi păstreze trupul până la învierea cea de 
obşte?...” 


Totuşi, în pofida asprimii care o arăta părintele față de orice scuipătură, s-a 
întâmplat o dată ca şi fericitul să se folosească de acest obicei omenesc vrednic de 
mustrare. 


În vremea aceea întâi-stătător la Peşterile cele de departe era egumenul Inochentie. 
Întâlnindu-se adesea cu părintele Teofil, de fiecare dată se străduia să intre în vorbă 
cu el, însă fericitul nu-i îngăduia să se apropie şi trecând pe lângă Inochentie, 
scuipa mereu asupra lui. Starețul făcea aşa nu numai când se întâlnea cu Inochentie 
„ci apărea adesea înaintea chiliei lui şi o acoperea de scuipaţi. Curând, enigma a 
fost dezlegată. Inochentie a fost supus unei grele încercări şi multă vreme a fost 
privit cu multă bănuială de către conducerea mănăstirească, suferind din partea 
unor persoane, felurite învinuiri şi strâmtorări. 


VI. 


Fericiţi cei ce flămânzesc şi însetează de dreptate, că aceia se vor sătura (Mt. 5,6) 


„Războaie, moarte, dezbinări, necazuri şi ispite 
Seamănă RÂUL peste tot şi-apoi priveşte 
Semănătura lui cea putredă cum creşte 
Visând trufaş să strângă roade însutite. 

Dar nici puterea sfânt-a BINELUI nu zace-n adormire: 
Și într-al vieţii lan smulsând din rădăcină 
A răului urâtă şi amarnică neghină 
Aruncă-n brazdă iar sămânţa ei de mântuire”. 


Puţini oameni reuşeau să se apropie de părintele Teofil ca să ia binecuvântare: el 
petrecea zile întregi în pădure la rugăciune şi numai către Vecernie se întorcea 


acasă pentru a prinde începutul Dumnezeieştii slujbe. Însă chiar dacă reuşea cineva 
să se apropie, părintele îl umbrea cu binecuvântarea din mers, stăpânit parcă de o 
anumită grabă. Fericitului nu-i plăcea deloc să fie luat în seamă sau să fie distras de 
la rugăciune. De aceea, atunci când băga de seamă că este aşteptat în cale de 
rugători, o cotea într-o parte, prin desiş; iar dacă asta se întâmpla chiar în 
mănăstire, atunci se suia într-un stejar înalt care creştea chiar pe arhondaric şi pe 
ale cărui ramuri erau prinse 4 scânduri, ori se ascundea în grădina mănăstirii (unde 
se află acum bolniţa pentru călugării foarte bătrâni) şi se vâra acolo într-o groapă 
adâncă. 


Această grădină era în îngrijirea lui loachim Panfilâci, „grădinar savant” şi favorit 
al mitropolitului Filaret. Supărat de faptul că fericitul se ascundea în grădină fără 
să-l ceară voie, iar închinătorii intrau acolo şi călcau iarba, Panfilaci l-a certat nu o 
dată pe părinte şi în cele din urmă, mâniat de veşnica răutate a acestuia, şi-a ieşit 
din răbdări şi l-a lovit pe Teofil peste faţă. 


Fericitul nu s-a tulburat de aceasta; şi răspunzând parcă cu recunoştinţă, i-a făcut 
arhipăstorului său o metanie până la pământ. 

- „Judecă, Doamne, pe cei ce mă necăjesc, bate pe cei ce se luptă cu mine”, a 
şoptit el liniştit şi a adăugat cu glas tare:”Uite ce e, Ioachime, să nu-ţi faci vise 
că te iubeşte mitropolitul... Monah oricum n-ai Să fii... ”. 

În curând pe Ioachim l-a atins răzbunarea lui Dumnezeu: a fost mutat la Lavra, în 
peşterile cele de departe, iar de acolo pentru o oarecare abatere, a fost curând 
alungat cu totul din mănăstire... 


Teofil fugea mai ales de întâlnirea cu intelectualii ieşiţi din rândul oamenilor 
simpli, şi mai mult decât orice, nu-i plăcea să dea ochii cu acei „trăsuraşi”, adică 
cei care veneau în trăsuri, câteodată numai ca să-l privească pe Teofil ca pe o 
curiozitate. 

- „Ce vă trebuie de la mine, puturosul?”, le spunea el insistenţilor lui 
„admiratori”. Ce căutaţi la mine, bătrânul sărman şi neputincios şi marele 
păcătos? 

- „Un cuvânt bun, batiuşca...sfat, povaţă, mângâiere...” 
vizitatorii. 


„ răspundeau de obicei 


- „Mergeţi la schimnicul Partenie... EI vă va povăţui şi vă va învăţa; eu nu am ce 
Să vă spun... Rugaţi-vă cu credinţă curată Preasfintei Născătoarei de Dumnezeu 


şi prea cuvioşilor Pecerskăi - ei vă vor da tot ce aveţi nevoie; la mine nu puteţi 
găsi nimic... * 


Spunând acestea părintele îi îndepărta câteodată de la sine împingându-i pe cei care 
stăteau mai aproape de el şi fugea de ei cu mare osârdie. Și la urma urmei ce 
răspunsuri putea da părintele la întrebările cele curat lumeşti ale unor domni aşa 
ciudaţi? Unii îi cereau sfatul cu privire la izbânda în procesele lor din care păgubit 
avea să iasă un sărac, alții se străduiau să afle dacă fiii lor vor primi locuri de 
seamă pe lângă persoane importante, alţii voiau sfat cu privire la căsătoriile fiilor 
cu mirese bogate sau cu oameni sus-puşi, alţii îi cereau să se roage pentru ca ei să 
primească o mare recompensă, decorație sau pensie sporită. lar cu privire la 
singurul lucru de trebuinţă, de care omul are neapărată nevoie să-şi mântuiască 
sufletul, nimeni nu se gândea măcar să ceară sfat. De aceea, fericitul, pentru a 
preîntâmpina asemenea vizite nefolositoare şi a scăpa de oaspeţii sâcâitori, şi-a ales 
un mijloc original: ungea pragul chiliei sale cu dohot sau cu smoală şi aşa reuşea să 
scape adesea de vorbirea în deşert. 


Dacă venea la el un om cu adevărat simplu, temător de Dumnezeu şi însetat de 
cuvânt ziditor, părintele îl primea cu bucurie deşi nu lungea vorba, dându-i drumul 
după o mustrare tăioasă, prin care îi descoperea păcatele sale tainice. 


„Lucru străin era Să vezi cum spovedea fericitul pe oamenii care veneau la el”, 
povestesc martori oculari. Nu-i întreba de păcate, cum fac de obicei duhovnicii, 
ci punându-și prea cuvioasele sale mâini pe capul celui care se pocăia şi 
ridicându-şi ochii către cer, înşira el însuşi în locul aceluia, toate păcatele lui 
cele ascunse şi cele arătate. Păcătosul nu numai că vărsa şiroaie de lacrimi de 
pocăință dar şi părul i se făcea măciucă de frică şi de ruşine... 

În târgul Vasilkovo trăia un negustor. Toată viaţa lui şi-a petrecut-o în desfrâuri şi 
neorânduială; prin nedreptate şi fapte ale întunericului şi-a agonisit avere sieşi, însă 
apropiindu-se de vârsta bătrâneților, s-a hotărât să aducă pocăință Domnului. 
Auzind de la oameni de marele nevoitor ieroschimonahul Teofil, s-a îndreptat spre 
Kitaiev, în nădejdea de a vorbi cu acesta. Fericitul înainte-văzător cunoscând cu 
duhul venirea păcătosului celui însetat de mântuirea sufletului, s-a hotârât să-i iasă 
în întâmpinare. Pentru aceasta a mers în pădure şi l-a aşteptat pe negustor în drum, 
acolo unde se afla Tractirul Roşu. 


În curând a apărut echipajul, iar negustorul care şedea înăuntru, plin de înfumurare, 
băgând de seamă că un monah îi iese în întâmpinare, s-a apropiat de el şi l-a 
întrebat: 

- „Bună-ziua, batiuşca...” 

- „Bună-ziua, domnule negustor... * 

- „Departe-i pustia de aici?” 

- „Care pustie?” 

- „Kitaiev...” 

- » Dumnezeu e sus, Țarul e departe, iar pustia-i mai aproape decât toate...Cu ce 
treburi într-acolo? Mergeţi să vă rugaţi la Dumnezeu?” 

- „Cam aşa ceva...Mai înainte de toate aş vrea să văd un schimnic... Teofil îl 
cheamă...N-aţi putea să-mi spuneţi unde locuieşte?” 

- „Dar ce nevoie aveţi de el?” 

- „„Se zice că e înainte-văzător, sfânt...” 

- „Cine? Teofil?” 

- „Da, ieroschimonahul...” 

- „Da? de unde sfânt!... V-aţi încrezut în balivernele babelor... ” 

- „Dar cum aşa...toţi spun...” 

- „Ia uite la el! Aşa un spurcat, aşa un desfrânat în toată lumea n-ai să găseşti, 
o lepădătură ca el...A siluit femeile altora, a stricat fete, a furat noaptea caii 
vecinilor, a împrumutat bani cu dobânzi mari la săraci... Câţi orfani n-a lăsat pe 
drumuri fără haună pe ei, câţi oameni n-a ruinat cu învârteli întunecate şi 
înşelăciuni!...Și-a umflat guşa cu lucruri Străine iar acum i S-a făcut chef să se 
apropie de Dumnezeu, a venit la stareţul Teofil cu o grămadă de păcate de 
moarte, purtat de un cal furat)... Ei, pocăieşte-te, pocăieşte-te...roagă-te la 
Dumnezeu...milostiv este Domnul... El nu voieşte moartea păcătosului, ci să se 
întoarcă şi să fie viu...” 


Dar negustorul uluit, simțind cu cine are de a face, căzuse deja la picioarele 
părintelui udându-le cu lacrimi de pocăință. 

- „lertaţi-mă, batiuşca...Dezlegaţi-mă pe mine nemernicul...Sunt un pierzător de 
suflete, un tâlhar, un răufăcător...” 


-„ Dumnezeu iartă... Dumnezeu iartă... Mergi la bineplăcuţii lui Dumnezeu... 
Închină-te lor...Roagă-te lor...ei văd...ei iartă tot (este vorba de sfinţii ale căror 
moaşte odihnesc în Peşterile Lavrei Kievo-Pecerska)... Tatăl tău a fost un om 
drept...pentru rugăciunile lui, Dumnezeu te va mântui şi pe tine...” 


-„Nu, nu mă va milui. Prea am mâniat bunătatea Lui cea nemărginită”. 


- „O să te ierte, o să te ierte... Vezi numai Să nu te spurci iarăşi căzând şi fiind 
nepăsător faţă de izvoarele prin care harul vine în suflet şi care au fost curăţite 
acum prin pocăință. Nu conteni cu rugăciunile, nu-ţi lăsa simţurile în voia lor, 
păzeşte postul, iubirea şi frica de Dumnezeu... Mergi...” 


Negustorul s-a urcat numaidecât în trăsură şi a mers la Lavră unde a povestit 
îndelung monahilor despre felul în care îl dăduse în vileag fericitul. 

Altă dată fericitul s-a întâlnit în pustia Kitaiev cu un moşier care trecea pe acolo şi 
l-a ZIS: 

- „Încotro mergeţi? 

- „Acasă, batiuşca!” 

- „Dar cu Dumnezeu te-ai socotit?” 


Nedumerit, moşierul şi-a continuat drumul fără să-i răspundă. 
-„Nu te-ai Socotit?”, a rostit în urma lui fericitul. Atunci ţine minte: aici ai 
ajuns cu bine, dar acasă n-ai să ajungi teafăr. 
Și ce s-a întâmplat?Făcând cale întoarsă, chiar lângă bariera oraşului, caii 
moşierului au luat-o razna, au răsturnat trăsura, stăpânul s-a lovit cu capul de o 
piatră şi a murit. 

lată şi altă întâmplare. Aleksandra Sokolova, o văduvă de colonel care locuia în 
apropiere de oraşul Kerci, a venit împreună cu sora ei la Kitaiev şi a cerut 
binecuvântare de la fericitul Teofil. 


- „Invaţ-o pe proasta asta, învaţ-o mai bine, altfel o să umble pe cai până o să 
moară... ”, s-a întors fericitul spre sora ei, arătând-o pe Sokolova. 


Sokolova nu a dat însă nici o atenţie acestor cuvinte. Întorcându-se la moşie a 
poruncit să fie înhămaţi caii la trăsură şi a plecat la Kerci cu treburi. Pe drum caii 
s-au speriat de ceva, au luat-o razna, Sokolova a fost aruncată din trăsură, s-a lovit 
cu putere de pământ şi a murit în aceeaşi zi... 


fe 2 aie 
O dată, fericitul Teofil a venit la biserica cea mare a Lavrei şi așezându-se într-una 


din stranele care erau de-a lungul pereţilor bisericii, a început să se roage. Apoi, 
dorind să se închine în vremea citirii catismelor la moaştele aflate în biserică, şi-a 


lăsat Psaltirea acolo unde stătea şi s-a îndreptat spre sicriul cu moaştele prea 
cuviosului Teodosie. 


Cântăreţii au băgat de seamă iar N., ajutor de canonarh, dorind să glumească pe 
seama fericitului, i-a furat Psaltirea şi a băgat-o în buzunar. Fericitul care văzuse cu 
duhul gluma proastă a aceluia, nici măcar nu s-a mai uitat în strană când s-a întors 
la locul lui, ci s-a uitat ameninţător la cel vinovat spunându-i cu asprime: 

- „Eh, bătrâne, bătrâne... Mâine trebuie să mori, iar azi ţi-a venit să te veseleşti 
cu glume proaste... Vai ţie]... ” 

Această prezicere s-a împlinit întocmai: în dimineaţa următoare monahul a murit 
pe neaşteptate... 


Fericitul Teofil în ceea ce priveşte milostenia, avea următorul tipic: vedea vreun 
sărac zdrenţuros, îl chema îndată la sine, îl hrănea cu găluşti, îi dădea o cămaşă 
nouă. lar dacă săracul era ponosit de tot, îl dezbrăca de boarfele lui rupte, le ardea 
în sobă, iar pe el îl îmbrăca din cap până în picioare în haine noi. În acest scop avea 
un adevărat depozit cu tot felul de lucruri trimise lui de feluriţi binefăcători... 

Odată a venit la el Ivan Bolşakov, lucrător în fabrica de cărămizi a Lavrei, primind 
salariul lunar l-a băut până la ultima copeică, din slăbiciune omenească. Fiind 
ponosit din cale afară, s-a înfunţat la fericitul după milostenie. 

- „La ce-ţi trebuie ţie milostenie? I-a zis stareţul. Tot ai s-o bei... [ine însă o 
cămaşă nouă... Astăzi ai să mori şi nu e cuviincios Să zaci în sicriu îmbrăcat cu 

zdrenţele astea. ”. 


Ivan Bolşakov a luat cămaşa gândind în sinea lui: „Aşteaptă tu să mor...laca, acu” 
fug la cârciumă, vând cămaşa şi am s-o beau frumuşel în cinstea ta...” 


Zis şi făcut. S-a îmbătat criţă, a venit seara în fabrica de cărămizi: a cântat, a jucat, 
a râs. Pe urmă şi-a amintit de fericitul. A început să povestească despre cămaşă şi 
prezicerea legată de moartea sa... În cele din urmă s-a rugat să fie lăsat să doarmă în 
fabrică. S-a culcat pe laviţele de sus, chiar sub acoperiş, şi a adormit...Noaptea, 
deodată o bufnitură. Au aprins o lumină. Ivan zăcea pe jos, plin de sânge şi fără de 
suflare...i-au pipăit inima: nu mai bătea. Se lovise de moarte, nenorocitul. L-au 
îmbrăcat care cu ce a putut, l-au prohodit creştineşte şi l-au dus la cimitir. Şi mult 
timp după aceea şi-au amintit de cămaşa şi de prezicerea fericitului... 

Boieroaica Maria Kozminişna Şepeleva, care venea adesea în Sihăstria Kitaiev 
împreună cu fiul său de 4 ani, pe nume A., întotdeauna mergea la părintele Teofil 
să ia binecuvântare. 


Fericitul o iubea mult şi de fiecare dată, întâlnind-o în curtea mănăstirii şi făcând 
semn cu ochii spre micuțul ei fiu, zicea: „Aha!...Vine călugăraşul, vine călu- 
găraşul!... ”. 


O dată la chemat la sine pe băieţaş, în chilie, şi i-a dat o legătură de prăjiturele: 

» Ține mâinile!...mănâncă prăjituri)... ”. 


Băiatul s-a apucat să înfulece bunătăţile iar fericitul îl încuraja: „Mănâncă, 
mănâncă. Când ai să creşti, n-o să mai primeşti prăjituri ci pe Hristos”. 


Prezicerea fericitului s-a împlinit: băiatul a crescut, a fost dat să înveţe la 
Tipografia Lavrei, după aceea a fost rânduit ascultător, şi acum (1906) este un 
duhovnic cinstit de toţi ai Lavrei - ieromonahul A. 


Atunci când părintele A. A venit o dată la fericit, pe când era copil, a fost chemat 
ucenicul de chilie, Pantelimon, şi i-a zis: „Fă-i plecăciune...Sărută mâna 
duhovnicului tău!” Aşa s-a întâmplat. Părintele A. L-a tuns pe Pantelimon înainte 
de moarte, l-a îngrijit, l-a prohodit... 
totii 

Antreprenorul principal al construcţiei catedralei Kievo-vladimirskaia, Kondrat 
Kozmici Hovalkin, dorind să-şi petreacă restul zilelor în linişte şi tihnă, a început 
să-şi construiască o casă în Kiev, dar pe neaşteptate I-a ajuns nenorocirea: a murit 
fiica sa iubită, singura bucurie şi mângâiere a vieţii sale singuratice. Cu durere în 
inimă, Hovalkin s-a îndreptat către fericit căutând mângâiere. 


- „De ce eşti mâhnit?”, l-a întrebat fericitul. „Şezi în chilie, fă rugăciunea lui 
Iisus: Doamne lisuse Hristoase, Fiul lui Dumnezeu, miluieşte-mă pe mine 
păcătosul. Totul o să treacă...” 


- „Cum o să mai treacă, batiuşca...In ziua în care a murit, a pierit lumina vieţii 
mele...” 


- „Lumina vieţii tale este Soarele cel Neurmat, lisus Hristos... Cumpără-ţi stofă 
de mantie - în curând ai să fii monah... lată cum...” 


După câțiva ani, Kondrat Kozmici a intrat într-adevăr în obştea Sihăstriei Goloseev 
ca ascultător, a ridicat un arhondaric şi a început nevoinţa cea mântuitoare. 


În scurt timp el a orbit, a fost tuns în monahism cu numele de Erasm şi a petrecut 
câţiva ani în însingurare, într-o chilioară lângă biserică şi a murit pe 15 august 
1880. 

Terapont Dobrovolski, locuitor al Kievului, avea dorinţa pătimaşă de a intra în 
Lavră ca ascultător. Trei zile a umblat împreună cu mama sa să ia binecuvântare de 
la părintele Teofil, dar fericitul tot ocolea vorba, trimiţându-l ba la arhondaric, ba 
la biserică. În cea de a treia zi, când Terapont şi mama lui flămânziseră peste 
măsură iar țelul călătoriei lor părea departe de a fi atins, tânărul a cerut ajutor de la 
Ivan, ucenicul de chilie al fericitului. Lui Ivan i s-a făcut milă de el şi l-a trimis pe 
Terapont în chilie, la fericit. 


- „Ce mă tot baţi la cap?”, a întrebat părintele mânios. „Oare eu sunt sfânt?” 


După un minut, a trimis prin Ivan o bucată de chiflă cu porunca de a da lui 
Terapont şi mamei lui aceasta, sub cuvânt că flămânziseră. 


Tânărul a împărțit darul cu mama sa şi gustând din „trataţie”, a simţit deodată că 
foamea i-a pierit. După o jumătate de ceas, fericitul a ieşit din chilie şi Terapont 
văzându-l i-a căzut la picioare. 

- „Binecuvântaţi să intru în Lavră, batiuşca!” 


- „Ce binecuvântare să-ţi dau?! leromonah tot n-ai Să fii... Mergi totuşi... Numai 
Să viețuieşti după cuviinţă: miercurea şi vinerea peşte să nu mănânci, iar de la 
utrenie să nu lipseşti”. 


Terapont a fost primit în Lavră şi tuns în monahism cu numele de Spiridon. A trăit 
în sfântul lăcaş Sl de ani ca simplu monah, împlinind cu sfinţenie porunca 
fericitului: n-a scăpat niciodată vreo utrenie... 

Andrei Hapcenko, locuitor al oraşului Kerci, de meserie marinar, a venit la Kiev în 
anul 1851 ca pelerin. Dimpreună cu el erau soţia sa Evdokia Trifonovna, sora 
Varvara Golubiova şi fiica nevârstnică. Petrecând câteva zile la Kiev şi cercetând 
locurile vrednice de luare-aminte, pelerinii s-au îndreptat spre Kitaiev, la părintele 
Teofil. 


Fericitul a ieşit din chilie şi s-a dus drept la soţia lui Hapcenko întrebând-o: 
- » Trăieşti lângă mare?” 
- „Lângă mare, batiuşca... 
- „Adânc e la voi limanul?” 

„Nu ştiu, batiuşca...Nu l-am măsurat..” 
schimbat speriată priviri cu rudele. 
- » Cumpără miercurea şi vinerea tămâie şi lumânări şi dă-le la biserică pentru 
mântuirea sufletului, fiindcă te-ai apucat de negoţ, numai peşte ai să vinzi...” 
Cu aceste cuvinte i-a binecuvântat pe toţi şi a plecat. Pelerinii au făcut cale întoarsă 
şi au mers să se închine la Poceaiev, apoi au plecat din nou la Kiev şi lăsându-și 
fiica în mănăstirea Florovski sub ocrotirea monahiei Anghelina, s-au îndreptat 
singuri spre Kerci. 

„ răspunse cu uimire Evdokia şi a 


A trecut ceva timp. Vara, pe 28 iunie, în ajunul praznicului Sfinţilor Petru şi Pavel, 
Andrei Hapcenko a fost silit să plece de acasă cu treburi comerciale. Dar se simţea 
foarte rău şi a trimis-o pe soţie în locul său. Vapoarele erau suprapline şi tânăra 
femeie a trebuit să se urce într-un barcaz încărcat cu var. Luându-şi cu sine fiica de 
un an - Paraskeva - Evdokia a pornit la drum. Barcazul a desfăşurat pânzele şi a 
ieşit pe mare. Deodată, noaptea, un strigăt deznădăjduit: 

- „Scapă cine poate - ne scufundăm!” 


Pe fundul barcazului se făcuse o spărtură mare şi vasul se ducea la fund...De 
groază mulţi s-au aruncat în mare, alţii au sărit în barca de salvare iar ceilalți au 
rămas în voia soartei. Evdochia nu s-a pierdut cu firea şi a început să se roage 
fierbinte cerând ajutor de la Dumnezeu...A trecut o jumătate de ceas...Vasul se 
scufunda tot mai adânc...Şi puntea vasului era de-acum acoperită cu totul de apă. 
Evdochia era în valuri până la genunchi iar moartea neîndurată din ce în ce mai 
aproape... 

- „Doamne, binecuvântează!...” 

Cu aceste cuvinte Evdochia s-a însemnat cu semnul crucii, şi-a legat prunca de 
spinare şi a pornit-o înot. Tânăra femeie se lupta cu valurile, împrejur era întuneric 
şi nici un ajutor ...Mâinile au început să-i amorțească. Evdochia îşi pierdea puterile. 
S-a întors pe spate şi şi-a mutat copilul pe piept ţinându-l cu dinţii. | se părea că 
vede pe cei apropiaţi, cu ce nelinişte îi aşteptau întoarcerea. „Rămas bun, dragilor, 
rămas bun!”. Puterile slăbesc, mâinile deja nu i se mai mişcă, simte că se duce în 
adâncul rece şi un întuneric cumplit îi închide ochii. 


Îndelung a căutat îndureratul Andrei trupul soţiei sale înecate, şi iată că Dumnezeu 
s-a milostivit de el: după trei zile, valurile au scos trupul la țărm lângă Taman. Cu 


o groază îngheţată pe faţă zăcea mută pe țărm nefericita lui tovarăşă de viaţă, 
strângând în mâinile-i înţepenite pe fiica-i moartă. Îngropându-și răposata în 
apropierea locului unde fusese aruncată la țărm, Andrei Hapcenko a mers în Lavra 
Kievo-Pecerska, primind acolo tunderea în monahism cu numele Malahia. A murit 
la vârsta de 82 de ani... 

Ieşind din casă, fericitul nu încuia niciodată uşa chiliei sale. Nu făcea asta nici 
măcar când ucenicii de chilie erau plecaţi, trimişi de el în oraş: căci, cu toate că 
starețul nu era, poate, acasă, lângă chilia sa totdeauna se strângea norod, şi mai ales 
femei. De el, cum se spune, nu era chip să scape: chiar fără să fi trecut pe la 
biserică, se îmbulzeau după el şi, zărindu-l din depărtare fugeau cu grămada în 
urma lui, aşteptând sub ferestre ivirea lui... Adeseori, stareţul le primea pe toate 
doar în albiturile de dedesubt, şi atunci când închidea el uşa, fiecare dintre femei se 
întrecea să îi dea ceva în dar: ba un ulcior cu lapte, ba brânză, ba ulei, ba ouă, ba o 
sticlă cu cvas, prăjituri si altele. Şi ce mai talmeş-balmeş ieşea atunci! Fiecare se 
bătea să ajungă la stareţ ca să îi înmâneze darul... Fiecare voia să atragă atenţie 
asupra sa. 

O dată, a venit la el o doamnă măritată. Înaintea chiliei stareţului era o mulţime de 
oameni. Nevrând să se întorcă acasă fără să-l fi văzut pe stareţ, doamna şi-a făcut 
loc printre oameni şi a început să strige: 

- „Batiuşca, blagosloviţi! Batiuşca, blagosloviţi 
- „La mine ai venit după blagoslovenie?” 

- „La dumneavoastră, batiuşca, la dumneavoastră... Doresc să stau de vorbă cu 
dumneavoastră...” 

- „Bine, îndată...” 

Fericitul a intrat în chilie şi a adus de acolo o oală mare cu borş. 

- „Tine poala!...Dumnezeu să binecuvânteze”. Şi i-a turnat borşul în poală. 
Doamna s-a îngrozit: rochia era nouă, de mătase! Dar fericitul i-a tăiat vorba 
smerindu-i mânia: 

-, Bărbatul îl schimbi în fiecare zi, iar la mine vii după blagoslovenie în rochie 
de mătase? Ţi-arăt eu ţie să îi sminteşti pe tineri cu frumuseţea ta! Ţi-arăt eu 
ție!” 


>> 

Altă dată a venit la fericitul o moşiereasă de seamă. Înconjurată de o suită întreagă 
de servitori, s-a oprit cu trăsura chiar în faţa locuinţei fericitului şi a început 
zâmbitoare să privească în toate părțile prin lornion. 

- „Spuneţi-mi vă rog unde locuieşte Teofil?”, l-a întrebat ea cu trufie pe ucenicul 
de chilie. 

-lată-l...Sapă în grădină”. 

Doamna cea iubitoare de sine se uită în spate şi îl văzu pe fericitul în grădină, 
îmbrăcat doar în albituri şi săpând răzoarele. A scuipat în lături cu dispreţ. 
-„Phi...ce ignoranță! Umblă prin mănăstire numai în albituri...” 

-„ Numai în albituri”, i-a tăiat vorba fericitul apropiindu-se. 

»Eh, tu cneaghină cu mâinile albe! Dar tu de ce ţi-ai despuiat iobagii până la 
ultima cămaşă?! Şi de ce i-ai trimis în lume fără o bucată de pâine?! Când e 
vorba să pierzi oamenii n-ai conştiinţă, dar înaintea unui monah smerit ţi-e 
ruşine Să te arăţi? Pocăieşte-te, trufie nemăsurată! lubeşte pe aproapele tău... de 
nu, amar îţi va veni când sufletul tău cel păcătos va Sta înaintea feţei judecății 
lui Dumnezeu întru goliciunea faptelor de ruşine...” 


Lecţia aceasta a atins-o atât de mult pe boieroaică încât aceasta, cu lacrimi de 
pocăință, a coborât îndată din trăsură şi a petrecut un ceas întreg în chilia 
părintelui, cerând iertare şi rugăciunile sale. 

Altă dată, lucrurile s-au schimbat. Înaintea părintelui s-a înfăţişat o boieroaică nu 
mai puţin de vază şi trufaşă. Atunci când această închinătoare s-a înfăţişat 
fericitului să ia binecuvântare, el nu era în mănăstire: hoinărea precum avea 
obiceiul prin pădurea dimprejur. Dar iată că oamenii care stăteau pe pragul înalt al 
clopotniţei din Kitaev l-au văzut întorcându-se acasă. Mergea cu capul în pământ şi 
era înfăşurat tot în zdrenţe şi cârpe murdare. De unde le luase - numai Dumnezeu 
ştie! Atât doar că una din aceste cârpe era murdară de scârnă până peste poate. 
Apropiindu-se de închinătoare, Teofil se opri şi spuse în ucraineană: 
-,0, o cucoană mare!Trebuie să ne ştergem pe mâini... "Şi îşi şterse mâinile de 
cârpa cea murdară. 
- „Na, pupă!”, zise el întinzându-i mâna. Fa s-a tras înapoi cu nedumerire. 
- „Jac-aşa Sunt şi virtuțile tale înaintea Domnului Dumnezeu”, zise fericitul. 
;; Put, doamnă, put! ”. 

e ae 2 
Nici vestita binefăcătoare şi femeie de mare credinţă, baroneasa Anna Alekseevna 
Orlova-Cesnenskaia nu era primită întotdeauna cu amabilitate. Odată ea a venit la 
fericitul urmând sfatul mitropolitului Filaret, ca să ceară binecuvântare pentru a 


începe o oarecare treabă însemnată. Fericitul însă nu i-a răspuns nimic ci adunând 
într-un colț al odăii o grămăjoară de gunoi mărunt, a luat-o şi i-a turnat-o în poala 
rochiei. Orlova era atât de religioasă încât a plecat smerită, cu gunoiul acasă, 
cugetând tot drumul la înţelesul pe care putea să-l aibe fapta fericitului... 


In altă zi, ea a venit la fericit în ajunul Adormirii Maicii Domnului. Fericitul avea 
obiceiul în această zi să deretice în chilie astfel încât Orlova l-a găsit spălând vase. 


Când a văzut-o părintele s-a bucurat în chip vădit: 
- „A, fetişcana, a venit fetişcana! La vreme, foarte la vreme... Binevoieşte drăguță 

să cobori la Nipru şi să-mi speli acolo câteva ulcele... ”. 


Și îi înmână câteva oale cât se poate de împuţite. Anna Alekseevna a zâmbit doar, 
şi fără cârtire s-a îndreptat spre Nipru unde, fără să se îndoiască de nimic, s-a 
apucat cu osârdie să spele cu propriile mâini, împodobite cu inele preţioase, oalele 
pline de murdărie veche. Iar lacheul ei stătea respectuos la depărtare şi se minuna 
văzându-şi stăpâna că se îndeletniceşte cu o treabă atât de murdară şi caraghioasă. 


Totuşi fericitul nu le vorbea tuturor pe faţă, ci de multe ori se folosea de pilde grele 
de înţelesuri. Avea obiceiul de a da vizitatorilor vreun lucru oarecare, neînsemnat 
în sine, dar care cuprindea o aluzie profetică la soarta care îi aştepta. Un ciob, o 
aşchie, un măr putred, o pară, o bucată de plăcintă, un castravete, o cârpă, o 
prescură, un muc de lumânare, chiar câte o balegă, din care se găseau adesea în 
coşurile lui - toate acestea aveau la fericit un sens simbolic strâns legat de persoana 


cu pricina... 

Odată fericitul şi-a trimis ucenicul de chilie la tipicarul Lavrei, ieromonahul 
Modest, poruncindu-i să-i ducă acestuia nişte obiele murdare. 

- „Dă-i-le să le spele”, a zis fericitul. 

După o vreme, cârpele s-au întors la fericit curate. 

-„Ehe...nu aşa! Dă-i-le iar, să le albească mai bine”. 

Şi le trimise lui Modest pentru a doua oară...Dar ce însemnau acele obiele 
murdare? Ele semnificau gândurile necurate ce-l tulburau pe tipicar atunci şi i-au 
fost trimise la spălat până când capul monahului s-a împrospătat cu gânduri mai 


curate. 

lerodiaconul Agapit (care avea să devină mai apoi egumen) a fost rânduit ca 
secretar al bisericii mari a Lavrei. Ascultarea aceasta era foarte împovărătoare, nu 


se potrivea defel cu duhul său căci trebuia să poarte într-una convorbiri cu 
numeroşi închinători care cercetau Lavra, să le satisfacă curiozitatea. Îl împrăştia - 
ceea ce-i strica dispoziția sufletească de concentrare şi rugă. Atunci când din 
această pricină a ajuns să-i dea târcoale deznădejdea, a apărut un trimis al 
fericitului care i-a transmis o prescură sfințită, dimpreună cu porunca stareţului: 
„Să mănânce şi deznădejdea va trece”. A mâncat prescura şi deznădejdea a trecut 
îndată. 

totii 
Odată a venit la fericitul o văduvă sărmană, de cântăreţ bisericesc. A plâns înaintea 
lui, s-a plâns de soartă: rudele s-au lepădat de ea, nu vor să o ajute iar copiii sunt 
mulți, au să moară cu toţii de foame. Părintele a privit-o cu luare-aminte, şterse cu 
mâna lacrimile care curgeau pe faţa văduvei şi trecând în chilie, aduse de acolo o 
strachină mărişoară cu borş. 
- »Na-ţi... Fă bine şi te alină. Dar ai grijă: dacă ai primit, Să nu mai dai 
nimănui... Nu te-au ajutat, nici tu să nu le dai...” 
- „Da”, n-am, batiuşca, ce să le dau...” 
-„Ei, ei, vezi, să nu le dai....Să păstrezi totul pentru tine”. 


Numai ce s-a întors văduva cu borşul acasă şi a aflat vestea că după moartea 
vărului ei protoiereu care n-avea copii, marea avere a acestuia i-a rămas el şi 
copiilor ei, potrivit testamentului întocmit de răposat. Din acea clipă văduva s-a 
îmbogăţit iar rudele cele haine o priveau cu mare pizmă. 

See 2 ae 
Altă dată la fericit a venit un ţăran împreună cu fiica sa. 
- » Tu de ce-ai venit?” 
- „Blagosloviţi-mi fata, batiuşca, să meargă la mănăstire... Aşa-i de bună, dulce şi 
ascultătoare...Eu şi maică-sa de multă vreme am făgăduit-o lui Dumne- 
zeu...Blagosloviţi...” 
- „Bine, îndată” 
Țăranul aştepta să vadă ce mai face fericitul. Acesta îi aduse o lumânare de stearină 
şi scoase din ea fitilul. 
- > Na-ţi... ” 
- „Pentru ce, batiuşca...” 
- „Binecuvântare fetei... Plecaţi, duceţi-vă...” 
După o jumătate de an, fata cea "bună, dulce şi ascultătoare” a născut un copil şi 
fireşte n-a mai vorba de feciorie şi de mănăstire, ci de căsătorie... 

Iona Kirillov şi Dmian N., ţărani din gubernia Saratov, se pregăteau să meargă în 
Sfântul Munte. În drum s-au oprit la Kiev, s-au închinat la sfintele locuri şi au 
trecut pe la fericitul ca să ia binecuvântare. 

- „La Athos nu puteţi să mergeţi, rămâneţi aici”, le-a răspuns fericitul. „Oricum 
n-0 să vă dea drumul”. 

Tinerii nu au ascultat şi au plecat la Odessa, însă din pricina zvonurilor politice 
privitoare la ruptura dintre Rusia şi Turcia ce se apropia, consulul rus nu le-a 
eliberat paşapoartele. 

Cei doi prieteni au făcut cale întoarsă la Kiev şi au fost primiţi în Lavră ca 
ascultători. După o săptămână, l-au vizitat pe fericitul. Părintele Teofil le-a adus o 
chiflă de trei copeici şi a rupt-o în două, dând fiecăruia câte o jumătate. 

În curând cei doi aveau să se despartă: Demian a intrat în mănăstirea Sarav, lar 
lona a rămas să petreacă în Lavra Kievo Pecerska. 

În oraşul Herson trăia moşiereasa văduvă Maria Matveevna Henzo. Câţiva ani în 
şir se judecase ea cu cumnaţii pentru veniturile moşiilor, însă din pricina puţinătăţii 
de suflet pierduse procesul. O aştepta sărăcia şi ruina. Ca o ultimă încercare, Henzo 
a înaintat recurs în Senat. Auzind de la nişte oameni de bine despre înaintea-vedere 
a părintelui Teofil, a mers neîntârziat la Kiev pentru a cere sfat. 


Părintele trăia pe atunci la sihăstria Kitaiev şi primind vizitatoarea, îi aduse o ciflă 
uriaşă, albă şi fierbinte. Chifla aceasta era tăiată în două şi pe jumătatea de jos era 
făcută o scobitură plină cu ulei de rapiţă, care de mult ce era dădea pe dinafară şi 
curgea pe podea. 

-„ Na, na, ia...nu te Sfii. Asta-i din partea mea, pentru răbdarea ta cea mare”, 


Henzo s-a tulburat dar a luat chifla. După întoarcerea acasă a primit îndată 
înştiinţare că afacerea ei a fost rezolvată de Senat în folosul ei, hotărându-se ca 
văduvei să 1 se plătească nu numai suma datorată, ci şi despăgubiri pentru 
cheltuielile de judecată. 


Henza, fericită, neaflând un mod mai bun de a-şi arăta recunoştinţa, i-a trimis 
fericitului prin nişte cunoscuţi 50 de ruble, pe care acesta le-a împărțit imediat 


săracilor... 

Egumenul uneia dintre mănăstirile din eparhia Kievului, pe nume N. povestea : „In 
anul 1852 am terminat seminarul duhovnicesc din Kursk şi am vrut să mă tund în 
monahism, fapt pentru care am mers ca închinător în Lavra Kievo-Pecerska. 
Auzind că fericitul Teofil nu arată aceeaşi bunăvoință faţă de toţi, înainte să mă 


apropii de chilia lui mi-am trimis tovarăşul să ia blagoslovenie, iar eu m-am ascuns 
după un copac şi m-am uitat să văd cum îl primeşte fericitul. Teofil l-a primit pe 
tovarăşul meu cu prietenie, l-a binecuvântat şi i-a spus câteva cuvinte plăcute. 
Prinzând curaj, am ieşit şi eu neîntârziat de după copac şi făcând metanie, am 
împreunat mâinile spre a primi binecuvântare. 

- „Pleacă de-aici!”, mi-a răspuns fericitul. „Eu nu Sunt arhiereu Să te 
blagoslovesc. Du-te la arhiereu şi el te va blagoslovi. ” 


Trebuie să recunosc că m-am întristat din cale afară, m-au podidit lacrimile şi de- 
abia mă mai ţineam pe picioare. Prietenul, băgându-mi de seamă tulburarea, m-a 
luat de mână şi m-a scos din sihăstrie. Cum am ajuns la Lavră nu-mi amintesc. Ştiu 
doar că tovarăşul meu mă mângâia spunând că urâta primire a lui Teofil avea să se 
sfârşească bine. 


Chiar şi eu înţelegeam cumva că nu e vorba de o jignire ci de o încercare ce trebuia 
trecută fără a cârti şi ca atare m-am încrezut cu tărie în ajutorul Împărătesei 
Cerurilor. După întoarcerea în Lavră, ne-am îndreptat spre biserica mare, ne-am 
rugat acolo şi ne-am atins de sfintele moaşte. După aceea am ieşit. Când ne uităm, 
la una din intrări stă o caretă şi se îngrămădesc câţiva închinători. „Pe cine 
aşteaptă?!” - „Pe Vlădica...Îndată va ieşi...”. Într-adevăr, după 5 minute iese 
mitropolitul şi m-am grăbit să mă apropii de el pentru a lua blagoslovenie. 
Lămurindu-i țelul venirii mele, mi-a arătat dorinţa de a rămâne în mănăstire: şi cât 
de mari mi-au fost uimirea şi bucuria, când în acea clipă am primit de la bătrânul 
arhiereu binecuvântarea şi încuviințarea ca eu să intru în obştea Lavrei. În curând 
am fost tuns în monahism, şi atunci mi-a sărit în ochi prezicerea fericitului Teofil: 
"Eu nu sunt arhiereu. Mergi la el, el o să te blagoslovească!” 


3 o e 


Tânărul P.N. a venit la Kiev pentru închinare şi a cerut sfat de le fericitul, cerând 
binecuvântare pentru a intra în monahism. 


Părintele Teofil, după ce l-a ascultat, l-a întrebat: 

- „Vrei să mănânci?” 

P. a dat din cap a încuviinţare. 

- »Na-ţi, mănâncă... ” 

Și i-a dat o supă la fundul căreia plutea un lucru tare pe care P. N. nu l-a putut 
mesteca nicidecum. Fericitul însă era foarte curios să afle dacă tânărul se va putea 
descurca cu obiectul de la fundul supei şi tot trăgea cu ochiul din chilie: dar văzând 
că acestuia îi este peste puteri, a ieşit şi i-a spus: 

-„„E1, fie...Destul...Mergi la mănăstirea Sfântului Mihail şi trăieşte acolo...” 


Tânărul P. a intrat în mănăstire şi se deosebea prin blândeţe, simplitate şi istețime. 
Ca atare, a fost numit chiar ajutor de chelar. Curând însă a pățit un necaz mare. 
Chelar al acelei mănăstiri era ieromonahul Mihail (fost preot în Orlov) care, 
neputând să se împace cu smeritul său ajutor, l-a alungat din mănăstire. Cu lacrimi 
în ochi a început fratele P. să-şi strângă lucrurile şi lăsându-le în grija cuiva, s-a 
grăbit la părintele Teofil să ceară sfat. Apropiindu-se de uşa chiliei lui, P. a început 
să spună rugăciunea: 

„Pentru rugăciunile Sfinţilor Părinților noştri, Doamne lisuse Hristoase, 
miluieşte-ne pe noi...” 


Dar fericitul nu i-a dat răgaz să termine şi decshizând uşa. S-a repezit ameninţător 
la el: 

- » Ce-ai venit, Pavele? Mergi acum, acasă! Ah, tu, Pavel! Ah, tu, monah de la 
Sfântul Mihail! Mergi, mergi!” 


Tânărul s-a întors nemulţumit şi mergând pe drum cugeta: „Ei, poftim! Zice lumea 
că-i înainte-văzător şi el îmi spune Pavel. Ce fel de Pavel sunt eu când mă cheamă 
Pia 


În vremea aceea, era vicar în Kiev episcopul Apolinarie, un om foarte simplu şi 
drept. El cunoştea fiecare monah pe nume şi fiecare ascultător după faţă. Auzind 
despre soarta tristă a fratelui P., vlădica l-a chemat pe ieromonahul Mihail şi i-a 
poruncit cu asprime să-l caute şi să-l aducă înapoi pe cel alungat...S-a stârnit 
agitaţie. În toate părţile au fost trimişi gonaci...Deodată, spre bucuria mai-marilor 
neliniştiţi, P. cel alungat întorcându-se de la fericitul a apărut iarăşi în mănăstirea 
Sfântului Mihail. S-a raportat vlădicăi iar nevinovatul a fost reaşezat în locul 
dinainte. Dar ce mare i-a fost uimirea când la scurt timp după acestea, a fost tuns în 
mantie cu numele prezis de Teofil - Pavel... 

Maria Dudareva, soție de misit, se pregătea de mult să meargă la Kiev. Din pricina 
epidemiei de holeră însă nu se hotăra să facă acest pas era prea bănuitoare, se 
temea să nu se molipsească. În cele din urmă s-a încumetat şi a plecat. Fiind în 
sihăstria Kitaiev, a hotărât să meargă şi la părintele Teofil: şi numai ce s-a apropiat 
de uşa chiliei lui, că i-a ieşit în întâmpinare însuşi fericitul ţinând în mână o cutiuţă 
cu capac. O întâmpină şi zise: 

-„sSă trăieşti, să trăieşti, nevastă de misit. i-am pregătit o cutiuţă... Ce zici, îţi 
place?” 

-Îmi place, batiuşca 
-„Și dacă o acoperim cu căpăcelul - uite-aşa, o să fie bine atunci?” 

-„„Foarte bine, batiuşca” 

-„Ei, atunci a ta să fie. Da” ai grijă - mergi mai repede acasă... Auzi? Grăbeşte-te 
mai iute...Nu te opri nicăieri în drum, altminteri o să fie rău...” 

- „Da” eu batiuşca am venit la Kiev pentru închinare... Vreau să mai zăbovesc o zi- 
două...” 

-, Nici să nu te gândeşti... Mergi cât mai degrabă...” 

A plecat Maria acasă. A ajuns speriată... Însă numai ce şi-a dat bineţe cu cei dragi 
că au apucat-o crampele şi vărsăturile. Sărmana s-a albăstrit toată, a căzut la 
pat...Numai trei ceasuri a chinuit-o holera şi şi-a dat sufletul în mâinile lui 
Dumnezeu... 

Dar iată o întâmplare nu mai puţin curioasă. În oraşul Tub trăia Katerina S., care se 
îndeletnicea cu pelerinajele. N-avea pe nimeni pe lume afară de fratele său Ivan. 
larna o petreceau în casă împreună iar primăvara mergeau pe la locurile sfinte 
pentru închinare. EI - la miazănoapte, ea la - miazăzi. O dată cu apropierea frigului 
iarăşi se întorceau acasă. lată că a venit odată Katerina în Kiev şi a trecut, după 
obicei pe la fericitul Teofil. Fericitul a binecuvântat-o şi i-a dat ca amintire o oliță 
nouă, învelită în hârtie. 

-„ Na, ţine... Însă vezi să n-o desfaci până nu ajungi acasă” 


A plecat Katerina şi pe drum se bucura: „Se vede că fericitul prevesteşte ceva bun, 
precis a pus unt înăuntru”. Trecând prin pădure nu s-a mai putut abţine. „Hai s-o 
deschid”, s-a gândit ea. „Mă întreb ce-o fi înăuntru”. S-a oprit, a desfăcut olița, s-a 
uitat înăuntru, un vrăbioi mort. 


-„„Ah, tu, poznaşule! Vezi ce i-a trecut prin cap moşului?”. Şi a scuipat de necaz iar 
oala cu vrăbioiul a zdrobit-o de un copac. 


A trecut o lună întreagă. Katerina s-a întors acasă din pelerinaj. 


- „Ce, frățiorul meu încă n-a venit?” 

-„Nu, n-a venit”, răspund vecinii, „a sosit doar un pachet pe numele 
dumneavoastră”. 

- „Ei, poftim! Hai să citim ce scrie...” 


Nu era altceva decât o înştiinţare în care scria că fratele ei Ivan fusese prădat pe 
drum de oameni răi care îl bătuseră până la moarte...A priceput atunci Katerina ce 
însemna vrăbioiul mort şi a vărsat sărmana lacrimi amare... 

Trăia în Kiev negustorul de vite A. D-ov, om înstărit. Soţia sa era o femeie blândă, 
temătoare de Dumnezeu însă D-ov era un om grosoloan, împietrit şi puţin 
credincios. Soţia frecventa biserica şi mănăstirile, dădea milostenie cu plăcere, 
găzduia pe săraci şi călători şi cinstind pe nevoitorii Ortodoxiei, îl venera din suflet 
pe părintele Teofil, invitându-l adeseori în casa ei. Soţul însă, ca om fără frâu şi 
împietrit la inimă, nu putea suporta prezenţa fericitului în casa lui şi de fiecare dată 
îşi ocăra nevasta din această pricină, batjocorind-o. 


-„-Cum nu ţi-e ruşine obrazului să te înhăitezi cu tot felul de nebuni şi înşelători şi 
să-1 primeşti la tine?”, zicea el. 


Într-o dimineaţă frumoasă, când soţul D-ovei nu era acasă, veni la ea fericitul şi 
înarmându-se cu cărbune, începu să scrie pe pereţi, pe tapete, feluri de cifre - 
numere de zeci şi sute de mii. D-ova nu cuteză să i se împotrivească şi stătea 
deoparte, privind cu uluire la munca fericitului. În curând soţul s-a întors. Băgând 
de seamă tăuraşul lui Teofil care stătea în curte, s-a hotărât să-şi bată joc de stareţ, 
dar când a intrat înăuntru şi i-au căzut ochii pe pereţi s-a îngrozit: tapete scumpe 
erau mâzgâlite peste tot cu cifre. 

-„„Cine a cutezat să facă asta? Teofil?Da?” 

Şi a pornit să-l caute pe fericit prin camere. Zărindu-l în dormitorul său s-a aruncat 
asupra lui cu ocări şi înjurături, dar Teofil prefăcându-se nebun, s-a apucat drept 
răspuns să se dezbrace înaintea lui. D-ov a scuipat şi de necaz a plecat de acasă. 
Atunci soţia lui, venindu-şi în fire după ieşirea grosolană a bărbatului, a început să- 
şi ceară iertare înaintea fericitului şi i-a propus să guste puţină varză murată, care îi 
plăcea fericitului nespus, dar a auzit din partea lui, în schimb, răspunsul 
ameninţător şi cu două înţelesuri: 

-Nu - totul s-a sfârşit! Dumnezeu este drept! M-au amărât, m-au ruinat şi m- 
au lăsat sărac... Domnul a dat, Domnul a luat (lov1,21)...”Şi a plecat acasă de 
îndată. 


După un timp oarecare peste familia D-ov a venit o nenorocire îngrozitoare: 
afacerile ai început să meargă prost, capitalul a început să se topească, au apărut 
datorii mari. În curând averea lor a fost vândută la licitaţie şi încrezutul bogătaş D- 
ov a ajuns la sapă de lemn, târându-şi zilele într-o cocioabă pe care conducerea 
Kiev i-a dat-o din compătimire. 


VII. 


; Multe sunt necazurile drepţilor şi din toate acestea îi va izbăvi pe ei Domnul” 
(Ps.33,18) 


Las” să vă prigonească lumea - voi frică nu aveţi de pătimire 
Și ale sărăciei zdrenţe nu vă sperie! 
De ale vieții bunătăţi nevoie n-aveţi, nici de ale ei răsplăţi. 
Chiar de umblaţi în zdrenţe, dar aveţi suflete curate 
Prin bezna desfrânării şi minciunii, ca nişte candele aprinse 
Ardeţi înalt deasupra gloatei. 
(N. Strujkin) 


Pomenind aici de regulile şi obiceiurile fericitului Teofil, precum şi de felul în care 
se purta el cu închinătorii săi, socot că nu e de prisos să spun şi acest lucru: 
legăturile pe care le avea fericitul cu oamenii şi slava răsunătoare de care se bucura 
atrăgea adesea încrâncenarea pizmaşilor ce se străduiau, prin răstălmăciri strâmbe, 
să aştearnă pecetea ruşinii pe neprihănitul şi lăudatul nume al fericitului stareţ. 


Împotriva lui era mai ales întâi-stătătorul sihăstriei, ieromonahul Iov. Presupunând 
în toate faptele şi gesturile fericitului numai „fățărnicie şi superstiție”, îi urmărea 
fiecare pas şi îi pricinuia felurite necazuri şi strâmtorări, îi împuia capul 
mitropolitului cu neîncetate jalbe şi pâre împotriva lui. Văzând că fericitul este 
înconjurat tot timpul de o ceată de închinători, lov mergea şi îi mustra pe oameni 
pentru „superstițiozitate” şi le poruncea să se împrăştie. Când nici asta nu ajuta, 
poruncea să se închidă după prânz porțile mănăstirii pentru ca gloata curioasă să nu 
apropie de chilia lui. Dar asta nu e totul. Adeseori lov intra ca o furtună în locuinţa 
fericitului şi îl mustra cu mânie că bagă femei în chilie, îi lua albiturile şi le ducea 
la trapeză ca să fie spălate acolo, pentru a-l sili astfel să nu le dea la spălat 
femeilor. La toate aceste acuzaţii fericitul răspundea doar prin blândeţe înfățişând 
dovezi evanghelice. 


Atunci când mai-marele nu se potolea şi continua să-l necăjiească îngrădit fiind de 
mânia deşartă şi ispita diavolului, nici nu-i deschidea uşa. 
» A. 


- Pantelimon”, îi spunea ucenicului de chilie. „Pantelimon, încuie uşa...vine 
acum vrăjmaşul nostru... * 


Pantelimon ştia deja cine este „vrăjmaşul” şi se grăbea să zăvorască uşa cât mai 
bine. lov văzând asta, ca să-l necăjească şi mai tare pe fericit şi ca să-şi arate 
autoritatea, l-a mutat pe fericit în josul corpului mare, mai aproape de propria sa 
locuinţă; însă deşi aici avea 4 odăi încăpătoare, fericitul era cât se poate de 


nemulțumit încât această schimbare îl împiedica să facă toate la câte îl chema 
Domnul. 


Iar atunci când a fost trimis din Lavră ierodiaconul Teodosie Tupiţan - care avea 
nevoie de supraveghere din pricina stării bolnăvicioase a facultăţilor sale mintale şi 
a fost rânduit să stea în a doua odaie de trecere a fericitului, părintele n-a suferit şi 
l-a alungat pe loc. Întărâtat de o astfel de idioritmie, Iov l-a adus pentru a doua oară 
pe Tupiţan şi oprindu-se în uşa lui Teofil, a rostit liniştit: 

- „Părinte Teodosie! Cu cel cuvios, cuvios vei fi şi cu cel ales, ales vei fi... la 
binecuvântare de le părintele Teofil...el te va îndruma şi veţi trăi în pace...” 


Dar fericitul, repezindu-se din camera din fund, l-a alungat pe Teodosie şi a țipat la 
Iov: 

- „De ştiut carte, Ştii? 

-„De nu ştiam, întâi-stătător nu ajungeam”, a răspuns zâmbind lov. 

-„ Dar cărţile Bibliei le-ai citi? 4?” 

-„„Nu numai că le-am citit, dar în bună parte le ştiu pe de rost” 

-„ De ce şi-a omorât Cain fratele? Spune! Răspunde: de ce?” 

Și scoţându-l pe lov din odaie a trântit uşa în urma lui. Acesta jignit a raportat 
neîntârziat mitropolitului Filaret înşirând toate ieşirile urâte ale lui Teofil şi a cerut 
ca acesta să fie îndepărtat de paşnica sihăstrie a Kitaievului. 


Din toate jalbele împotriva lui (pe care le-am citit la Arhiva Lavrei Kievo- 
Pecerska, dosarul nr.565-344) se vede cât de puţin îl înțelegeau oamenii de atunci 
pe Teofil. Şi nu e de mirare: cel ce nu şi-a cunoscut propriul suflet cum îl va 
cunoaşte pe cel al aproapelui? Căci de vreme ce „lumea cu înţelepciunea ei nu L-a 
cunoscut pe Dumnezeu întru înţelepciunea Sa” (1. Cor.1,21), greu le va oamenilor 
acestei lumi să cunoască o slugă credincioasă a Domnului: şi încă un atât de mare 
ales ca fericitul Teofil care fusese sfinţit din pântecele maicii sale să fie luminător 
al credinţei lui Hristos şi a cărui întreagă viaţă, începând din fragedă copilărie a 
fost împletită cu întâmplări neobişnuite, şi prin felul în care s-a desfăşurat ne 
aminteşte de copilăria ierarhului şi făcătorului de minuni Nicolae. 


Să nu ne uităm la asta. Lumea zace sub stăpânirea celui rău. Nu vede în aceşti 
nevoitori ai dreptei credinţe nişte fii activi ai patriei şi cetăţeni utili ci îi urăşte. Dar 
are dreptate lumea dispreţuind aceşti oameni care s-au lepădat de lume şi şi-au 
închinat întreaga viaţă rugăciunii pentru lume? Printre noi sunt necazuri 
nenumărate! Sunt dureri nealinate! Printre noi e amărăciune fără ieşire! Vrăjmaşul 
neamului nostru îşi trimite asupra noastră oştirile şi ne înconjoară cu legiuirile sale. 


„Înconjuratu-ne-au câini mulţi, adunarea celor vicleni ne-a împresurat. Deschis-au 
gura lor asupra noastră ca un leu ce răpeşte şi răcneşte” (Ps.21, 14-17): iar 
rugăciunile drepţilor sunt pentru noi „săgeți puternice” care gonesc potrivnicii că 
ei, prin rugăciune, acoperă în faţa lui Dumnezeu ruşinoasa goliciune a felului în 
care trăim, împodobind-o cu veşminte de mult preţ. Sărăcia noastră sufletească o 
fac curată în ochii Domnului. lar atunci când pentru păcatele noastre ne ajunge 
pedeapsa lui Dumnezeu, drepţii, cu rugăciunile lor curate şi nevoinţele lor tainice, 
depărtează mânia Cerului întărâtat, „că mult poate rugăciunea dreptului” (lac. 
5,16). Dar lumea nu ştie ce îi este de folos astfel dispreţuieşte şi prigoneşte pe 
binefăcătorii săi! 


Da, multe necazuri suferă de la noi aceşti robi ai lui Dumnezeu. Având ca ţel al 
vieţii lor să fie adevăraţi următori ai învăţăturii lui Dumnezeu, ei rabdă bărbăteşte 
strâmtorări amintindu-și totdeauna cuvântul Evangheliei: „De aţi fi fost din lume, 
lumea ar fi iubit ceea ce este al său; dar întrucât nu sunteţi din lume, de aceca vă 
urăşte pe voi lumea” (In. 15,19). Însă răbdarea ţine până atunci când prigoana 
împotriva oamenilor lui Dumnezeu aduce vătămare însăşi căii lui Dumnezeu; şi 
când se întâmplă asta ei îşi înalță glasul ca împuterniciţi ai lui Dumnezeu şi încep 
să nu se mai supună voii altora. Aceste strâmtorări răpesc energia nu numai firilor 
bărbăteşti, ci amorţesc chiar şi pe cei mai ostenitori. 


Aşa s-a întâmplat şi cu fericitul Teofil. Aşa cum cel strivit de o povară caută spaţiu 
şi libertate, aşa şi sufletul iubitor de Dumnezeu al părintelui, apăsat de neîncetatele 
şicane ale întâi-stătătorului lov, striga fără ontenire către Dumnezeu: „Ridică de la 
mine ocara şi defăimarea, Doamne!”. Şi străduindu-se să-l potolească pe marele 
cârtitor se îngrădea prin felurite nebunii, purtându-se cu nepăsare faţă de rangul şi 
autoritatea lui. Şi ce dacă! Oare ierarhul Nicolae nu l-a lovit oarecând peste obraz 
pe Arie cel rău-credincios la cel dintâi Sinod a toată lumea?! 


Și iată că lov văzând că nu are ce să-i facă cu ocări şi înjosiri a născocit un alt plan: 
începu să strângă felurite clevetiri împotriva lui, nădăjduind că măcar astfel îl va 
alunga din sihăstrie. 


Prea înțeleptul Solomon, vorbind despre gândurile de acest fel pe care le nutresc 
cei răi, grăieşte: „Deci, cu vicleşug să vânăm pe cel drept, că de nici un bine nu ne 
este nouă, şi se împotriveşte lucrurilor noastre şi ne mustră pe noi pentru păcatele 
împotriva legii, şi dovedeşte păcatele învăţăturii noastre. Făcutu-s-a nouă spre 
vădirea cugetelor noastre. Greu ne este nouă şi al vedea, că viaţa lui nu este ca a 
celorlalți, şi osebite sunt cărările lui. Necuraţi suntem înaintea Lui, şi se fereşte de 
căile noastre ca de nişte necurăţii” (Înţ.Sol.11,12 14-16). 


Nu ştiu dacă lov îşi dădea seama de deşertăciunea mâniei sale împotriva dreptului 
însă din denunţurile lui se vede numai că el, dorind să dea clevetirii chipul 
dreptăţii, răstălmăcea cu desăvârşire viaţa de nebun pentru Hristos a fericitului. 
Iov scria mitropolitului că ieromonahul Teofil „Aduce ocară monahismului şi prin 
nepăsare de cinul său se dezice de el cu desăvârşire, răspândeşte superstiția şi 
bigotismul, iar prin obrăznicia şi sminteala în care îşi acoperă viaţa lăuntrică dă de 
bănuit cu privire la însăşi credinţa lui şi la buna stare a facultăţilor sale 
mintale...”.Ce poate fi mai josnic decât o astfel de orbire a minţii omeneşti? 


Vrăjmaşii lui Teofil nu s-au purtat întocmai ca cei care strângeau dovezi minci- 
noase împotriva lui lisus Hristos? Dar „sufletele drepţilor sunt în mâna lui 
Dumnezeu”. Oricât s-au străduit rău-voitorii fericitului n-au reuşit să capete ce au 
dorit. 

Dar cum privea aceste clevetiri fericitul însuşi? Văzând că e bârfit în deşert, nu se 
mâhnea defel cu duhul ci dimpotrivă se veselea şi pomenea cuvintele apostolului: 
"De sunteţi ocărâţi pentru numele lui Hristos, fericiţi sunteţi, căci Duhul Slavei şi 
al lui Dumnezeu se odihneşte peste voi; de către unii EI se huleşte, iar de voi se 
prea măreşte. Nimeni dintre voi să nu sufere ca un ucigaș, sau un fur, sau un 
făcător de rele, sau un râvnitor de lucruri străine; iar de suferă precum un creştin, 
să nu se ruşineze, ci să prea mărească pe Dumnezeu pentru aceasta”. (1Pt.4,14-16) 
„Fericiţi veţi fi când vă vor ocări şi vă vor prigoni şi vor zice tot cuvântul rău 
împotriva voastră, minţind pentru Mine. Bucuraţi-vă şi vă veseliți căci plata 
voastră multă este în ceruri”(Mt.5, 11-12) 

Atunci când se apropia de el ucenicul Ivan şi compătimindu-l pe fericit voia să afle 
care este pricina nepăsării sale faţă de necazuri; fericitul răspundea: 

- „Eh,Ivane,Ivane...mai bine să rabzi nedreptate decât să nedreptăţeşti. Ascultă 
ce spune despre asta cuvântul lui Dumnezeu: «Vai celor bogaţi, celor sătui, 
lăudaţi; dar bine e de cei ce rabdă toată nedreptatea, bătăile, jafurile, ostenelile 
silnice fiindcă răsplata lor mare este în ceruri» ” 

- „Și dacă rabdă pe nedrept, batiuşca?” 

- „Şi ce dacă? Nu trebuie să te împotriveşti celui rău... E păcat să te laşi în voia 
mâhnirii. Noi suntem Surghiuniţi pe pământ iar Surghiuniţii nu trebuie să se 
minuneze dacă suferă necazuri sau asupriri. Înaintea lui Dumnezeu suntem sub 
epitimie, iar epitimia Stă în lipsă şi osteneli...Suntem bolnavi cu sufletul şi cu 


trupul, iar bolnavilor le sunt de folos leacurile amare... ”. 


Și iată, pentru a stinge în inima sa orice ură faţă de prigonitori şi a plini cu fapta 
sfatul Evangheliei care zice:”"Soarele să nu apună peste mânia ta”, fericitul îndată 


după amenințările, şicanele şi izbucnirile întâi-stătătorului, alcătuia răspunsuri 
scrise către lov şi înfățişându-se ca singur vinovat al „relelor” petrecute şi astfel 
recunoscându-şi oarecum „neorânduielile”, îi făgăduia să-şi schimbe felul de viaţă, 
însă după aceea îşi mărea şi mai mult nevoinţa nebuniei pentru Hristos lămurindu-l 
pe lov atunci când se întâlnea cu spusele: „Aşa porunceşte Dumnezeu!” 


E drept că numai lov, ci şi pe mulți alţii îi smintea felul oarecum ciudat al 
stareţului de a se purta în biserică. De obicei, fericitul se întorcea cu faţa spre 
perete şi în nici un caz nu-şi ridica privirea aţintită în jos, iar când slujea, se purta 
încă şi mai ciudat. 


Vom folosi cuvintele întâi-stătătorului sihăstriei Kitaiev, sus-numitul lov, prin care 
acesta descrie faptele fericitului în denunţul împotriva mitropolitului Filaret. 
;» Pregătindu-se pentru Slujirea în sobor”, scrie lov, „Teofil încalcă tipicul şi 
rânduiala: niciodată, la începerea Vecerniei mari sau a Utreniei, neluând seama 
la cele arătate de mine, nu Stă în altar, iar unde citeşte rugăciunile Utreniei - nu 
se ştie. De abia luând parte, în fapt, la slujbă, în vremea catismelor pleacă, ori 
stă la uşile de miazăzi, afară, şi la slujirea în sobor nu Stă cum trebuie ci se 
întoarce către răsărit. Faţa şi mâinile, pe cât se pare, Teofil nu şi le spală 
niciodată. Chiar şi când stă înaintea Sfintei Mese la Liturghie pare că e zăpăcit, 
are nevoie de îndrumări continue. Îşi împleteşte adesea coada. Ținând cartea 
înaintea sa nu pare Să citească rugăciunile cuvenite iar închinăciuni face foarte 
rar, în Schimb se pleacă după ce şi-a şters nasul cu mâna şi îl şterge iar cu 
acoperământul de pe Sfânta Masă. lar când se rosteşte: Hristos în mijlocul 
nostru, face totul pe-a-ndoaselea faţă de ceilalți părinţi. Teofil se împărtăşeşte 
foarte în grabă cu Sfintele Taine, apoi se întoarce cu faţa spre uşa de miazăzi 
deschisă şi privind spre norod - parcă într-adins să fie văzut - citeşte rugăciunile 
de mulțumire. În zilele de mare praznic, deşi ia parte la slujirea Sfintei Liturghii 
nu iese la Tedeum ci scoțându-şi odăjdiile pleacă din biserică, fapt pentru care 
de multe ori a lipsit şi de la trapeză... Chiar şi la proscomidie nu pune Sfânta 
Prescură la mijloc ci pe marginea stângă încât totul pare lesne să cadă pe jos, iar 
restul locului îl umple cu părticele şi nici pe acestea nu le aşează după 
rânduială. La Liturghie îndreptându-se către analog, nu se uită la Liturghier ci 
se întoarce oarecum spre Sfânta Masă şi în timpul vohoadelor este nevoie 
adeseori să i se atragă atenţia. După ce Sfintele Daruri au fost aduse în Sfântul 
Altar nu ţine liturghierul înaintea sa şi nu-şi întoarce ochii şi inima spre Sfânta 
Masă, săvârşind cuviincioasa închinare ci se tot uită în cartea de pe analog; şi 
este greu în acele clipe să-l îndupleci să facă măcar trei metanii, să bine- 
cuvânteze cu evlavie Darurile şi să nu se grăbească atunci când împarte Sfântul 
Trup, ci să culeagă cu buzele părticelele care i s-au lipit de mâini...Graba lui în 


timpul Slujirii e cât se poate de nepotrivită, iar când diaconul rosteşte: „Plineşte, 
Stăpâne, Sfântul Potir”, el, fără a privi măcar la Potir, aruncă în el o părticică 
din Sfântul Agneţ”. 


ŞI mitropolitul Filaret credea. Credea fiindcă nu o dată se încredinţase de aceste 
lucruri slujind împreună cu Teofil. 


- „Întoarce-l cum se cade”, spunea el arhidiaconului său atunci când fericitul se 
întorcea, după obiceiul său, către răsărit, atunci când ceilalți stăteau cu faţa către 
apus. Şi neînţelegând tâlcul de taină al faptelor fericitului, mitropolitul presupunea 
în gând că se poartă aşa din „ignoranţă”. 


Nu este de prisos să amintim că trăsătura de căpetenie a păstoririi Lavrei de către 
prea sfințitul Vlădică Filaret era faptul că în toate hotărârile sale nu se arăta ca unul 
ce avea mare putere ci ca un neabătut şi râvnitor păzitor, smerit ascultător al tuturor 
obiceiurilor lăsate moştenire de la Preacuvioşii Pecerskăi. În acest fel, atât viaţa din 
afară cât şi cea lăuntrică a obştii era călăuzită prin hotărârile vlădicăi la ceea ce 
„sfinţii făcători de minuni şi începători ai Lavrei, luminaţi de Duhul Sfânt au 
rânduit şi au poruncit”; şi ca atare, pentru obşte vlădica nu era ca un mitropolit sau 
ca un întâi-stătător, ci ca părinte sau frate mai mare: într-un cuvânt ca un avva - aşa 
se numeau părinţii vechiului monahism. Purtarea sa, vorba, poveţele, chiar obser- 
vaţiile şi preîntâmpinările erau întotdeauna pline de blândeţe, răbdare şi 
pogorământ. El nu insufla nimănui teamă ori neîncredere în sine ci dimpotrivă - 
toţi năzuiau spre el cu bucurie şi sinceritate. 


La fel şi în privinţa lui Teofil; având în vedere că jalba lui lov, deşi părea întocmită 
din dragoste pentru tipic, putea avea ca pricină şi duşmănia faţă de părinte, 
paşnicul şi blândul vlădica îl chemă la sine pe fericit, supunându-l unui inte- 
rogatoriu tainic: 

- „Teofil! Iar au venit jalbe împotriva ta”, îi vorbea Arhipăstorul. 

- „Cei puternici S-au sculat asupra mea şi cei tari au căutat Sufletul meu”, 
răspundea senin fericitul, aplecându-şi ochii în pământ. 

- „Totuşi, ce-mi porunceşti să fac cu tine?” 

- „Minunate sunt lucrurile tale, Doamne”, răspundea iarăşi Teofil. 

- „Aici se scrie că răspândeşti superstiții, sminteşti obştea!?” 

- „Izbăveşte-mă de clevetirile omeneşti...” 

- „Da” nu te mai izbăvi atâta ci judecă frate...Conducerea insistă, cere să te pedep- 
sesc”. 

- „Domnul e scăparea mea şi Mântuitorul meu, de cine mă voi teme?” 


- „Ei bine, uită-te la mine”, încheia mitropolitul. „O să mă răfuiesc eu cu tine 
pârdalnicule...” 

- „La Domnul e răsplata mea şi mângâierea mea la Cel Preaînalt...” 

Cu asta discuția se termina şi fericitul făcând închinăciune mitropolitului ieşea cu 
grabă din apartamentul acestuia lăsându-l pe venerabilul Arhipăstor în aceeaşi 
nedumerire cu privire la nevinovăția sa. 


Dar pe cât mitropolitul Filaret nu-l avea la suflet pe fericit, pe atât îl cinstea pe 
starețul Partenie. În fiecare vară mergeau împreună la sihăstria Goloseev, 
întorcându-se în Lavră doar pentru praznicele mari. Acolo, în cel mai însingurat 
colţ al sihăstriei, într-un crâng des al livezii umbroase era chilia părintelui Partenie 
Îmediat după săvârşirea Liturghiei de dimineaţă în paraclis, Arhipăstorul se 
însingura în pădure unde săvârşea pravila, citind pe drum întreaga Psaltire. Cel ce a 
scris viața părintelui Partenie descrie pe scurt, dar profund şi fidel, legăturile 
duhovniceşti ale acestuia cu mitropolitul Filaret: „Mare era dragostea Ierarhului 
față de stareţ, dar nemărginit era şi devotamentul stareţului faţă de Arhiereu. Şi 
această unire duhovnicească era pentru amândoi o mângâiere în drumul lor ascetic, 
în pribegia acestei vieți. Sufletul Arhipăstorului, adesea istovit de obositoarele 
îndeletniciri ale rangului său, se odihnea împreună - vorbirea cu duhul luminat al 
starețului; iar sufletul starețului se sprijinea cu încredere necondiționată pe 
înţelepciunea Arhipăstorului”. 


„Dar de ce”, veţi întreba, „un asemenea iubitor de monahi ca înalt prea sfințitul 
Vlădică Filaret, care se afla într-o comuniune cu adevărat frătească cu părinții 
Lavrei Kievo-Pecerska, a rămas nepăsător față de excepţionala personalitate a 
fericitului Teofil? De ce el, care nutrea o mare dragoste faţă de ieroschimonahul 
Partenie, a rămas la început aproape indiferent față de nevoinţele stareţului 
Teofil?” La această întrebare vom răspunde astfel: leroschimonahul Partenie era un 
chip al vieţii nevoitorilor de demult. Întreaga cale a desăvăvârşirii sale duhov- 
niceşti fusese străbătută aproape sub ochii Vlădicăi, care, pricepând în el un adevăr 
râvnitor de foc al sfintei nevoinţe, cu mâinile sale l-a îmbrăcat în schimă în 
peşterile prea cuviosului Antonie, dându-i numele de Partenie. Mai apoi, cei doi au 
strâns atât de mult legătura duhovnicească ce îi unea, încât venerabilul Arhipăstor a 
hotărât să şi-l aleagă pe Partenie ca părinte duhovnicesc... lar starețul Teofil, fiind 
mutat în Lavră deja ieromonah, îşi ascundea neprihănita curăție a sufletului său 
nevinovat de copil prin nevoinţa nebuniei întru Hristos, şi se ferea prin toate 
mijloacele de comuniunea duhovnicească cu ierarhul, nedându-i acestuia putinţă de 
a pătrunde în miezul caracterului său straniu, şi prin aceasta îl împiedica pe 
Vlădică să priceapă cu duhul harul ce adăsta în el: „fiindcă cine dintre oameni ştie 
ce este în om afară de duhul omului, care este în el?”. 


Şi iată, Arhipăstorul dezamăgit, pentru a ridica măcar puţin tainicul văl care 
acoperea adevăratul tâlc al cuvintelor şi faptelor fericitului, i-a chemat la sine pe 
conducătorii Lavrei şi pe alți cu ajutorul altora, a început să cerceteze tot ce ar fi 
putut sluji ca pricină de îndreptăţire sau învinuire a stareţului. 


Şi lucrurile s-au lămurit foarte curând. Atunci când un frate cu care Teofil era mai 
deschis a mers la el şi l-a întrebat despre pricina purtării sale ciudate din vremea 
slujbelor bisericeşti, stareţul a răspuns: 

- „Dumnezeu vede simplitatea mea. Eu liturghisesc după rânduială, citesc toate 
rugăciunile cuvenite, pe întâi-stătătorul meu îl cinstesc ca pe un mai-mare al 
meu, însă când mă cufund cu mintea în taina ce se săvârşeşte, uit de mine 
însumi şi de tot ce mă înconjoară. În vremea Dumnezeieştii Liturghii văd o rază 
ce se pogoară pogoară dintru înălțime în chip de cruce, adumbrind pe proestos şi 
pe cei care slujesc dimpreună cu dânsul, dar câteodată nu pe toţi. Văd un fel de 
rouă care pogoară peste Sfintele Daruri şi îngeri prea luminaţi, care plutesc 
atunci peste Sfânta Masă, grăind: Sfânt, Sfânt, Sfânt este Domnul Savot, plin e 
cerul şi pământul de Slava Ta. Și atunci, întreaga mea fiinţă este cuprinsă de un 
extaz de negrăit, şi nu mai Sunt în Stare să mă desprind de vedenia cea 
desfătată... Frate! Nu mă îndreptăţesc ci spun adevăr curat. Te rog doar să nu 
descoperi cele spuse de mine ca sa nu se smintească oamenii de mine, păcătosul 
împuţit”, 


Acest răspuns al fericitului a fost adus numaidecât la cunoştinţă mitropolitului. 
Arhipăstorul interesat, după ce hotărâse ca Teofil să fie mutat în mănăstirea 
Moşnogorski Voznesenski „ca unul ce nu era de obştea Lavrei”, la chemat imediat 
pe întâi-stătătorul Lavrei, arhimonahul loan şi pe ecleziarhul Lavrei Meletie, 
începănd să se sfătuiască cu ei. 


- "De ce să nu-i dăm pace dreptului?”, a răspuns acleziarhul Meletie care îi luase 
apărarea lui Teofil. „Lăsaţi-l să ne lumineze...vedeţi, nimeni nu ştie cui i-a rămas 
mai mult de trăit pe lumea asta: înalt-prea sfinției voastre sau lui”. 


În ziua următoare fericitul i-a trimis lui Meletie prin ucenicul său de chilie, un 
pepene mare. Ce voia să prevestească? lată ce: în Duminica următoare, la 
Liturghie, mitropolitul Filaret fără să prevină şi fără aprobarea Sfântului Sinod cu 
propria-i putere a aşezat mitra pe capul ieromonahului Meletie şi l-a înălţat la 
treapta de arhimandrit. 


Vlădica după ce s-a gândit puţin a zis: 


- "Da! Ai dreptate. Sub mâna lui Dumnezeu umblăm cu toţii”, şi a trimis poruncă 
imediat Soborului Duhovnicesc al Lavrei să oprească executarea rezoluţiei date 
mai înainte cu privire la Filimon până la alte indicaţii. Astfel fericitul a rămas să 
trăiască în acelaşi loc ca mai înainte. 


VIII 
„Oricine se smereşte pe sine se va înălța” (Lc. 14, 11) 


„Pe fapte bune întemeiate, 
Cuvintele dreptăţii lui 
Rămân în veac, şi înainte piere 
Zarva minciunii necurate. 
Și împotriva lui se încrăncenează 
Robul nedreptăţii cel rău: 
Însă se va mări cel drept 
Întru slava Dumnezeului său!” 
(V. Piaseţki) 


In curând lucrurile aveau să se potrivească în aşa fel că mitropolitul, care până 
atunci se îndoise de sfinţenia şi înaite-vederea fericitului avea să-şi schimbe 
părearea. 


Precum se ştie, pravila de rugăciune a Vlădicăi era foarte lungă şi împlinirea ei 
cerea câte 6-7 ore pe zi. lată această pravilă: 

a) seara: 

1.Pavecerniţa; 

2 Închinare Sfintei Treimi; 

3. Închinarea lui lisus Hristos din facerile Sfântului Dimitrie al Rostovului; 
4.Rugăciunea Sf. Eustratie din Miezonoptica de Sâmbătă; 

5. Acatistul Preadulcelui lisus; 

6. Închinarea Preasfintei Născătoare de Dumnezeu (Sfântul Dimitrie al Ros- 
tovului); 

7. Acatistul Bunei-Vestiri; 

8. Pomenirea cu recunoştinţă a patimilor lui Hristos (Sfântul Dimitrie al 
Rostovului); 

9. Meditaţie la cele Dumnezeieşti (acelaşi); 

10. Rugăciunile celor ce merg spre somn; 

11. Sărutarea rănilor Domnului nostru lisus Hristos; 

b) dimineaţa: 


1.Rugăciuni de dimineaţă 

2. Închinarea Sfintei Treimi; 

3. Închinarea lui lisus Hristos; 

4. Acatistul Preadulcelui isus; 

5. Închinarea Preasfintei Născătoare de Dumnezeu; 
6. Acatistul Preasfintei Născătoarei de Dumnezeu; 
7. Pomenirea cu recunoştinţă a patimilor lui Hristos; 
8. Canonul Sfintei Împărtăşanii; 

9. Acatistul Sfintei Împărtăşanii; 

10. Rugăciunile dinaintea Sfintei Împărtăşanii; 

11. Meditaţie la cele Dumnezeieşti; 

12. Sărutarea rănilor lui Hristos; 

13. Sfânta Liturghie, la care nu lipsea niciodată. 


» Nu înţeleg cum bătrânii şi mai ales monahii pot să-şi ducă viaţa dacă n-au 
dobândit deprinderea şi gustul rugăciunii. Trebuie să fie peste măsură de greu şi 
de plictisitor pentru ei. De aceeea cât de folositor este pentru toţi cei care nu vor 
Să aibă o viaţă lipsită de bucurii, a se obişnui din vreme cu rugăciunea!”, spunea 
el într-o convorbire personală cu stareţii Lavrei. Şi urmând propriul sfat, el era 
primul care îl păzea... 

totii 
Odată vlădica a fost nevoit să ajungă urgent la Kiteiev. Ostenit din ajun de 
diferitele treburi, mitropolitul s-a sculat cu o jumătate de oră mai târziu decât 
obişnuia şi a început să se grăbească foarte tare pentru a ajunge la vreme acolo 
unde era nevoie. Pe când citea pravila de dimineaţă, în camera de rugăciune a intrat 
ucenicul de chilie, ieromonahul Nazarie şi l-a anunţat pe mitropolit că sunt gata 
caii. Nedorind să pricinuiască vreo întârziere şi neputând să-şi termine pravila de 
dimineaţă, mitropolitul a poruncit să i se dea rasa şi a plecat grăbit. După o 
jumătate de ceas era deja în Pădurea Kitaiev şi deschizând geamul trăsurii a 
respirat cu lăcomie minunata aromă a aerului proaspăt de primăvară. Deodată 
privirea i s-a oprit asupra unui copac mare din apropiere. Acolo, cățărat chiar în 
vârf, stătea cu pace Teofil, ţinând cartea de rugăciuni în mâini. 
- „Ce faci aici?”, a strigat uluit vlădica. 
- „Citesc pravila de chilie”, a răspuns de sus, liniştit Teofil. 
- „Ce, ce-ai zis? Spune mai tare, nu aud!” 
- „Pravila de chilie, zic, o termin de citit!”, a ţipat atunci din adâncul bojocilor, 
fericitul. "Acasă n-am avut când, călătoria m-a împiedicat, aşa că uite, o termin 
de citit pe drum!” 


- „Da...da...da...De mine vorbeşti, adică?”, a ghicit pe dată vlădica. „Ei bine, îţi 
mulțumesc ştrengarule că m-ai învăţat minte pe mine, moşneagul. Dă-te jos mai 
repede... De-acum termin eu singur de citit...” 


După întâmplarea asta vlădica a început să se intereseze foarte mult de fericit şi să- 
| urmărească. Voind să-l cerceteze în chilie pentru a se convinge cât de întemeiate 
sunt clevetirile împotriva lui, încerca să facă asta adeseori, însă de fiecare dată 
Teofil se străduia să nu-i îngăduie vlădicăi o astfel de curiozitate deşartă. 

O dată, înainte ca acesta să intre în chilie, a îndesat vreascuri pe lângă uşă şi a 
început să o ungă cu glod încât mitropolitul a fost silit, vrând-nevrând să facă drum 
întors. 


Altă dată s-a întâmplat ca vlădica, venind la fericit pe neaşteptate împreună cu 
ucenicul de chilie, l-a găsit pe Teofil acasă. Fericitul I-a primit pe înaltul oaspete cu 
multă bucurie, l-a aşezat pe laviţă, iar el s-a apucat să pună ceai în samovar. Când 
apa a început să fiarbă a mutat samovarul în mijlocul camerei, pe podea şi sub 
muştiucul samovarului a pus o strachină de lut. După aceea a luat toiagul de lemn 
al Arhipăstorului şi a început să-l cerceteze pe toate părțile cu luare-aminte. 

- „Da? cât costă băţul ăsta?”, a întrebat fericitul, fără să se uite la vlădica. 

- „Nimic nu costă”, a răspuns mitropolitul. 

- »Nu”, a zis atunci fericitul, „costă 25 de ruble în cap”. 

Astea fiind spuse a pus toiagul pe strachina de lângă samovar iar acestuia din urmă 
i-a scos muştiucul pe care l-a aruncat într-un colţ. Apa s-a revărsat pe toiag, a dat 
pe dinafara străchinii şi a început să curgă şiroaie pe podea. Vlădica s-a ridicat şi 
străbătând podeaua s-a grăbit să iasă în curte... 


Au trecut câteva zile. A venit luna iunie. Vremea era senină, plăcută. Vlădica a 
dorit să se plimbe prin pădure fără să ia cu sine pe ucenicii de chilie. Prea sfințitul 
aproape că nu se deosebea prin îmbrăcăminte de ceilalți părinţi de la Goloseev. 
Purtând întotdeauna un culion obişnuit, o rasă simplă cu un toiag bătrânesc şi cu 
Apostolul ori Evanghelia în mână. Vlădica semăna mai degrabă cu un simplu 
bătrân de la schit. 


La capătul pădurii Goloseev - acolo unde se află acum livada Orehovatski - era un 
dâmb iar lângă zapaz se găsea o băncuţă simplă pe care vlădica obişnuia să se 
odihnească. Era cel mai îndrăgit loc al Înaltului, fiindcă de acolo se deschidea o 
privelişte măreaţă: oraşul şi Sfânta Lavră se vedeau ca în palmă. Folosindu-se de 
însingurare, mitropolitul şedea aici ore întregi şi înălțându-şi spre cer mâinile 


arhiereşti se ruga tainic lui Dumnezeu pentru buna sporire a locuitorilor Sfântului 
oraş şi Sfintei Lavre Pecerska. 


Dorind să-şi facă şi de data asta obişnuita rugăciune, vlădica s-a lăsat în genunchi 
dar din tufişuri a ieşit un om cu o bâtă. Apropiindu-se de bătrân şi arătându-i băţul, 
a întrebat: 

- „„Cât costă băţul ăsta?” 


Vlădica a vrut să-l binecuvânteze, însă necunoscutul a mers direct la ţintă: 
- „Nu e nevoie...Dă-mi ce ai la tine...” 


Mitropolitul a scos liniştit o punguţă în care se aflau 25 de ruble şi înmânându-le a 
grăit: 
- „EI, frate, îmi pare rău de tine...Cred că aici e cam puţin” 


Când şi-a desfăcut haina pentru a scoate banii, necunoscutul a văzut ceasul său de 
aur cu lanţ şi 1-a grăit cu îndrăzneală: 
- „Dacă zici că-i puţin, dă şi ceasul pe deasupra”. 


Vlădica i-a împlinit cererea cu seninătate. 
- „Ehe, se pare că-i de aur...”, a zis necunoscutul. 
- „ŞI ce? Cu atât mai bine pentru tine, frate...” 
-„„Cum aşa? Eşti monah şi ai ceas de aur...Sau nu eşti un oarecare? Eşti iconom 
poate, sau ce eşti?” 
- „Nu, nu sunt iconom”. 
- „Da” ce eşti?” 

- „La drept vorbind, mi se spune Mitropolit”. 

- „Mitropolit!”, a îngheţat necunoscutul. 

- „EI, da...De ce te-ai înmuiat aşa, iubitule? Domnul cu tine...” 

Necunoscutul i-a căzut la picioare. 

- „EI, frate...Scoală-te, hai, condu-mă acasă şi nu te teme de nimic te rog.” 

Când s-au apropiat de sihăstrie, vlădica i-a grăit din nou : 

- „Uite ce-i, frate...Dă-mi ceasul înapoi...Are numele meu grevat pe el...Nici nu 
merge bine şi o să dai de necaz atunci când vei încerca să-l vinzi...Mai bine 
aşteaptă puţin aici şi o să te chem la mine ca pe un pelerin şi o să capeţi nişte 
bani...”. 
Necunoscutul a înapoiat ceasul. Ajuns în pridvor vlădica a poruncit ucenicului de 
chilie, părintele Serghie să meargă mai degrabă la poartă şi să-l cheme pe pelerinul 
care stătea acolo şi avusese bunătatea să îl conducă. Părintele a mers la poartă însă 
necunoscutului i se răciseră de-acum urmele. 


|» 


- „la te uită ce om rău!”, a zis mitropolitul. „Ei, Domnul cu el”. 
Aşezându-se pe un scaun şi odihnindu-se puţin, vlădica a poruncit să-i fie adus 
Teofil, iar când acesta a apărut, a arătat cu mâna către toiagul său şi a grăit 
zâmbind: 
- ”Prezicerea ta „Teofile, s-a împlinit... Băţul ăsta costă nu mai puţin de 25 de 
ruble... Dar asta încă nu-i nimic, prietene, aici intră şi teama că neprietenul meu ar 
fi putut să-mi verse tot atât sânge cât apă fiartă ai vărsat tu din samovar...” 

» 


- „Minunate sunt lucrurile Tale, Doamne!”, a răspuns fericitul cu vorba lui 
îndrăgită... 


Drept încheiere vă voi povesti încă o întâmplare ce l-a încredinţat o dată pentru 
totdeauna pe mitropolit de faptul că fericitul nu era un om obişnuit, ci însuşirile 
sufletului său erau pline de harul şi Darurile Sfântului Duh... 

Plimbându-se odată cu trăsura prin pădure vlădica a poruncit vizitiului să mâne la 
Kitaiev şi oprindu-se pentru un ceas a mers la chilia întâi-stătătorului ca să discute 
cu acesta o treabă oarecare. Pe drum s-a întâlnit cu fericitul Teofil. Acesta, în loc 
să ia binecuvântare, a scos de sub rasă un tăciune ars şi l-a aruncat la picioarele 
Arhipăstorului...Cei din Jur au fost cuprinşi de uluire şi au crezut că vlădica se va 
mânia însă mitropolitul n-a dat acestui fapt nici cea mai mică atenţie şi s-a grăbit 
mai departe ca şi cum nimic nu s-ar fi întâmplat. Curând după aceasta, vlădica a 
venit iarăşi la Kitaiev, întâlnindu-l pe Teofil în curtea mănăstirii, l-a oprit şi i-a 
spus: 

- „E, ştrengarule, demult n-am mai fost la tine în chilie. Astăzi după Liturghie vin 
să beau ceai la tine. Vezi numai, să nu mă ospătezi cu ceaiul de data trecută...” 


- „Poftiţi, poftiți, înalt prea sfinţia voastră”, a răspuns Teofil cu o închinăciune 
până la pământ. 


Nu se ştie dacă mitropolitul voia doar să stea de vorbă cu fericitul sau dorea să afle 
ce înţeles avea întâmplarea cu tăciunele: fapt este că după Liturghie vlădica a mers 
la Teofil...Ce a făcut, fericitul? După ce s-a întors în chilie a poruncit îndată 
ucenicului să toarne apă într-un butoiaş şi apoi să arunce acolo nisip. După ce 
„terciul” a fost gata, fericitul a acoperit cu acel glod pereţii locuinţei sale, a uns 
uşile şi uşorii, a vărsat din belşug şi pe podea dându-și şi pe faţă până ce a ajuns să 
semene cu un arab. Şi s-a aşezat pe laviţă în mijlocul odăii așteptând „sărbătoreşte” 
pe înaltul oaspete...După o jumătate de oră, uşa chiliei s-a deschis şi a intrat 
mitropolitul. S-a oprit în prag plin de uimire. Peste tot vedea murdărie şi 


neorânduială, iar stăpânul chiliei semăna nu cu un monah, ci cu un om ieşit dintr- 
un horn. 


- „Ce înseamnă asta?”, a întrebat mânios Arhipăstorul. 

-„Nu vă îndoiţi de nimic, înalt prea Sfinţia voastră! Poftiţi! Sunt după un 
incendiu. La mine a fost un incendiu, l-am stins şi m-am murdărit... ” 

Vlădica mânios i-a aruncat fericitului o privire dispreţuitoare şi a plecat grăbit. Mai 
înainte însă de a intra el în trăsură, s-a apropiat în fugă Ivan, ucenicul de chilie a lui 
Teofil şi i-a înmânat 3 sticle cu apă. 

- „De la cine? Pentru ce?”, a întrebat mitropolitul. 

-„„De la părintele Teofil, înalt prea sfinţia voastră. A poruncit să vă dau un dar de 
ospeţie: Spune, a zis, că e bun pentru stins tăciunele.” 

- „Pentru stins tăciunele? Ce mai e şi asta?” 

- „Cum aţi auzit, înalt prea sfinția voastră”. 

- „Dar în sticle ce e ! la gustă!” 

- Apă”, a răspuns ucenicul."Apă chioară, Sfinte Stăpâne”. 

„Apă chioară?” 

„Chiar aşa.” 

- „Atunci pune-o la vizitiu în faţă. Se vede că ştrengarul a vrut să proorocească 
ceva.” 


Au trecut câteva săptămâni.De acum era toamnă târzie. La ora 12 noaptea, pe data 
de 18-19 noiembrie 1844 unul din ascultătorii Lavrei, pe numele său Roman 
Baranov, a aprins cuptorul în prescurărie şi, împreună cu ceilalți ascultători a 
început să pregătească aluatul pentru prescuri. Supraveghetorul prescurăriei, 
rasoforul Vasilii Titov, împreună cu supraveghetorul brutăriei, rasoforul Leonid 
Zatvornâi, se pregăteau pentru primirea Sfintelor Taine. Au mers la Utrenie, şi 
după ce au ieşit din biserică au plecat la chilie, pentru a citi rugăciunile cuvenite. 
Deodată, la 3 noaptea ascultătorul Iosif Alferov, care era de pază la brutărie, 
trecând pe coridorul ce despărțea prescurăria de brutărie, a simţit miros de fum 
înecăcios. Tulburat, Alferov a dat fuga să inspecteze dosul curţii, unde era magazia 
de lemne şi unele anexe din lemn dar neaflând acolo nimic suspect, a aruncat o 
privire pe gaura cheii de la uşa ce dădea spre scara dinspre pod, şi a văzut acolo o 
văpaie puternică. S-a aruncat după cheie de îndată şi când a deschis uşa, fumul l-a 
împresurat cu atâta putere, încât Alferov s-a dat înapoi speriat...Când s-a cercetat 
mai în amănunt, s-a dovedit că luase foc un planşeu de lemn din apropierea 
hornului ce ducea din cuptorul prescurăriei în hornul mare...S-a adunat obştea cu 
găleți şi s-au apucat cu toţii să stingă focul, însă din pricina accesului anevoios şi a 
construcției acoperişului din fier, ostenelile lor au fost zadarnice. Focul se înteţea 
din ce în ce mai tare ajungând să cuprindă brutăria şi prescurăria în întregime. 


Parcă spre a desăvârşi nenorocirea, în noaptea aceea era o furtună atât de puternică 
încât tăciunii aprinşi zburau chiar până la mănăstirea Florovski...Dimineaţa, pe 19 
noiembrie incendiul se răspândise deja şi mai mult, pătrunzând pe sub acoperişul 
de fier în tipografia Lavrei. Mitropolitul, speriat, văzând că focul se extinde din ce 
în ce mai tare şi ameninţa nu numai celelalte clădiri ale Lavrei ci chiar şi biserica 
mare şi pierzându-și de acum nădejdea în slabele puteri omeneşti, a poruncit să se 
deschidă biserica mare şi a intrat acolo ca să se roage. Îndelung s-a rugat vlădica 
plângând, îngenuncheat înaintea icoanei făcătoare de minuni a Adormirii Maicii 
Domnului, şi cu un glas mare striga către Dânsa, cerând ajutor şi ocrotire. După 
câtăva vreme s-a ridicat ostenit. 

- „E1?”, l-a întrebat mitropolitul cu tremur în glas pe paraclisierul care era alături. 

- „Slavă lui Dumnezeu!”, a răspuns paraclisierul.”Cu sfintele voastre rugăciuni 
Lavra a scăpat...” 


Mitropolitul şi-a făcut semnul crucii şi a oftat cu uşurare. După aceea a ieşit din 
Biserică şi s-a îndreptat spre locul prăpădului. Acolo se adunaseră echipele 
pompierilor şi arsenalul garnizoanei care lucrau frățeşte şi incendiu se stingea 
încetul cu încetul. După câteva ore tipografia Lavrei şi alte clădiri fuseseră stinse 
cu totul. 


Pierderile pe care incendiul le-a adus clădirilor au fost neînsemnate întrucât n-au 
ars decât acoperişurile iar pereţii au rămas întregi: dar când s-a pus la socoteală 
uriaşa cantitate de cărți distruse în incendiu precum şi pagubele suferite de 
maşinile tipografice, a ieşit o sumă destul de mare, în jur de 800.000 de ruble 
(ARHIVA LAVREI KIEVO-PECERSKA, Dosarul cu nr. 2520). 


După acestea Vlădica s-a legat de fericitul iar în semn de cinstire şi dragoste l-a 
luat pe Teofil să locuiască împreună cu ieroschimonahul Partenie în vila de la 
Goloseev. 


- „Doar pe voi doi vă am. Tu schivnic, Partenie-schivnic şi eu-schivnic...Vom trăi 
în numele Sfintei Treimi”, îi spunea fericitului plin de gingăşie părintească. 


Cu 17 ani înainte de moarte Arhipăstorul a primit marele chip îngeresc cu numele 
de Teodosie şi a păstrat aceasta în taină până în ultimele zile ale vieţii sale. 


Pentru a scăpa de această tovărăşie tripostatică, fericitul a adus în casă, cu primul 
prilej, atâta umezeală şi noroi, că a stricat tapetul şi podeaua lustruită, aducând „în 
dar” o grămadă de ploşniţe. Şi nu trecea nici o zi fără ca el să facă vreo poznă. De 
pildă, când se aşezau toţi trei la masă, Teofil se străduia să verse cât mai mult pe 


masă, drept care uneori îşi răsturna strachina silindu-i astfel, pe Vlădica şi pe 
părintele Partenie să se ridice de la masă înainte de vreme. Dar nici asta nu era de 
ajuns. Se prefăcea bolnav şi începea să sughită des şi tare străduindu-se să-i strice 
astfel Vlădicăi pofta de mâncare. lar pe stareţul Partenie îl necăjea faptul că 
noaptea îi fura cizmele şi îi lăsa în loc o opincă sau un pâlsar, iar el se ascundea 
câte o zi întreagă în pădure... 

Sau tot noaptea, când întreaga mănăstire era cufundată într-un somn adânc, sărea 
din pat şi începea să cânte să cânte în gura mare: 

-„Iată, Mirele vine în miezul nopții, şi fericită e sluga pe care o va afla 
priveghind!” 


Mai mult, chiar din primele zile ale strămutării sale în vilă, neţinând seama de 
vremea călduroasă de vară, se apuca să încingă cuptorul în odaie, şi asta 
întotdeauna când mitropolitul se îndeletnicea cu rugăciunea sau cu hârtiile, făcând 
un fum înecăcios, încât ucenicii de chilie ai Vlădicăi erau nevoiţi să deschidă şi 
ferestrele şi uşile şi aerisirile ca să se mai primenească aerul dim casă, iar Vlădica 
stătea în tot acest timp în grădină, într-o stare de aşteptare chinuitoare... Înainte de 
înecperea Liturghiei de dimineaţi, în paraclisul vilei mitropolitane, unde slujea de 
obicei stareţul Partenie, Teofil apărea cu un sfert de oră înaintea venirii acestuia şi 
îmbrăcând sfintele odăjdii, începea să slujească cu paraclisierul încât atunci când 
apărea Partenie în Biserică, nu-i mai rămânea decât să fie martor la slujire... şi 
multe altele făcea Teofil, nebunul pentru Hristos, atrăgând prin aceasta mulțimi 
mari de oameni. 


Văzând atunci mitropolitul că închinătorii se îngrămădesc mereu lângă cerdacul 
vilei sale şi nedorind să aibă pricină de zilnică tulburare l-a chemat într-o zi pe 
fericit şi 1-a zis: 

- „EI, frate Teofil, Dumnezeu să te binecuvânteze...Pregăteşte-te vrăbioi bătrân să 
te întorci la cuibul de dinainte, în Kitaiev...Acolo o să-ţi fie mai la îndemână...” 


- „Paşii mei îndreptează-i după cuvântul Tău”, a răspuns Teofil. Şi rugându-se 
cu osârdie înaintea Sfintelor icoane, a pornit înapoi spre Kitaiev, rămânând multă 
vreme acolo, în mare tihnă. Nimeni nu-i lua în seamă felul de viaţă. Nimeni nu se 
mai străduia să-i curme accesele de nebunie. Făclia aflată sub obroc a fost pusă 
iarăşi în sfeşnic şi a început să lumineze tuturor... 


IX. 


»Marto, Marto, te sileşti şi de multe te grijeşti, dar un lucru este de trebuinţă ” 
(Lc.10, 14-42) 


„În jur - slavă deşartă şi deşertăciune, 
Și să-nțelegem noi nu vrem defel 
Că ne-ngrijim numai de fleacuri, 
Că nu-i acesta al vieţii ţel. ” 
(A. Kruglov) 


Fericitul nu era legat de nimic: bani nu lua niciodată iar dacă se nimerea să 
primească la stăruinţele râvnitorilor, îi împărțea pe loc săracilor şi nevoiaşilor... 


O doamnă generoasă i-a dat o sumă considerabilă pentru a o împărţi săracilor. Nu a 
dorit să o întristeze printr-un refuz şi a primit darul însă îndată după ieşirea ei a 
aruncat banii afară din chilie şi s-a liniştit. Fiind de faţă nişte iubitori de câştig 
nemuncit, s-au folosit de simplitatea fericitului şi au băgat aurul în buzunar... 

Odată s-a întâlnit cu Teofil, la porțile Lavrei, baroneasa Orlova-Cesmenskaia şi l-a 
întrebat: 
- „Părinte Teofil! Astăzi plec. Spuneţi-mi vă rog, ce să vă cumpăr ca amintire?” 


Fericitul a zâmbit şi a grăit: 
- » Cumpără-mi „şapca pe-o ureche””, 


Orlova n-a înţeles ce vrea să spună însă întrebând pe unul şi pe altul a aflat că 
fericitul a cerut să i se cumpere o litră de votcă, dându-i să înţeleagă că toate 
lucrurile pământeşti sunt la fel de lipsite de preţ înaintea lui ca o litră de votcă... 

Altă dată Agnia, milostiva egumenă a mănăstirii Kievo-Florovski, a auzit că 
fericitul atunci când se roagă în pădure stă pe pământul umed şi s-a umplut de 
compătimire: 

- „Dumnezeule! Cum petrece el zile întregi pe pământul umed, rugându-se pentru 
noi, păcătoşii? Trebuie să-i dăruim dreptului un covoraş!” 


Și a poruncit ucenicelor să ţese un covor de preţ. Zis şi făcut. Darul a fost trimis 
prin sora bună a lui Teofil, ascultătoarea Anna Novikikova. Ca să n-o supere pe 
Anna fericitul a primit covoraşul dar mergând a doua zi în pădure l-a luat cu sine, 
l-a întins pe pământ, a stat pe el un minut, două şi lăsându-l în iarbă, a plecat de 
acolo. Se înţelege că pentru un asemenea lucru s-au găsit doritori cu atât mai mult 


că fericitul uitase cu desăvârşire de covor.. 
208 2 34 


În fiecare săptămână, în zilele de duminică şi de praznic, veneau la părintele 2 
militari care îl aveau la evlavie. Primul dintre ei, ofiţer de stat major a generalului 
guvernator al Comenduirii Kievului, se numea Mihail Dimitrievici Pozdniak. 
Celălalt, tovarăşul său, era un ofiţer nu mai puţin strălucit. Aceştia îl cinsteau atât 
de mult pe fericit încât prânzeau la el în chilie şi petreceau zile întregi în discuţii 
ziditoare. 


Odată, cei 2 prieteni s-au vorbit între ei să-i facă fericitului o farsă nevinovată: i-au 
şterpelit schima veche şi au comandat în oraş una nouă. Fericitul s-a întristat foarte 
tare şi se tânguia de pierdere. Atunci când vinovaţii 1-au adus schimele, el a grăit 
zâmbind: 
- „Poznaşilor! De ce aţi făcut asta? M-aţi băgat în păcat...Mă pregătesc să mă 
rog la împăratul - ia schima de unde nu-i! Vreau să fac o slujbuliţă în biserică - 
ia schima de unde nu-i! Slavă lui Dumnezeu că mi-aţi adus-o pe cea veche...” 
- „Dar îmbrăcaţi-o pe cea nouă! A dumneavoastră nu mai e bună de nimic!” 
-„ Farsorilor! Cine se prezintă la paradă înaintea împăratului fără medalii şi 
fără ordine? În noua schimă încă n-am câştigat nimic, dar în cea veche - ceva 
mai poţi vedea... ”, 
Și fără să îmbrace măcar o dată schima nouă a trimis-o în veşmântăria peşterilor de 
departe. 

totii 
Dar iată şi una din binefacerile ascunse ale fericitului. 
Trăia în Lavra ascultătorul N., care avea ascultare la livada Novopasecinâi. 
Ajungând la vârsta cuvenită, a fost chemat în armată ca recrut, a fost declarat apt şi 
„| s-a ras fruntea”.Tare s-a mai întristat tânărul nevoitor aşteptând apropiata 
despărțire de Sfânta Mănăstire, dar nu putea să se răscumpere fiindcă nu avea bani. 


La puţin timp după asta s-a întâlnit cu fericitul, şi acesta din urmă căutând spre el 
cu stăruinţă i-a zis: 

-„ De ce te-ai întristat, soldat? Nu vrei să slujeşti împăratului pământesc? Vrei să 
rămâi în slujba Împăratului Ceresc?” 

-„Of, nu sunt vrednic de mila asta de la Dumnezeu. Eu, păcătosul, n-am loc în 
Sfânta mănăstire a Pecerskăi”, a spus cu tristeţe ascultătorul plângând. 

-„ Hai, hai, nu plânge, nu fii trist,frate! Vei rămâne să vieţuieşti în Lavră”, i-a 
răspuns fericitul şi şi-a văzut de drum. 


Au trecut 3 zile. A venit pentru închinare la Kiev baroneasa Orlova-Cesmenskaia şi 
s-a înfățişat la părintele pentru spovedanie. Nu l-a aflat în chilie dar l-a văzut în 
curtea mănăstirii şi s-a îndreptat spre el. Ghicindu-i gândul fericitul a vrut să-i pună 
smerenia la încercare şi a urcat-o repede spre pădure, ca şi cum nu ar fi văzut-o. 


Orlova a pornit pe urmele lui. Fericitul a mărit pasul...Orlova după el...Făcând 
întoarceri bruşte, abătându-se într-o parte şi în alta - încât Orlova ba îl pierdea din 
vedere, ba îl vedea iar în depărtare - fericitul a luat-o spre livada Novopasecinâi şi 
intrând pe portiţă, a pierit din vedere. Emoţionată, baroneasa s-a oprit nehotărâtă, 
însă spre fericirea ei la poarta grădinii se afla ascultătorul recrut N. S-a apropiat de 
el întrebându-l: 
- „Spuneţi-mi vă rog, părintele Teofil nu a trecut pe aici?” 

„Numai ce a intrat în grădină...”, a răspuns respectuos ascultătorul N,, 
deschizând portiţa Orlovei. 
- „Vă rog...” 
În culmea fericirii, Orlova a scos din poşetă o pungă de aur şi i-a dat-o 
recunoscătoare lui N. Aurul ajungea nu doar pentru răscumpărarea din armată ci 
şi pentru acoperirea celorlalte nevoi ale lui N. 


Numele fericitului se bucura de atâta slavă în Kiev şi împrejurimi încât nici unul 
dintre oamenii evlavioşi şi credincioşi - iar pe atunci erau mulți - nu începea o 
treabă însemnată fără binecuvântarea lui. Fiecare cuvânt sau sfat al fericitului, 
oricât de aspru ori greu de împlinit era primit fără şovăială de închinători, ca un 
glas proorocesc din cer şi era împlinit întocmai. 

În Kiev trăia misitul Ivan N. În tinereţea sa, pe când era vânzător într-un magazin, 
a vrut să se însoare. Îndelung a căutat el o fată după inima lui şi iată întâmplător, la 
o adunare negustorească, s-a întâlnit cu Liubocika Z. Privirea i s-a oprit asupra ei. 
Soarta misitului era hotărâtă: a cerut-o pe Liubocika. S-a pregătit, a mers la părinții 
ei acasă şi le-a vorbit despre gândul său dar a primit de la mama fetei următorul 
răspuns: 

-„„Liubocika noastră este deja peţită. Mirele ei este tânărul Heinrich N. Cu toate că 
este luteran, i-am dat cuvântul şi nu putem să-l luăm înapoi...” 

-„„Ah, Dumnezeule! Dar o iubesc la nebunie pe fata dumneavoastră!” 

-„„Ce să-i facă? Păcat că n-aţi spus mai devreme” 

Misitul era un om priceput şi mintos pe când neamţul, bogat dar uşuratic. Atunci 
părinţii fetei au făcut consiliu de familie şi au început să se sfătuiască dar cei mai 
mulți erau pentru neamţ. Mai înainte de a face pregătirile pentru nuntă s-au gândit 
însă că ar fi bine să meargă pe la fericit. Au cumpărat chifle, pâine, tămâre, 
lumânări şi s-au dus. 


Fericitul le-a deschis uşa, le-a dat bineţe tuturor şi le-a zis mai înainte de a apuca să 
scoată ei un cuvânt: 
- După Ivan, după Ivan... Nu cutezaţi să o daţi după Heinrich cel prostovan...” 


Părinţii au ascultat, Liubocika s-a măritat cu misitul şi a fost toată viaţa fericită. 

lată şi altă întmplare. O târgoveaţă văduvă, Tekla Tarasova, avea o fiică tânără şi 
frumoasă pe nume Anna. Aceasta era peţită de 2 tineri: unul frumos, semeţ, vesel, 
căruia îi plăcea să bea şi să se plimbe, iar celălalt cu faţa ciupită de vărsat şi mai 
posomorât, dar blând la fire şi de nădejde. Primul locuia într-o suburbie a Kievului 
- Dimievka, iar cel de al doilea - în târguşorul Mâşelovka. Pe cel dintâi Anna îl 
iubea la nebunie, faţă de celălalt era nepăsătoare şi l-a refuzat. Mama ei stăruia să 
se mărite în Mâşelovka. Au plecat la Kitaiev să ceară sfat fericitului. 


Părintele, fără să scoată un cuvânt 1-a dat Annei o cobiliță cu două găleți şi i-a 
poruncit să aducă apă din Dimievska. Fata a împlinit porunca. Fericitul a vărsat apa 
adusă în hârdăul de sub burlanul de scurgere a apei, fericitul i-a dat iar cobiliţa şi 1- 
a poruncit să aducă apă din Mâşelovka. După o jumătate de ceas a venit cu apa. 

- „De unde a fost mai greu de cărat?”, a întrebat-o fericitul. 

-„„Din Dimievka”, a răspuns Anna. „Acolo e departe iar Mâşelovka e aproape”. 

-,„ Atunci adu-ţi aminte... Cobiliţa de pe umeri este viaţa ta. Dacă asculți de mama 
ta şi te măriţi în Mâşelovka, viaţa îţi va fi uşoară; dacă nu, o viaţă întreagă ai să 
blestemi de amar şi de nevoi.” 

Înţelepţită de aceste cuvinte Anna a ascultat sfatul părintelui. Toată viaţa nu i-a 
părut rău. 

Dar s-a întâmplat o dată pe dos. La spovedanie, părintele a dat sfat unui tânăr să se 
cunune cu o văduvă iar tânărul nu l-a ascultat şi s-a însurat cu cea pe care o voia. 
-„Ce să ascult eu de moşneag! Oricum, monahul n-o să afle.”, le-a zis el 
prietenilor. 

Atunci când după o săptămână prietenii au mers la Kitaiev şi au trecut pe la fericit 
pentru binecuvântare, părintele i-a întâmpinat şi le-a dat proaspăţilor căsătoriți un 
coş vechi, prăpădit, pe fundul căruia era o grămăjoară de gunoi, iar pe gunoi erau 
două mere... Neputând înţelege pilda, tinerii au mers să se lămurească la duhovnicul 
Kitaievului. Acesta, după ce i-a ascultat, a spus: 

-„Cele 2 mere proaspete sunteţi voi. Grămăjoara de gunoi de sub ele e viaţa 
nefericită care vă aşteaptă”. 

Și într-adevăr, nu a trecut nici un an, că tinerii au început să se certe şi până la 
urmă s-au despărțit. 


X. 
„ Cerurile trimit asupra noastră 


Suvoi de daruri ca şi altă dată 
Și în ale noastre vremuri minuni se săvârşesc, 
Și în ale noastre zile proorocii se arată. ” 
(V.Benediktov) 


În afară de întâmplările pe care le-am povestit până acum şi ne încredinţează de 
neîndoielnica înainte-vedere a fericitului Teofil (şi mai arată cu câtă înţelepciune 
folosea el fiecare cuvânt şi sfat spre folosul şi îndreptarea sufletului omenirii 
deşarte şi păcătoase), mai înfățişez cititorului câteva întâmplări ce dovedesc 
înaintea vederea fericitului. 


1) În dimineaţa zilei de 14 august 1852, fericitul mergea pe tăuraşul său din 
Kitaiev în Lavră. Era în ajunul praznicului Adormirii Maicii Domnului şi Teofil s-a 
hotărât să petreacă noaptea şi ziua următoare în Lavră. Pe când trecea prin pădure 
pe lângă locul unde este acum Sihăstria Preobrajenski, boureanul lui s-a abătut din 
drum şi a luat-o la dreapta, însă fericitul prins cu citirea Psaltirii, şi-a continuat 
drumul parcă fără să bage de seamă. 


Nişte ţărani din satul apropiat care mergeau în pădure cu topoarele, au băgat de 
seamă „greşeala” şi au început să strige către fericit: 
-„„Batiuşca,! Vi s-a rătăcit tăuraşul...ia uitaţi-vă, nu merge unde trebuie...” 


Fericitul rupându-se de citirea Psaltirii, a întors capul către ţărani spunând: 
-„ Las? să meargă cum ştie el...Știe el mai bine decât noi ce-i trebuie acolo... Asta 
e ca să mă rog lui Dumnezeu aici... * 


Cu aceste cuvinte, fericitul s-a dat jos din teleagă, a luat un topor de la un ţăran, 
apoi a tăiat un copăcel şi a cioplit din el o cruce nu prea mare... 


În anii 50 ai veacului trecut, pe locul unde se află Sihăstria P. era o pădure deasă 
iar gândul că acolo se va înălța o mănăstire nu-i trecea nimănui prin cap însă 
fericitul, înainte-văzând cu darul duhului ce avea să fie acolo, s-a rugat lui 
Dumnezeu şi precum odinioară Andrei cel întâi chemat a înfipt crucea pe înălțimile 
Kievului, şi fericitul a înfipt crucea sa în acel loc şi a grăit: 

-, Țineţi minte, prieteni! În acest loc se va înălța o mănăstire şi mulți vii şi morţi, 
se vor sălăşlui în ea.” 

Prezicerea s-a împlinit. 

În anul 1872, pe locul unde Teofil a înfipt crucea s-a pus temelia actualei Sihăstrii 
P. şi în afară de cei vii care-şi căutau tihna sufletului în acel loc, au început să 


sălăşluiască acolo şi trupuri moarte spre veşnică odihnă, în aşteptarea înfricoşatei 
Judecăţi a lui Dumnezeu. 


2) Cu privire la întemeierea mănăstirii Sviato-Troiţki lonovski, fericitul a făcut, de 
asemenea, preziceri. În Sihăstria Kitaiev (cătunul Samburgsk) trăia ascultătoarea 
Pelaghia. Nutrind o adevărată evlavie, cinstire şi dragoste faţă de fericit, ea 
împlinea fără cârtire orice ar fi poruncit părintele: îi poruncea să spele o cămașă, 
spăla; îi poruncea să ţesale tăuraşul, îl ţesălea; o trimitea la Nipru să-i spele 
cizmele, făcea şi asta. 


Pentru acest ajutor şi pentru ascultarea deplină, şi fericitul o iubea pe Pelaghia, 
ferind-o de mai multe ori de felurite ispite şi nevoi. O dată, a venit la Lavră, din 
muntele Athos un oarecare stareţ ieromonah îmbiind pe Pelaghia şi pe alte 3 
ascultătoare să se tundă tainic în monahism. Nevoind să primească această 
propunere amăgitoare fără blagoslovenia fericitului, ascultătoarele au mers să ceară 
sfat. 


Fericitul le-a dat o chiflă scobită de miez şi le-a grăit: 
- »Cugetele voastre sunt la fel de deşarte ca şi pâinea asta”, şi nu i-a dat voie 
Pelaghiei să se tulbure cu gânduri de slavă deşartă... 


Altă dată, fericitul a chemat-o şi i-a dat o sticlă: "Mergi de-ți cumpără miere, 
tămâie şi lumânări şi ţine minte nr. 12”, a zis el. Pelaghia a cumpărat. 


Fericitul a întâmpinat-o, înconjurat de o mulțime de oameni şi a întrebat-o: „Ei, ai 
cumpărat?” 


„Am cumpărat, batiuşca”, răspunse Pelaghia. 


"Ei, atunci Să începi Să te rogi pentru tatăl meu, iar eu mă voi ruga pentru tatăl 
tău.” Şi a început să bată metanii în mijlocul uliţei. 


Pelaghiei i s-a făcut ruşine. Oamenii stăteau şi se uitau ca la bâlci. Dar înfrân- 
gându-şi tulburarea a început să bată şi ea metanii...Au trecut câteva zile. Pe 
nepusă masă, Pelaghia primeşte scrisoare de acasă, cum că tatăl ei a răposat de 
boală în ziua 12 a acelei luni... 


Dar să ne întoarcem la povestirea noastră. O dată, fericitul a întâlnit-o în drum pe 
Pelaghia, şi i-a poruncit să ia tăuraşul de funie şi să-l ducă în Lavră, iar el s-a întors 
în teleagă cu faţa către răsărit şi a început să citească, după obicei, Psaltirea. Pe 


când treceau pe lângă Zvelineţ, în locul unde se află acum mănăstirea Zviato-T.-I., 
fericitul a oprit tăuraşul şi i-a poruncit să-i dea fân apoi a chemat-o la sine şi i-a 
grăit: 

-„ Pelaghia, dacă ai arunca în adâncul Niprului un năvod mare, ce ai scoate?” 
-„De toate, batiuşca”, a răspuns după un scurt răstimp de gândire, Pelaghia.”Şi 
peşti mari şi plevuşcă. Ar pica şi ştiuci şi caraşi şi babuşti...S-ar nimeri şi raci şi 
broscuţe...” 


-„Ei, atunci Să ştii că peste acest loc va răsări curând Harul lui Dumnezeu şi se 
va înălța o mănăstire mare. Și aşa cum în plasa pescarului nimeresc tot felul de 
vietăţi, şi în această mănăstire nouă nu vor fi toţi deopotrivă ca statură duhov- 
nicească...Și în ea şi «ştiuci cu viaţă înaltă se vor strecura şi raci, nimicniciuni 
cărora puţin le pasă de nimicnicia sufletului...» ” 


Și ridicându-şi ochii către cer, fericitul a binecuvântat locul în cele 4 vânturi şi, 
rugându-se o jumătate de ceas, şi-a continuat drumul către Lavră. 


Și iată, acum, când prezicerea fericitului s-a împlinit, şi în loc de nisipuri înalță 
acolo, înaintea ochilor noştri o mănăstire înfloritoare, fără voie ne amintim de 
cuvintele proorocului: 

-,„Veseleşte-te, pustiu însetat, şi să se bucure pustia şi să înflorească precum crinul; 
şi va înflori şi se va bucura şi va vedea slava Domnului, mărirea Dumnezeului 
nostru.” 


„Scoală-te, luminează-te, că a venit lumina ta şi slava Domnului peste tine a 
răsărit!” 


3) Odată, fericitul mergea pe malul Niprului spre Lavră. Împreună cu el era 
ucenicul Pantelimon. Era cam 4 după-amiaza şi mai rămăseseră 2 ore până să bată 
clopotele de Vecernie. Ajungând în dreptul locului unde sunt peşterile Lavrei, 
fericitul a văzut o lotcă bogată şi a zis: 

-„Știi, Pantelimoane, ce m-am gândit?” 

-„„Ce, batiuşca?” 

-„Să trecem de cealaltă parte a Niprului. Acolo n-are cine să se roage lui 
Dumnezeu, aşa că ne vom ruga noi pentru toţi şi vom citi Sfânta Psaltire. * 
-„„Cum ştiţi,batiuşca...” 

Drumeţii s-au apropiat de mal şi fericitul a dezlegat lotca ce nu avea vâsle şi a grăit 
către Pantelimon: 

- iezi... ” 


- „Da” cum o să mergem”, a răspuns nedumerit ucenicul. „Că nu avem vâsle, 
batiuşca... Trebuie să dăm fuga după vâsle”. 

- „Nu trebuie...şezi când îţi spun...” 

- „ŞI de vâslit cum faci? Cu mâinile?” 

- „Da? la ce-ţi trebuie vâsle, nătărăule?” 

- „Ca să umblăm pe apă...să cârmuim bărcuţa...” 

- Șezi, şezi...Domnul cârmuieşte întreaga lume, o să cârmuiască şi luntrea 
noastră...” 

Pantelimon s-a aşezat şi se uita să vadă ce-o să se mai întâmple. Fericitul a împins 
luntrea desprinzând-o de țărm, s-a aşezat în spatele bărcii şi a deschis Psaltirea. 

- „Doamne, binecuvântează”, a grăit el şi s-a afundat în citire. Şi, o minune! 
Luntrea plutea singură, lin, înainte! 


Pantelimon stătea mut de uimire şi ținându-şi răsuflarea nu putea să scoată nici un 
cuvânt... Valurile legănau barca şubredă...Soarele îşi trimitea din înălțime prietenos 
razele calde...Un vânticel lin adia în văzduh, mângâind cu gingăşie feşele 
călătorilor...Deodată, sub ochii ucenicului a strălucit ceva. Din apă au sărit o 
mulțime de peştişori de aur şi lăsându-se pe fundul bărcii, au început să salte... 
Pantelimon înlemnit a căutat întrebător spre fericit dar Teofil stătea nemişcat şi 
încrucişându-şi braţele pe piept, i-a făcut semn să tacă: 

- „Linişte...taci...Sunt îngerii lui Dumnezeu...]-a trimis Domnul spre mângăierea 
noastră... * 


Pantelimon a intrat într-o stare de răpire de nedescris şi de tot timpul se uita cu 
desfătare la peşti; şi atunci când lotca a început să se aproprie de țărm, peştii au 
sărit şi s-au ascuns în apă... 

Făcând cale întoarsă, s-a întâmplat acelaşi lucru. 


-„ Pune pază gurii tale”, a grăit fericitul către ucenic. „şi uşă de îngrădire 
împrejurul buzelor tale, şi să nu povesteşti nimănui, până la moarte mea, despre 
ceea ce ai văzut acum...” 

Pantelimon a păstrat totul în mare taină până la moartea fericitului şi numai după 
aceea a povestit minunea multora dintre părinţii Lavrei. 


Minunat este Domnul, „Care în cer şi pe pământ tot ceea ce voieşte face, pe mări şi 
în toate adâncurile...A lui este marea şi El a zidit-o pe dânsa...” 


4) Nu mai puţin vrednică de minunată este şi următoarea povestire a ucenicului. 
Lucrurile s-au întâmplat în mai 1853, adică la o jumătate de an înainte de moartea 
fericitului. Stareţ trăia pe atunci în sihăstria Goloseev. 


- Pantelimoane!”, i-a zis o dată, după prânz, ucenicului. „Să mergem în pădure 
să ne rugăm lui Dumnezeu”. 

Au mers. Au umblat prin pădure până ce-au istovit. Fericiul citea pe drum Evan- 
ghelia, cânta psalmi şi împletea ciorapi , iar ucenicul tăia cu secera iarba şi o vâra 
într-o plasă de sfoară, pentru a hrăni, la întoarcere , tăuraşul. Când a venit seara şi 
soarele a început să apună, drumeţii au plecat spre casă. Trecând pe lângă locul 
unde unde este acum Sihăstria Preobrajenski, stareţul s-a oprit, zicând: 

- „Auzi, Pantelimoane, să ne aşezăm pe dâmb şi să ne uităm la Sfânta Lavră.” 
Ucenicul obosit atâta aştepta şi, întinzându-se pe iarbă plin de mulțumire a prins să 
moţăie. 


Fericitul a scos o bucăţică de gheaţă, a topit-o în apă şi adăugând puţină miere a 
început să-şi întărească puterile sleite. A trecut jumătate de ceas. Fericitul a strigat: 

-, Pantelimoane! Vin drumeţi... Fugi de-i cheamă...” 

Ucenicul s-a trezit şi a văzut pe drum o ceată de închinători pe care i-a chemat să 
vină la fericit. 

- Dumnezeu să vă ajute!”, i-a întâmpinat fericitul. 

-„Mulţumim, batiuşca”, au răspuns mujicii. 

-,, Pesemne că n-aţi mâncat nimic!” 

-„De unde, batiuşca... Am mâncat apă cu posmagi, dar mâncare caldă n-am pus în 
gură de o săptămână întreagă...” 

-„ Nu-i nimic...Şedeţi, mai Staţi puţin de vorbă... Maica Domnului ne va hrăni pe 
toți îndată... * 

Apoi a scos din coş un ceaun de tuci, a săpat cu cuţitaşul o groapă mică în pământ 
şi l-a trimis pe ucenic să adune vreascuri. 

-„„Vreascuri? Da” ce faceţi cu ele, batiuşca?”, întrebă uimit ucenicul ştiind că n-are 
ce să pună pe foc. 

-„ Tontule! O să fierbem păsat..Nu vezi că trebuie să dăm mâncare la 
închinători?” 

Vreascurile au fost aduse dar nu aveau cu ce aprinde focul. 

-„F1, poftim necaz”, spuse cu supărare Pantelimon. „Nu-i foc, batiuşca”. 

-„ Dar Dumnezeu?!”, a răspuns fericitul cu încredințare. Şi înălţându-şi ochii 
spre cer începu să se roage: „Doamne! Înaintea Ta merse focul şi fulgerele Tale 
luminează lumea...Ci ascultă Doamne glasul rugăciunii mele, când strig către 
Tine, când ridic mâinile mele spre Biserica Ta cea Sfântă... Auzi-mă: să mănânce 
săracii şi să se sature şi să laude numele Tău cel prea bun!”. Spunând acestea a 
făcut o metanie mare către răsărit şi a blagoslovit ceaunul: 

-, În numele Tatălui şi al Fiului şi al Sfântului Duh...” 

Dar numai ce a rostit aceste cuvinte că sub ceaun s-a ridicat un firicel cenuşiu de 
fum şi vreascurile s-au aprins cu flacăra strălucitoare... Văzând minunea 


Pantelimon vroia s-o rupă la fugă dar fericitul i-a poruncit să rupă iarbă şi s-o 
arunce în ceaun. El a pus câteva pietricele luate din coş şi o bucăţică de gheaţă. 
Când totul a început să fiarbă, fericitul fără a opri rugăciunea, a mai binecuvântat o 
dată ceaunul şi a amestecat: 

-„Ei, acum gustă!”, a rostit el întorcându-se spre ucenic. 

Pantelimon a luat puţin pe vârful lingurii şi a lins neîncrezător; apoi a mai luat o 
dată şi a gustat o lingură întreagă. 

-„„Batiuşca! Păi e terci de griş...”, a strigat în culmea uluirii. 

-,„ Da” toarnă oaspeţilor mai iute, nătărăule, că se răceşte”, 

Ucenicul a înşfăcat ceaunul cu bucurie şi cu teamă şi a început să toarne în 
străchinele de drum ale închinătorilor; dar o, minune! Oricât ar fi turnat, terciul nu 
se împuţina. Toţi fuseseră hrăniţi, îndestulaţi, iar ceaunul era parcă plin. Şi aşa cum 
au fost înmulţite pâinile în pustie pentru a ajunge la o mulțime de popor (Mt.14,19- 
20) aşa şi acum a fost înmulțită hrana prin rugăciunile fericitului... 


-„Ei, acum rămâneţi cu Dumnezeu”, a grăit fericitul către pelerini, după ce 
aceştia au terminat de mâncat. „Mergeţi în Sfânta Lavră şi rugaţi-vă pentru 
toți... di 


Mujicii au pornit la drum şi când au ajuns la Lavră au început cu bucurie şi cu 
teamă să povestească tuturor despre minunea la care fuseseră martori. 


Mare este Dumnezeul nostru Care a deschis porțile cerului, a plouat mană şi a 
trimis mâncare până la saţ şi au mâncat şi s-au săturat...Căci tot ce veţi cere cu 
credinţă, rugându-vă veţi primi... 


4) În ziua de 5 iulie a anului 1853, la ora 8 dimineaţa, a venit în Lavra igumena 
Serafima din mănăstirea Kievo-Florovski împreună cu iconoama sa, monahia 
Agnia, pentru a-l ruga pe mitropolit să slujească Sfânta Liturghie cu prilejul 
praznicului Icoanei Kazanskaia a Maicii Domnului. Vlădica le-a primit cu multă 
dragoste şi a acceptat cererea lor. 

-„Bine, bine...”, a grăit el, „vin, vin neapărat...Numai să pregătiţi tot ce trebuie 
pentru slujbă...” 

Igumena dădu să-şi ia rămas bun însă mitropolitul o opri. 

-„Unde pleci, cinstită maică? Acasă, pesemne?” 

-„Cred că acasă, înalt-prea sfințite” 

-„Nu vrei să vii cu mine la Kitaiev? Avem acolo un paraclis cu hramul prea 
cuviosului Serghie. Astăzi mă pregătesc să slujesc Sfânta Liturghie acolo. Uite, ai 
să te rogi şi tu acolo cu noi” 

-„„Blagosloviţi, Sfinte stăpâne...Cu mare plăcere...” 


Mitropolitul a început să se agite pregătindu-se de drum dar spre marea sa 
amărăciune nu-şi găsea mătăniile. De obicei îi dispăreau foarte des din scrin 
felurite lucruri: batiste, brâuri, mătănii...pe care le împărțea de blagoslovenie iar 
câteodată, neavând bani la îndemână, chiar ca milostenie. 

-„,„Ah, ce necaz...Oare nu cumva am uitat mătăniile la Goloseev?” 

L-a chemat pe ucenicul de chilie, părintele Nazarie. 

-„„Nu le vreţi pe ale mele?”, a propus maica Serafima. 

-„„Pe ale tale? Şi tu să rămâi fără metanii? Nu este bine! Se zice că-i semn rău...Ei, 
oricum ar fi, dă-le pe ale tale...”. 

Igumena i-a dat metaniile vlădicăi şi au plecat împreună cu Agnia la Kitaiev. 
Sihăstria K. Era foarte agitată. Totul se scutura, se curăța, se deretica. Mitropolitul 
înştiințase cu mare întârziere despre sosirea sa şi paraclisierii, luaţi pe neaşteptate, 
se agitau şi fugeau prin biserică pregătind odăjdule, iar veşmântarul şi întâi- 
stătătorul erau cu totul istoviţi. Pentru a nu scăpa sosirea vlădicăi, încă din zori 
fusese trimis un străjer în clopotniţă care să ia aminte la toate trăsurile care treceau. 
ŞI iată straja, văzând echipajul igumenei de la Florovski şi luându-l drept echipajul 
mitropolitului, a strigat cu zelul propriu ascultătorilor: 

-„„Vine!” 

Clopotarul atâta aştepta şi a bătut cu mâna tare toate clopotele. 

Neîntârziat a ieşit din biserică obştea cu prapurii, cu crucea, cu aghiasmă şi în 
frunte cu întâi-stătătorul s-au rânduit câte 2 la porți. 


Trăsura s-a apropiat, vizitiul a oprit caii însă în locul vlădicăi a ieşit... Serafima, 
igumena de la Florovski. In curând a sosit şi mitropolitul. Liturghia a fost slujită 
sărbătoreşte, precum se cuvenea. Biserica şi curtea erau pline ochi de închinători. 


La Liturghie şi Tedeum a luat parte şi părintele Teofil care, după obiceiul său 
stătea întors pe jumătate, cu spatele la ceilalți. După sfârşitul Liturghiei, mitro- 
politul a început să binecuvânteze poporul iar egumena Serafima împreună cu 
Agnia s-au îndreptat spre porți, ca să plece acasă. Teofil le-a tăiat calea şi fără a 
răspunde la salutul Serafimei a scos din buzunar o sticlă cu nisip şi a presărat-o 
peste capul ei. Serafima a țipat speriată şi s-a îndreptat spre porți în mare tulburare. 
Când să intre în trăsură s-a apropiat în fugă Ivan, ucenicul părintelui Teofil, şi i-a 
înmânat Agniei o cămaşă femeiască lungă în care era înfăşurat un snop de secară. 
-„„Ah, Dumnezeule, ce-i asta?”, s-a tras înapoi Agnia. 

-„Nu vă temeţi. Batiuşka Teofil a trimis asta cu mesajul: «Agnia să-şi strângă 
spicele şi să şi le ia, iar mie să-mi trimită paiele inapoi» ”. 

Agnia a primit darul foarte tulburată şi l-a pus în trăsură. Ce voia să prezică 
fericitul? lată ce: îndată ce au ajuns acasă Seradima s-a simţit rău iar către seară a 
căzut la pat. De hram, când mitropolitul a venit să slujească Liturghia, Serafima 


deja nu mai era în stare să se scoale din pat. Vlădica a aflat de la surori despre 
bolala ei neașteptată şi s-a întristat peste măsură. 

-„Dumnezeu să o păzească. Atât de tânără, înfloritoare, plină de viaţă, şi a 
slăbănogit...Haideţi să o mângâiem”. Si a plecat cu generalul guvernator, cneazul 
Vasilcikov ce se afla acolo - o pildă de fiu adevărat şi iubitor de Dumnezeu. Când 
au intrat în dormitor bolnava zăcea nemişcată. Băgând de seamă venirea înalților 
oaspeţi a dorit să se ridice dar Vlădica a oprit-o. 

-„„Mătănuile, îţi aminteşti de mătănii? Presimţirea mea s-a îndreptățit...” Şi i-a dat 
maicii Serafima blagoslovenia arhierească şi 1-a urat grabnică însănătoşire. 

Spre seară Serafimei i s-a făcut mai rău iar pe 10 iulie, în ziua pomenirii prea 
cuviosului Antonie de la Pecerska şi-a simţit venirea morţii şi a poruncit să se 
trimită în Lavră o trăsură pentru a-l aduce pe duhovnicul ei, ieroschimonahul 
Partenie. Când părintele a ajuns la ea cu Sfintele Daruri era prea târziu: Serafima 
murise. 

În locul răposatei a fost aleasă ca igumenă Agnia, şi în data de 12 iulie, Agnia a 
intrat în noua sa îndatorire. 


6) Pe data de 13 septembrie 1851, într-o zi de vineri, la ora 7 seara împăratul 
Nikolai Pavloviki (Nikolai I), însoţit de marii duci Nikolai și Mihail Nikolaieviki, a 
sosit la Kiev. Fiind deja întuneric şi venind pe un drum neîndemânos, ţarul nu avea 
timp să treacă prin Lavră, aşa că a mers de-a dreptul la guvernatorul militar acasă. 
În ziua următoare, 14, cu prilejul praznicului Înălţării Sfintei Cruci, călătorii au luat 
parte la Liturghia săvârşită de mitropolitul Filaret. Ulterior, la ora 11 a avut loc 
inspecția trupelor în piața Esplanadei de unde Țarul a mers în Catedrala Sfintei 
Sofia, iar de acolo în mănăstirea Mihailovski; după aceea a inspectat oraşul, 
fortificațiile renovate, celelalte anexe şi arsenalul. 


Pe 15 septembrie, Țarul a plecat însoțit de duci să inspecteze trupele în Elisa- 
vetgrad. Pe data de 19, la ora 12, Țarul s-a întors singur la Kiev. La ora 2 după- 
amiază, însoțit de generalul guvernator şi de inginerii militari a inspectat lucrările 
de la fortificaţii şi de la porţile noi numite Nikolskie, a trecut pe jos pe lângă 
grajdurile Lavrei, aflate lângă mănăstirea Nikolskii, până la Catedrala Militară. Cu 
echipajul a trecut prin Pecerska tăind calea fericitului. Toate strădaniile vizitiului 
au fost zadarnice: caii se smunceau ba la dreapta, ba la stânga, dar chip să-i mişte 
nu s-a găsit. 
Țarul era interesat de monahul îmbrăcat într-un caftan zdrenţuros. Cei din suită s- 
au aruncat fără întârziere asupra lui Teofil şi l-au adus înaintea Țarului. 
- „Ce fel de om eşti tu?” 

- „Om a lui Dumnezeu”, i-a răspuns fericitul cu simplitate copilărească. 
- „Știu că a lui Dumnezeu dar de unde vii şi încotro te duci?” 


- „De unde vin, acolo nu mai sunt... Unde sunt acum, vede toată lumea... Unde o 
Să fiu, numai Dumnezeu ştie...” 

Țarul a privit întrebător către însoțitorii săi şi s-au grăbit să-i explice că e vorba de 
un monah nebun pentru Hristos. 

- Monah nebun pentru Hristos?...Ciudat...”.Şi întorcându-se către Teofil l-a 
întrebat: 

- „Ei, mergi cu Dumnezeu...Urează-mi drum bun”. 

- „Nu, împărate...trebuie să treci prin spini”, a răspuns fericitul Suindu-se liniştit 
în teleaga sa. 

În acea clipă, caii s-au tras într-o parte iar echipajul împărătesc a pornit înainte. 
Țarul a auzit cuvintele prooroceşti ale părintelui şi s-a uitat curios la ciudatul 
monah. 

Pe 20 sept. Dimineaţa, Țarul a vizitat pe neaşteptate Lavra unde a intrat în biserica 
mare în timpul Sfintei Liturghii când se cânta Axionul. După obişnuitele rugăciuni 
pentru călătorie, Țarul cerând să nu fie petrecut cu fast a luat binecuvântare de la 
mitropolit şi s-a îndreptat spre Sankt-Petersburg. 

În anul 1852, Ţarul a vizitat pentru ultima oară Kievul apoi a urmat războiul 
Crimeii în care a murit - duminica la 5 octombrie, la ora 1l dimineaţa. 

În dialogul cu mitropolitul Țarul ar fi vrut să ştie ce soartă aşteaptă Rusia în viitor. 

- „Dar asta nu ştie nimeni afară de Dumnezeu”, a suspinat mitropolitul. 

- „Știu, ştiu, că aşa €...”, a răspuns Țarul „dar ştiu că Sfânta Lavră a fost mereu 
bogată în monahi evlavioşi ce poartă în sine duhul adevăratei vieţi 
nevoitoare...Oare nu mai aveţi şi acum părinţi însufleţiți de har, la care aş putea să 
cer sfat cu privire la proiectele mele politice?” 

- „Este, Împărate”, zise mitropolitul „este un astfel de bărbat... Şi cu toate că felul 
lui de viaţă nu aduce deloc cu cel al monahilor totuşi pot să vă încredinţez că sub 
acoperământulu simplităţii şi nebuniei sale se ascunde harul Duhului Sfânt şi darul 
înaite-vederii” 

- „Oare nu este cumva un monah înalt, pe care l-am întâlnit în drum? Pe cât îmi 
amintesc, călătorea atunci într-o teleagă trasă de un tăuraş...” 

-„„Nu te înşeli Împărate. EI schimonahul Teofil...Dacă măria voastră doreşte îl voi 
înfățişa numai decât. Trăieşte în sihăstria Kitaiev şi peste un ceas îl va aduce 
trasura mea” 

- „Nu, nu e nevoie vom merge noi personal la el... Va fi mult mai bine aşa...” 

După convorbirea aceasta a vizitat catedrala Sfânta Sofia şi s-a îndreptat către 
sihăstria Kitaievului. În ciuda faptului că mitropolitul a trimis un călăreț care ducea 
poruncă de a se face totul ca Teofil să fie reținut pentru toată ziua în mănăstire, 
fericitul s-a strecurat pe porţi şi a plecat în pădure. Înainte văzând cu duhul 
apropierea echipajului imperial, i-a ieşit în întâmpinare în Goloseev, ascunzându-se 
după un copac mare. Apoi aştepta clipa când echipajul va urca dealul la pas. Şi-a 


zgârâiat până la sânge mâinile şi faţa şi a scormonit un furnicar şi s-a aşezat pe 
spate în mijlocul lui. 

În acea zi vremea era însorită şi caldă. Țarul a tăcut tot timpul şi privea locurile 
cuprins de îngândurare. Deodată privirea sa ageră s-a oprit asupra unei pete negre. 

- „Ce-i acolo un cadavru sau ce?” 

- „Gavriil !, ia uită-te tu, frate”, s-a adresat mitropolitul camerierului care şedea pe 
capră. 

-„E un om care zace î.p-voastre. Atâta doar că nu e mort ci e viu, i se mişcă 
picioarele...Zace pe un furnicar.” 

-„„Ciudat”, zice Țarul şi porunci vizitiului să mâne acolo. Când s-au apropiat de 
furnicar, Teofil zăcea nemişcat. Mâinile erau încucişate pe piept şi pe tot trupul şi 
faţa lui roiau grămezi de furnici. 

-„E schimonahul Teofil”,i-a şoptit mitropolitul Țarului.”Este chiar părintele la care 
mergem. Teofil, de ce zaci aici? Ridică-te, pârlitule! Țarul vrea să stea de vorbă cu 
(INEL 

Tăcere. 

-„„Ciudat”, a zis Ţarul şi s-a întors la trăsură. 

-„Nu! Lucru are un rost măriavoastră. Inima mea simte că năzbâtia lui este cu 
tâlc”. 

Oricât s-a străduit Vlădica să-i tâlcuiască Țarului fapta n-a putut ajunge la un 
răspuns limpede. 


A trecut câtva timp. Rusia a declarat război Turciei. Pe 2 septembrie 1854 flota 
aliată (70.000 de englezi, francezi şi turci) a ajuns la ţărmul Crimeii. Armata rusă 
s-a pregătit pentru o apărare deznădăjduită în frunte cu viteju amirali Kornilov, 
Nahimov şi Istomin. În acest război au ajutat la întărirea fortificațiilor, chiar şi 
femeile cu copii. Una dintre baterii a fost ridicată numai de către femei drept care 
s-a şi numit „Bateria fetelor”. Împovărat de amar, Ţarul Nikolai, îmbătrânea pe 
timp ce trecea; a răcit şi a căzut la pat şi apoi chinuit de întristare a murit. 
Mitropolitul a aprimit vestea cu lacrimi în ochi.”nu mai e în Rusia părintele nostru 
drag. Nu o să-l mai vedem între zidurile mănăstirii noastre...Nu o să-i mai auzim 
glasul împăratesc...Îţi aduci aminte Gavriile călătoria pe care am făcut-o cu Țarul 
la Kitaiev? 'Ți-aduci aminte de furnicar? ” 

-„Cum să nu-mi amintesc Sfinte Stăpâne, asta a fost acum 3 ani.” 

-„Fi bine, să ştii că proorocia lui mie limpede ca lumina zilei...Furnicile sunt 
vrăjmaţii înverşunaţi ai patriei noastre; mâinile încrucişate şi ochii închişi erau 
semnul morţii grabnice a iubitului nostru Țar...” 


Într-o omilie rostită cu prilejul Duminicii toturor Sfinţilor, Sfântul Ioan 
Maximovici spune:”lată acum nu de mult de vremurile noastre, a venit în Kiev 


Țarul Nikolai I. Acolo l-a întâmpinat, aşezat pe podea fericitul Teofil, i-a dat 
diferite poveţe şi Ţarul, cârmuitorul autocrat, înaintea căruia tremura Europa, lua 
aminte la glasul lu”. 


XI. 
„Fericiţi cei ce mor în Domnul... Ei se vor odihni de ostenelile lor, căci faptele lor 
vin cu ei” (Apoc.14,13) 


„Puțin ai trăit, dar mult ai iubit 
Și inima-ţi multe dureri ai primit. 


Cu puţin înainte de sfârşitul său care s-a întâmplat în ziua de 23 aprilie a anului 
1853, fericitul Teofil s-a mutat din Kitaiev în Goloseev. N-a făcut asta silit de mai- 
mari ŞI nici din voia sa, ci împlinind dorinţa întâi-stătătorului de la Goloseev, care 
nutrea faţă de fericit sinceră dragoste şi cinstire. 


-„ Fie după voia ta”, i-a zis fericitul ca răspuns la călduroasa chemare a sa. „O 
să mă mut la tine, dar ţine minte - mă voi întoarce ca să mor în vechiul cuib”, 
Aceste cuvinte s-au dovedit prooroceşti: în ziua de 15 iulie, fericitul Teofil, la 
porunca mitropolitului s-a întors iar la Kitaiev... 


În ultima vreme a vieţii sale pe pământ începuseră să-l slăbească puterile văzând cu 
ochii; el nu voia să se supună trupului şi se înstrăina de orice odihnă trupească 
mângâindu-se doar duhovniceşte: cugetarea la Dumnezeu şi rugăciunea. În acestea 
îşi găsea el mângâierea şi bucuria...În acestea simţea el că se află singurul izvor al 
tăriei şi puterii sale: căci îndată ce începeau să-l strâmtoreze suferinţele trupeşti, se 
scula la rugăciune, înnoindu-şi sufletul şi trupul precum „tinereţile vulturului”. 
Astfel, fără a-şi schimba felul de viaţă şi obiceiurile, fericitul continua să trăiască la 
fel ca mai înainte: blând cu obiceiurile, tăcut, smerit cu inima, umilit cu duhul, 
neprihănit cu fapta, osârduitor la toată osteneala, iubitor de mâncare proastă şi pat 
aspru, zdrenţăros la port, trăind într-o chilie strâmtă, plin de suferinţe trupeşti, 
izvor al bucuriei sufleteşti, necazuri, lipsuri şi nevoi - de dragul Preaiubitului 
Hristos Domnul. 


O, ce mare dragoste neiubitoare de sine! Ce mare nevoinţă întru cugetare şi răbdare 
ce întrece puterile omeneşti! 


Oricine putea să aibă în el o pildă vrednică de cinstire. Faţa lui, luminată de curăţia 
sufletului, era o icoană a blândeţii, smereniei şi simplităţii evanghelice. Privirea sa 
adâncă şi fruntea sa îngândurată dădeau mărturie limpede asupra faptului că mintea 


lui era întotdeauna prinsă cu cele nevăzute. Vieţuind cu oamenii la arătare, fericitul 
petrecea lăuntric cu Dumnezeu, călătorind cu mintea în cer. Dar numai cei care 
aveau cunoştinţă de „lucrarea minţii” puteau vedea că el săvărşeşte mereu şi fără 
încetare rugăciunea în mintea şi inima sa. 

Prima stare a vieţii duhovniceşti - calea mult-pătimitoare şi mâhnicioasă a crucii, 
lupta cu sine însuşi, cu lumea şi cu diavolul era pentru el terminată; venise cea de a 
doua stare: adânca pace şi tihnă a sufletului care, biruind cu harul lui Hristos 
patimile omeneşti, era deja curăţit, luminat şi în tainică părtăţie cu Dumnezeu, 
aflase încă de aici de pe pământ zălogul viitoarei fericiri cereşti... 


Noi, oamenii păcătoşi care nu ne-am curățit inima de patimi, nu putem atinge cu 
mintea această minunată taină a stării harice a sufletului dreptului, căci în această 
lume ascunsă pentru noi, domnesc cu totul alte legi care nu se potrivesc cu măsura 
noastră pământească. Noi nu putem decât să contemplăm cu evlavie câteva raze ale 
acestei curăţii luminoase, ajunse la asemănarea cu Dumnezeu, dar şi acestea sunt 
cele mai slabe care împotriva voii purtătorilor acestui har, străbat prin jur cu 
faptele, cuvintele şi mişcările lor neobişnuite. Lovindu-ne inimile cu căldura 
harului, ele covârşesc şi smeresc mintea noastră cu neobişnuita strălucire a 
lucrurilor, atrăgându-ne inimile către aceşti minunaţi aleşi ai lui Dumnezeu. 


Felul de viaţă din sihăstriile Kitaiev şi Goloseev, adică din sihăstriile unde a trăit 
starețul Teofil, se deosebeau prin caracterul lor patriarhal în duhul cucerniciei 
monahale. După Vecernie aici nu mai putea fi întâlnit nici un mirean: aceasta era 
parcă vremea rânduită pentru plecarea lor din mănăstire. Obştea avea libertatea să- 
şi caute loc potrivit pentru rugăciune: fiecare se afla sub „smochinul său”, sau în 
colțişorul tihnit, în grădiniţa din faţa chiliei sau în livadă. 


lată mărturia vestitului nevoitor - fericitul Partenie, căruia îi plăcea să se plimbe 
prin livadă, atunci când locuia în Goloseev: „Pe aici se poartă duhul Preacuvioşilor 
părinţi ai Pecerskăi; şi dacă este pe pământ bucurie şi mângâiere, este în liniştea 
pustiei. Oamenii ne despart de Dumnezeu, iar pustia ne apropie de EI...” 


De aceeaşi gândire duhovnicească se ţinea şi fericitul Teofil, care stătea cu zilele în 
pădure. Acolo, în afară de o buturugă mare pe care se ruga în genunchi, mai avea şi 
o scorbură uriaşă a unui stejar bătrân tăiat în care atârna un crucifix şi ardea 
candela. Aşa petrecea el nopţi şi zile, rămânând singur cu Cel Singur, fiindcă 
„împărtăşirea noastră este cu Tatăl şi cu Fiul Lui, lisus Hristos” (I In.1,3). 


Câteodată, în zilele fierbinți de vară, Teofil era văzut în pădure gol, lucru pe care îl 
făcea ca să-şi lase trupul şi aşa istovit de o neobişnuită înfrânare şi postiri, pradă 


ţânţarilor şi altor gânganii veninoase. Şi aşa cum Adam cel zidit mai înainte de 
cădere umbla gol şi nu se ruşina, aşa şi fericitul nu se ruşina de goliciunea sa, 
„îmbrăcat fiind cu veşmântul nepătimirii”. 

În ultimele zile ale vieţii sale era văzut şi în Lavră, unde venea în fiecare zi să 
slujească un acatist Maicii Domnului înaintea icoanei Sale făcătoare de minuni 
numită: „Censtohovska”, care se află până acum în brutăria obştii. Aflarea acestei 
icoane s-a întâmplat în anii 40 ai veacului trecut. Atunci a venit la Lavra o ţărancă 
bolnavă, din gubernia Voronej, declarând că i s-a arătat în vis Maica Domnului şi 
i-a poruncit să meargă la Lavră şi să caute icoana Ei cu acest nume, aflată în uitare 
în brutăria obştii. „Dacă se va face moliftă pentru tine înaintea ei, vei fi sănătoasă”, 
a spus Împărăteasa Cerurilor şi s-a făcut nevăzută....La rugăminţile stăruitoare ale 
femeii, monahii Lavrei au căutat cu luare aminte şi au găsit, printre lucrurile vechi 
din magazie, un tablou făcut sul pe care era înfăţişată Maica Domnului. Bolnava a 
cerut îndată moliftă înaintea icoanei şi a plecat acasă vindecată. De atunci icoana a 
fost atârnată cu cinste pe perete şi cei ce se închinau cu credință primeau 
tămăduiri... 


Un tânăr din slobozia Kotevna, gubernia Harkov, pe nume Gherghi Krivuşa, 
suferea de la 5 ani de un reumatism chinuitor. Tatăl său Grigori a făgăduit cu 
jurământ să facă pentru icoană o îmbrăcăminte de preţ dacă fiul i se va însănătoşi. 
Aşa s-a întâmplat iar tatăl a dat comandă la Moscova - 1887 - de o îmbrăcăminte 
din argint, care dovedeşte până azi minunea care s-a săvârşit. lar chivotul scump, 
aurit şi sculptat în care se găsea icoana, a fost făcut prin râvna răposatului chelar, 
arhimandritul Levkie şi a monahului Amfilohie. 


Slujba o săvârşea într-un mod original: Înhăţa de la paraclisierii Bisericii Mari 
primele odăjdii care se nimereau, se înveşmânta şi mergea pe la chiliile fraților ca 
să adune cântăreţi pentru acatist. Dacă se împotrivea cineva era bătut fără cruţare 
cu toiagul. Slujbele fericitului erau întotdeauna măreţe participând o mulțime de 
oameni. 


În ultimele luni ale vieţii sale fericitul vorbea mai mult cu oamenii dându-le sfaturi 
şi poveţe şi îndemnându-i să nu uite la rugăciunile lor pe „puturosul” Teofil. Se 
observa o adâncă cunoaştere a Sfintelor Scripturi, al cărei tâlc şi duh îl pătrundea 
cu inima luminată de harul lui Dumnezeu şi călăuzită de experienţa vieţii duhov- 
niceşti. 


EI repeta adesea: 
- „Iubiţi-vă unul pe altul cu dragoste sfântă şi nu ţineţi mânie. Nu vă lăsaţi 
amăgiți de nimic; nu vă alipiţi inima de nici un lucru pământesc; toate acestea le 


vom lăsa aici şi ne vor urma numai faptele cele bune. Bine va fi de trăit în Rai cu 
Dumnezeu: dar să nu dea Domnul să ajungă careva în iad cu dracii... Trebuie 
să vă îngrijiţi de suflet mai mult decât de trup, să vă rugaţi mai des şi să vă 
plângeți păcatele, dar nu numai pe ale voastre ci şi pe ale aproapelui vostru; fără 
asta nici un trup omenesc nu se va mântui... Mulţi credincioşi sunt azi şi mulţi S- 
au îndepărtat de turma lui Hristos. Vai lor... Păstorul nostru este Domnul. Toate 
oile Sale merg în urma Lui împlinind poruncile. E drept, Sunt şi oi slabe şi 
bolnave dar şi acestea se ţin de turmă. Cei care şi-au pierdut credinţa însă sunt 
cu totul despărțiți de turmă şi lepădaţi spre mâncarea fiarelor. Ei nu ascultă 
glasul Lui. Oile Mele ascultă de glasul Meu şi Eu le cunosc pe ele şi ele vin după 
Mine...Nu vă cunosc pe voi; plecaţi de la mine - le va zice în ziua înfricoşatei 
Judecăţi. * 


Cunoscutul pelerin Iv. Ivanov Troiţki, mort în 1897, om ce avuse prilejul să îl vadă 
pe fericitul Teofil cu puţin timp înainte de moartea sa, stătuse aproape o vară 
întreagă la Kitaiev. A terminat cursurile Seminarului duhovnicesc din Tveri. A trăit 
pelerin mai mult de 50 de ani. Înainte de moarte a postit şi s-a împărtăşit în 
mănăstirea Sofievski din oraşul Rîbinsk. După aceea a plecat la Moscova însoţit de 
duhovnic şi a rămas la nişte necunoscuţi. Stăpâna casei s-a neliniștit de starea 
sănătăţii lui însă Ivanov 1-a spus: „Nu te tulbura, matuşca, mai apoi o să rămână 6 
luni îngerii în casa ta iar după mine o să vină din Bejeţk Feodor Feodorovici - un 
negustor vestit”. În pofida marii sale slăbiciuni a mers la priveghere de unde a fost 
adus în stare de nesimţire. S-a trezit dimineaţa la ora 7 şi a întrebat: „Pentru ce 
Liturghie bat clopotele?”. 1 s-a răspuns: „Pentru cea de dimineaţă; mai dormiți 
până la cea de după-amiază; o să vă trezim noi”.Bolnavul a adormit pentru a doua 
oară dar nu s-a mai trezit. Negustorul F.F. a anunţat moartea bătrânului. A venit la 
Moscova şi i-a adus trupul la Bejeţk, unde l-a înmormântat în cimitirul oraşului. 


„Nu stăteam mult la el în chilie”, povestea Troiţki lui V.I.Bobkov, monah al Lavrei 
Kievo-Pecerska, „ci mai degrabă umblam prin pădure. Acolo fericitul mă punea să 
citesc la Psaltire cu voce tare iar câteodată mă oprea şi tâlcuia din cele citite; iar 
când oboseam, mă trimitea la Goloseev după lapte, pe care lăptăresele ni-l dădeau 
cu mare bucurie şi pe care îl beam în pădure. După ce ne întorceam acasă, fericitul 
îi primea pe pelerini, iar eu fierbeam găluşte cu care-i hrăneam...” 

lată alte impresii ale lui Troiţki, adunate din scrisorile lui către părintele Adrian, 
stareţ la sihăstria lugsk-Dorofeev: „Domnul m-a învrednicit să-l slujesc pe fericitul 
Teofil chiar şi aşa, fără destoinicie. Numai privindu-l pe acest iubitor de 
Dumnezeu, istovit de nevoinţe, văzând viaţa lui de neprătuns cu mintea, fără prie- 


teni printre oameni, surghiunul lui din lumea mare şi strălucitoare, zdrenţele lui în 
care umbla şi la biserică şi în mănăstire - fără de voie trezesc mintea mea adormită, 
făcând-o să se cucernicească. Viaţa lui, pildele lui, observaţiile şi lecţiile ziditoare 
pe care mi le-a dat vi le voi povesti când ne vom întâlni...l-a părut rău să se 
despartă de mine. La început a dorit să rămân până la Pocrov (Praznicul 
Acoperământului Maicii Domnului - în Ucraina o sărbătoare foarte importantă), 
apoi a vrut să iernez la Kiev drept care m-a şi pus să înaintez cerere la vlădica din 
Tveri pentru eliberarea pașaportului pentru încă un an. Însă dorul de dumnea- 
voastră m-a oprit de a mă învoi la cererea lui şi gândurile mele erau pline de 
îndoieli - dar când am primit scrisoarea dumneavoastră care mă chema în chip 
hotărât, fericitul a prevăzut starea de fapt şi m-a binecuvântat, zicându-mi: Acuma 
n-am nevoie de tine: mergi unde te cheamă; şi m-am minunat de înaintea lui 
vedere...” 

„Îmi amintesc de parcă ieri s-ar fi întâmplat - îi povestea o doamnă - cum am venit 
într-o zi la Goloseev cu o ceată întreagă. Mama mea îl cunoştea bine pe fericit şi 
îmi poruncise să i-au binecuvântare de la părintele. Când am ajuns noi, părintele nu 
era în mănăstire aşa că am plecat în pădure să-l căutăm. N-aveam pe atunci decât 6 
ani, iar frăţiorul meu Şura - 5. Pe când ne zbenguiam noi şi ne jucam, văd sub buza 
unei râpe adânci un stejar uriaş tăiat. Șura, am ţipat eu, acolo e un copac cuo 
scorbură! Acolo am văzut un monah slab, înalt, stând şi rugându-se. Pe cap avea un 
fes asemănător cu cel al Sfântului Serafim, iar în mâini o carte deschisă. Nu m-am 
speriat şi am alergat la tovarăşii mei, strigând: Veniţi! Veniţi! Părintele Teofil stă 
în scorbură!...Fericitul a ieşit înaintea noastră. Faţa lui era atât de luminoasă şi 
zâmbea sfânt.Ne-a blagoslovit pe noi, copiii. S-a apropiat de Șura şi i-a spus: Tu 
eşti copil bun, blând, drag, ascultător...Să te blagoslovească Domnul... Ei, dar cei 
buni şi lui Dumnezeu îi trebuie... 


După aceea s-a apropiat de mine, şi-a aşezat mâinile pe capul meu, m-a netezit şi a 
suspinat adânc: Biet copil... Amară este soarta ta...0 viaţă întreagă te vei osteni pe 
pământ şi n-o Să ai parte de recunoştinţă de la nimeni... 


După asta Şura s-a îmbolnăvit şi după 3 luni a răposat iar eu pătimesc singură de o 
viaţă: mi-am cheltuit puterile pentru străini şi n-am parte de recunoştinţă... Dar asta 
nu e totul... 


S-a apropiat sora mea Pelaghia Grigorievna lanovskaia iar fericitul s-a aruncat 
parcă asupra ei: Vezi, proasto, câtă lume ai adus?! Să fi adus doar 2 dar tu ai 
adus 17 suflete sub blagoslovenie. Ai plănuit să-l smulgi pe părinte de la rugă- 


ciune... Dacă eşti aşa de deşteaptă, ia să-i duci înapoi prin râpa aceea... Și a arătat 
o râpă mare. 

Noi am rămas nedumeriți. Cei mai în vârstă cugetau în sinea lor: dacă trecem prin 
râpă, acolo e smârc şi o să ne murdărim încălțămintea, ba chiar s-ar putea ca cei 
mici să răcească. Şi profitând de faptul că fericitul a intrat iar în scorbură, noi, fără 
a sta mult pe gânduri, am făcut cale întoarsă prin loc uscat... 


Nu cu mult timp după această întâmplare, mama mea, Agafia Ivanovna Cernikova 
a mers la fericitul împreună cu o văduvă, negustoreasă din Kiev - Xenia Ivanovna 
Mizerinkova. L-au găsit acasă pe fericit. A aşezat-o pe mama pe laviţă şi întor- 
cându-se către negustoreasă a grăit: Ei, Xenia Ivanovna... Îndată ce ajungi acasă 
Să-mi pregăteşti colțunaşi cu varză. Vezi, să iasă gustoşi. O să-l trimit pe 
ucenicul meu Ivan după ele. 


În drum spre casă, Mizernikova i-a spus mamei: Pentru numele Domnului, 
pregătiţi dumneavoastră ceea ce a comandat părintele Teofil.Drept să vă spun n-am 
când... o să vă trimit făină şi ulei. Mama s-a învoit şi a pregătit colțunaşii. În ziua 
rânduită a venit Ivan, aducând cu sine un cozonac uriaş, moale precum şi 2 
prescuri: una mare şi una mică. 

- De ce ai adus, Ivane, prescurile?, a întrebat mama 

- Batiuşca le-a trimis. Dă-i văduvei pasca şi prescura mare iar negustoresei - 
prescura mică. Văduva S-a ostenit şi a copt pentru mine colțunaşi, iar 
negustoreasa n-a vrut să-şi dea osteneala... Aşa că dă-i prescura mică... 

lată cum ghicise înainte-văzătorul cine se ostenise mai mult pentru el...”. 

- „Aveam 12 ani atunci când m-am gândit pentru prima dată să cer sfat părintelui 
Teofil”, povesteşte Eufrosina Mihailova Țâbulskaia, târgoveață din Kiev. Ră- 
mânând orfană de ambii părinţi, locuiam tot timpul printre străini suferind nevoi, 
jigniri şi strâmtorări. Auzind însă de la oameni de bine că în Kitaiev trăieşte un 
„batiuşca sfânt”, m-am hotărât să ajung la el cu orice preţ. N-am mers singură ci 
împreună cu 2 femei. 


Cum treceam noi prin pădure ne iese un monah înalt şi zdrenţăros. 

- Tu pe cine cauţi? - a întrebat el, apropiindu-se de mine. 

- Pe părintele Teofil, 1-am răspuns. 

- Ai nevoie de el? Ai nevoie, zici? Ei, dacă ai nevoie, mergi la el în chilioară. 
Mergeam plângând amar iar tovarăşele mele râdeau în gura mare - îşi tot băteau 
joc de bătrân fiindcă le părea caraghios. „Sunt nişte proaste, le-am zis eu, şi nu o 
dată o să plângeţi cu lacrimi amare fiindcă l-aţi luat în râs pe drept”. 


Ne apropiam de chilie şi când ne uităm - bătrânul mergea în urma noastră. Nici o 
vorbă nu ne-a spus ci doar s-a uitat aspru la tovarăşele mele şi a intrat în chilie. 
După un minut a ieşit aducând o prescură pentru mine iar pentru tovarăşele mele - 
coji de cartofi şi rac roşu stricat care reprezentau mare ruşine pentru faptele lor 
necuviincioase. 

- Batiuşca! Eu vreau să intru în mănăstirea Rjişcevsk...i-am zis eu fericitului 
primind prescura cu lacrimi în ochi. 

- Ia uite unde te-ai gândit să mergi... la uită-te în ochii mei... 

M-am apropiat şi am început să mă uit drept în ochii lui ca un soldat. 

- Nu/...- a spus cu hotărâre fericitul, tu n-ai să trăieşti la mănăstire. 

- Dar unde, batiuşca? 

- Lângă, lângă mănăstire... Acolo ai să trăieşti până la mormânt, însă chiar în 
mănăstire nu ţi-e dat... 

- Da” de ce, batiuşca? 

- De ce? Uite de ce: până la 66 de ani ai să ţipi, iar după 48 de ani Dumnezeu va 
trimite la tine un preot care te va izbăvi... 

N-am priceput atunci tâlcul spuselor lui, însă chiar am păţit un necaz îngrozitor. 
Când am împlinit 18 ani, oameni răi au prins necaz pe mine şi au trimis asupra mea 
boala neagră: am început să ţip. 

- Cum era asta, boala neagră? 

- Of, nici nu vreau să-mi amintesc. Cumplită, chinuitoare boală. La început parcă 
fără însemnătate: toată săptămâna umblam sănătoşică, munceam, mă oste- 
neam... însă cum venea duminica sau altă zi de praznic - iaca nevoia! Încă de 
dimineaţă mi se punea ceva în gât, apoi mă înăbuşeam iar în stomac mă ardea ca 
focul. Duhul necurat parcă se înstăpânea în mine şi de durere țipam cât mă ţinea 
gura...orice aş fi făcut, oricum m-aş fi doftoricit, nu ajuta defel. Singura scăpare era 
să alerg la Biserica Lavrei şi să stau acolo, înaintea icoanei făcătoare de minuni. La 
început parcă mă uşuram: însă numai ce începea binecuvântarea pâinilor şi 
Heruvicul, că mă şi apuca! Mă ardea de mă lăsau puterile: de durere m-aş fi 
sfârtecat cu un cuţit... Cum să mai rămân în biserică? Alergam în curte şi o luam la 
goană prin Lavră, țipând de durere din adâncul bojocilor... 

- Și mult timp a ţinut asta? 

- Mult, 48 de ani. Cum a prezis părintele Teofil. 

- Dar cum v-aţi vindecat? 

- lată cum: mergeam odată în Lavră pentru Liturghie. Mergeam plângând. 
Deodată, îmi iese în cale un preot cărunt. 

- De ce plângi amărâto? - zice. 

M-am oprit şi i-am povestit necazul. 

- FI, hai, nu-i nimic. Linişteşte-te, nu mai plânge...Milostiv este Domnul. Apropie- 
te de mine şi desfă-te la piept. 


M-am desfăcut şi mi-a legat foarte strâns grumazul cu şnurul de la cruce apoi şi-a 
scos de la piept o iconiţă a Sfântului Dimitrie de Rostov, mi-a atârnat-o mie, s-a 
uitat cu milă, m-a binecuvântat şi a plecat. 

- Roagă-te lui Dumnezeu, roaba lui Dumnezeu...Roagă-te din tot sufletul!... 


A trecut săptămâna şi se apropia un praznic. Ei, de acuma trebuie să mă apuce - 
mi-am zis eu. Nu s-a întâmplat nimic...Am mers la biserică, am stat până la 
Heruvic - nimic...S-a citit Crezul, s-a cântat „Tatăl nostru” - nimic...S-a sfârşit 
Liturghia, m-am întors acasă - nimic. Boala parcă se dusese pe apă, ca şi cum nici 
n-ar fi fost. Bucuroasă am alergat în biserica mare, am căzut în genunchi în faţa 
icoanei ler. Dimitrie de Rostov şi am început să-i mulțumesc, cu lacrimi în ochi 
pentru vindecarea trimisă. 


- Dar de ce n-aţi cerut ajutorul părintelui Teofil? 

-L-am cerut ...i-am cerut sfintele rugăciuni...Fi bine, mă mângâia, îmi dădea câte o 
prescurică şi mă trimitea acasă: „mergi”, zicea, „şi rabdă; aşa ţi-e dat...Pentru 
pătimirile astea, îngerii ţi-or împleti cununi în ceruri... * 


Pe atunci locuiam cu sora mea în Pecerska - eram amândouă spălătorese şi trăiam 
într-o sărăcie cumplită. Pe deasupra, sora mea mai era şi bolnavă de ochi, începuse 
să orbească - ce ajutor mai putem avea de la ea? De n-ar fi fost stareţul Teofil - 
credeți-mă - de mult eram cu mâinile pe piept. Numai el, ca un înger păzitor, ne 
povăţuia şi ne mângâia. Câteodată o mai trimitea la noi pe sora lui bună, care era 
ascultătoare în mănăstirea Florovski, ca să ne aducă, spre mângâiere, câte o 
prescurică. Îi zicea: „Să nu treci pe la ele ziua, ci noaptea...Să le dai ghes, ca să se 
scoale dimineaţa la Utrenie”. Ea venea. „Sculaţi-vă, leneşelor”, zicea. „Fratele meu 
a poruncit să mergeţi la Utrenie în fiecare zi!” 


O dată a venit însuşi fericitul ca să pună la încercare osârdia noastră noastră. A 
plecat către Lavră pentru Utrenie, şi în drum ne-a certat şi pe noi, care eram deja 
sculate şi ne pregăteam să mergem la Utrenie. Ne-a lăudat pentru osârdie. „Aşa, 
aşa”, a zis „osteniţi-vă, fetiţelor, rugaţi-vă, nu vă leneviţi... * 


lar sorei mele Dunia i-a dat dat o trăistuţă cu mazăre, grăind: 

- Mergi, Duniaşa, la mănăstire ca să coci acolo şi ochii - totdeaua ai să fii 
sănătoasă; iar de n-ai să mă asculţi, o să-ţi fie ochii ca mazărea asta. 

- Vai, batiuşca, dar cum să merg eu tocmai la mănăstire? Binecuvântaţi să locuiesc 
cu sora mea. 

- Cu sora ta? Care va să zică, nu vrei la mănăstire? Dacă-i pe-aşa, iată ce 
binecuvântare am pentru tine: o să umbli în întuneric până la sfârşitul vieţii. 


Aşa s-a şi întâmplat. După acestă întâmplare, Dunmia a orbit cu totul, iar eu, 
amărâta, trăiesc de 55 de ani chiar lângă Lavră, am fost îndrăcită vreme de 48 de 
ani, şi acum sunt 12 anişori de când am primit vindecare... 

A venit şi luna octombrie a anului 1853, pentru fericitul stareţ, deja se apropiase 
„vremea a face Domnului”. Prevăzând acestea, Teofil a încetat cu desăvârşire. 
Întocmai cu o lună înainte de adormirea sa, a mai primi hrană, şi se mulțumea doar 
cu o stare în picioare la rugăciune au început să i se umfle picioarele, dar el nu 
băga de seamă, şi îşi sporea încă şi mai mult nevoinţele de rugător. 


Deosebita lui râvnă la rugăciune s-a văzut şi în vremea grelelor încercări prin care 
a trecut Rusia în timpul războiul Crimeei... Înainte de sosirea fiecărei veşti triste de 
pe teatrul operaţiunilor militare, stareţul umbla trist, cu capul în pământ, şi plângea 
neîncetat zile întregi. Dorind, o dată, să le dea de ştire fraţilor despre o sângeroasă 
bătălie, care se terminase în chip nefericit pentru ai noştri, şi-a rănit cu spini de 
porumbar faţa şi mâinile şi zăcea în şopron cu sângele şiroind. 

- Dumnezeule! Ce s-a întâmplat cu dumneavoastră, batiuşca? - l-a întrebat speriată 
Agnia, igumenia de la Florovski, care se afla atunci în Kitaiev. 

- Nimic, nimic, draga mea...Mi-am pus 100 de lipitori pe trupul meu păcă-tos... 
Mergi!...Mergi!... 

- Vai, ce suferinţe! Pentru ce, batiuşca? 

- Aşa trebuie, aşa trebuie...Asta este jertfa mea pentru ostaşii ruşi care în 
noaptea asta şi-au pus viaţa pe câmpul de luptă pentru credinţă, pentru ţar şi 
patrie... 


Fără a băga în seamă, însă, aceste chinuri pricinuite trupului şi starea de istovire în 
care se afla, fericitul mergea ca şi mai înainte la Liturghie, Utrenie şi Vecernie, se 
împărtăşea aproape în fiecare zi cu Sfintele lui Hristos 'Taine, cerceta scrierile 
Sfintilor Părinţi, bătea nenumărate metanii, citea Psaltirea şi Evanghelia şi dădea 
poveţe închinătorilor. 


Spre sfârşitul iernii, fericitul s-a învrednicit a afla prin descoperire de sus 
vremea plecării sale la Dumnezeu şi în timp ce-i înştiinţa pe toţi cu privire la 
apropiatul său sfârşit. 


L-a chemat o dată pe ucenicul Ivan şi i-a grăit: 
- Ivane, la ce te gândeşti tu acuma? 
- La nimic - a zis Ivan. 


- Uite, eu mă gândesc să înaintez la Împăratul Ceresc cerere ca să iernez iarna 
asta pe pământ, fiindcă Praskovia (aşa o numea el pe Sfânta muceniţă 
Parascheva, la care avea deosebită evlavie) nu vrea să sape groapă pentru mine 
iarna asta. 

Ivan n-a luat în seamă aceste cuvinte, însă ele s-au împlinit. 


Pentru a doua oară, fericitul l-a chemat pe celălalt ucenic, Pantelimon la fereastra 
chiliei sale şi arătând spre crucea mănăstirii i-a zis: 

- Ia uite, Pantelimoane, acolo, deasupra unui mormânt, e o cruce. Vezi? 

- Nu, nu văd - a răspuns ucenicul, pentru că, într-adevăr, în locul spre care arăta 
părintele Teofil nu era nici urmă de cruce ori de mormânt şi numai după adormirea 
fericitului părinte, ucenicul şi-a amintit de spusele lui: căci a văzut întocmai în 
locul pe care Teofil i-l arătase mormântul şi crucea lui, pusă cu cheltuiala unuia 
dintre cinstitorii săi. 


Crucea de pe mormântul fericitului a fost pusă îndată după adormirea sa prin râvna 
negustorului kievean N., iar lespedea de mormânt a fost pusă în anul 1886 de către 
întâi-stătătorul Sihăstriei Kitaiev, Vitalie, cu cheltuiala igumeniei N. A mănăstirii 
Nejinsk. 


Cu o săptămână înainte de sfârşitul său, stareţul 1-a rugat pe ascultătorii din Kitaiev 
să care pământ de la Nipru şi să-l toarne lângă chilia sa ca pentru mormânt. După 
aceea a măsurat lungimea movilei cu un băț de care nu s-a mai despărțit după 
aceea. 

- Demult trebuia să mor, repeta el, însă Praskovia se roagă pentru mine lui 
Dumnezeu. 


Iar ucenicul Ivan, văzând că stareţul nu în glumă prezice apropiata sa plecare din 
lumea pământească, a început să se mâhnească şi să se îngrijoreze pentru soarta sa 
viitoare. 

- Batiuşca, plângea el, pe noi cui ne lăsaţi?...Pentru Dumnezeu, rugaţi-l pe întâi- 
stătătorul Lavrei să mă primească în rândul obştei... 

- Te vor primi, te vor primi...Nu numai că te vor primi, ci şi monah te vor face. 

- Pe cine? Pe mine, slugă netrebnică, fostul fugar şi vagabond? O, nu! Aşa ceva n-o 
să se întâmple...n-o să se întâmple... 

- În puţine mi-ai fost credincios, peste multe te va pune Domnul...i-a răspuns 
fericitul. 

Și într-adevăr, chiar în aceeaşi zi a mers fericitul la întâi-stătător, arhi-mandritul 
loan şi i-a adus la cunoştinţă o anumită taină neobişnuită privitoare la Ivan, drept 


care acesta s-a învoit cu bucurie să-l tundă în monahism pe ucenic, dându-i numele 
Dimitrie. 


Atunci frăția Lavrei a început să-l iscodească pe Ivan de pricina tunderii sale atât 
de grabnice în cinul monahal. Acesta a răspuns misterios: 

- Nu pot să spun - e taină. Nu ştie decât fericitul Teofil, părintele întâi-stătător şi 
cu...lar dacă eu o voi destăinui, fericitul mi-a spus că eu şi cu întâi-stătătorul vom 
muri pe loc. 


Nu numai asupra ucenicului Dimitrie îşi întindea fericitul aripile sale părinteşti. În 
mănăstirea Kievo-Florovski avea o soră de sânge, ascultătoarea Anna, pentru a 
cărei tundere în monahism a mers să mijlocească pe lângă egumena Agnia, nu cu 
mult timp înainte de trecerea sa la cele veşnice. Pe lângă asta, fericitul avea în oraş 
o mulțime de fii şi fiice duhovniceşti pe care îi cerceta în fiecare zi arătându-se 
grabnic ajutător în necazuri. Le dădea ultimele poveţe şi îi mângâia pe toţi şi îi 
întărea cu rugăciunile sale... 


SR o e 


Un martor ocular îmi povestea următoarea întâmplare: trăia într-o suburbie a 
oraşului Şuliavka o văduvă sărmană împreună cu fiica sa iar numele lor de familie 
era Rudnici. Pe când trăia încă soţul ei, trăiau în îndestulare: ţineau cai de poştă şi 
făceau negoţ: însă Rudnicica, ajungând văduvă a rămas fără mijloace de trai şi a 
ajuns în sărăcia cea mai de pe urmă. Cu mari osteneli, adesea fără o bucăţică de 
pâine: aşa îşi petrecea ea viaţa singuratică. Ca pentru a umple paharul nefericirii ei, 
fiica 1-a căzut la pat şi s-a îmbolnăvit de moarte. Era seara târziu. Bolnava zăcea 
fără simţire iar inima mamei se frângea de deznădejde: nu avea cum să o ajute. 
Bani de doctor nu aveau. Nu mai rămânea decât un mijloc: rugăciunea către 
Doctorul Ceresc. "Doamne, ce nefericită sunt!" - se tânguia mama. "Toţi m-au 
părăsit, săracă şi sărmană cum sunt. Măcar să fi mers la batiuşca Teofil după sfat; 
măcar să-i fi spus necazul meu; măcar să-i fi cerut rugăciuni pentru însănătoşirea 
fetei..." 


Dar acest lucru îi era cu neputinţă. Sihăstria Kitaiev se afla la câteva verste şi era 
primejdios s-o lase pe bolnavă singură. Dar iată: în vreme ce mama speriată se 
prăpădea de întristare âi îşi frângea mâinile i s-a părut că cineva trece pe la 
fereastra ei şi intră pe prispă. "Cine să fie la ora asta?" se întrebă Rudnicica. 


Îndată a deschis uşa şi a muţit de uimire: în prag stătea fericitul Teofil şi o mângâia 
cu privirea: "Pace ţie... Nu te teme...Eu Sunt... Ai vrut Să mă vezi şi am venit la 


tine”. Apoi s-a apropiat de patul muribundei şi a binecuvântat-o. Mama a căzut în 
genunchi şi a umplut odaia cu tânguiri. 

- Încetişor, încetişor, nu plânge..., a mângâiat-o fericitul. Fiica ta nu moare... Îi e 
doar frig... Şi scoţându-şi caftanul călduros a acoperit-o pe bolnavă şi a început să 
se roage. 


După o jumătate de ceas s-a îmbrăcat şi a ieşit în tăcere. Mama tulburată s-a 
apropiat de pat şi fiica a privit-o zâmbind. 

- Mamă! Ce uşurată mă simt, ce bine mi-e acum...Dar cine a fost la noi, adineauri? 
- Fericitul Teofil, iubita mea, i-a răspuns mama fericită. 

- O, Teofil?...Ah, de ce nu m-ai trezit? 

- Dar erai pe moarte, copila mea. 

- Pe moarte?...Ei bine, ajută-mă să mă ridic din pat. 

S-a sculat şi s-a plimbat prin odaie. După un ceas s-a însănătoşit deplin spre 
bucuria mamei sale şi spre marea uimire a vecinilor. 


3 ok e 


Mai rămăseseră 3 zile din viaţa fericitului, zile în care Teofil a vădit o activitate 
ciudată: lua felurite măsuri. A aşezat laviţa peste pragul chiliei sale şi întinzându-se 
pe ea i-a zis ucenicului de chilie că pentru prima dată în 38 de ani se odihneşte aşa 
de bine. 


După aceea l-a chemat pe Dimitrie şi i-a dat puţină tămâie şi smirnă pentru a le 
duce la întâi-stătătorul loan. Asta se întâmpla luni seara pe 26 octombrie. Până ce a 
ajuns Dimitrie acolo, începuse deja Utrenia. Întâi-stătătorul era în Altarul Bisericii 
Mari iar când Dimitrie i-a înmânat tămâia şi smirna, a foat din cale afară de uimit. 
Chinuit de curiozitate, s-a îndreptat după terminarea utreniei către Kitaiev, să-l 
cerceteze pe fericit. 

- Părinte Teofil, de ce mi-ai trimis tămâie şi smirnă? - a întrebat întâi-stătătorul 
intrând grăbit în chilia fericitului. 

- Miercuri înmormântăm... 

- Pe cine? 

- Pe cine găseşte Dumnezeu de cuviinţă... Poate că pe mine... 

- Pe tine? Domnul cu tine, ce tot vorbeşti?!... 

- Cuprinsu-m-au valurile morţii şi laţurile morţii m-au întâmpinat. 

- Dacă chiar te pregăteşti să ne părăseşti pe veci, o să poruncesc să ţi se facă un 
sicriu...De care porunceşti - de pin sau de stejar? 

- De nici unul...E gata de mult. 

- Da' unde-i? 

- Uite colo, în clopotniță. 


A fost trimis cineva în clopotniţă şi a aflat într-adevăr o ladă lungă asemenea unui 
sicriu, în care se păstrau cândva lumânările pentru biserică, cu capac pe balamale, 
asemenea unui cufăr. 

- Doar nu vrei să te îngropăm în ăsta? - a întrebat cu uluire întâi-stătătorul. 

- În el, în el, învăţătorule... Aceasta e diata mea... Amin. 


După plecarea întâi-stătătorului Lavrei, fericitul a trimis la întâi-stătătorul 
Kitaievului, ieromonahul Anatolie, cu rugăciunea ca miercuri, 28 octombrie, să-i 
fie aduse la chilie Sfintele Daruri. Cu privire la asta a mai stăruit de câteva ori 
adăugând că este pentru ultima oară şi nu va mai supăra pe nimeni. Dorinţa i-a fost 
îndeplinită. Primind Sfintele Taine de dimineaţă, fericitul s-a liniştit cu desăvârşire 
şi înainte de Vecernie l-a trimis pe unul din ucenicii de chilie la bazar ca să-i 
cumpere 3 chifle, tămâie şi miere iar lui Dimitrie i-a zis: 

- AStăzi să nu ieşi din chilie; vei vedea un lucru neobişnuit. 


După aceea a cerut să 1 se curețe chilia de gunoi spunând: 
- AStăzi va veni îngerul morţii şi trebuie primit creştineşte. 


Apoi i-a cerut ucenicului de chilie să aprindă cuptorul, să pună pe godinul cu 
cărbuni tămâie şi smirnă şi să aprindă candela la icoane. Atunci când Dimitrie i-a 
răspuns că e încă devreme şi n-au sunat clopotele de Vecernie, Teofil a grăit: 

- De data asta aşa trebuie. Împlineşte până la capăt ascultarea. 

Candela a fost aprinsă. 

- Ei, aşa da... Acum e bine... Vezi să nu se stingă. 


După aceea s-a întins pe laviţe pe care el însuşi o aşazase de-a curmezişul pragului, 
cu capul în antreu; a cerut să fie aprinse şi lipite de uşorii uşii 2 lumânări de ceară, 
să 1 se dea crucea cu care binecuvânta pe cei care veneau la el şi după ce i-a 
însemnat cu ea pe ucenicii de chilie, l-a trimis pe unul dintre ei la întâi-stătătorul 
sihăstriei, Anatolie, cu porunca de a-l înştiinţa că "Teofil s-a săvârşit şi trebuie 
bătute clopotele". 


Ucenicul a ascultat şi mergând i-a transmis părintelui Anatolie cererea fericitului; 
acesta, nepricepând de tulburare cum stau lucrurile, s-a grăbit să-l trimită pe 
clopotar la clopotniţă pentru a vesti obştii adormirea fericitului, însă după aceea s-a 
gândit puţin şi a întrebat: 

- Dar cine te-a trimis la mine? 

- Părintele Teofil... 

- Adică el, cu gura lui a cerut asta? 

- Cu gura lui... 


- Păi atunci de unde ştii că a murit deja? 
ŞI a grăbit către chilia fericitului ca să afle ce se întâmplase cu acesta. 


Între timp Dimitrie, rămânând singur în chilie şi neștiind ce să facă, a început să 
îndrepte lumânările ca nu cumva să se ardă uşorii şi fără a se depărta de la capul 
fericitului care murea, plângea încetişor. Greu îi era să se despartă pe vecie de 
părintele său duhovnicesc sub umbra aripilor căruia trăise aşa de bine. Fără glas şi 
cu capul în pământ stătea Dimitrie luând aminte cu inimă frântă la cele din urmă 
poveţe ale iubitului său dascăl; îi săruta la nesfârşit mâinile. Deodată i-a trecut ceva 
cu repeziciune pe dinaintea ochilor şi în faţă i-a suflat o boare de văzduh răcoros. 
A privit în sus şi a rămas împietrit: acoperişul chiliei începuse să se ridice încet şi 
cerul albastru, parcă deschizându-şi braţele, se pregătea să primească sfântul suflet 
al dreptului care murea. 

- Doamne, în mâinile Tale îmi dau duhul, a şoptit fericitul şi peste un minut 
moartea neînduplecată i-a pecetluit gura cea de Dumnezeu grăitoare. 


Dimitrie nu s-a mai putut abţine, a început să tremure şi cu strigăt puternic a fugit 
în curte. Trecând în goană prin porțile mănăstirii s-a ciocnit cu părintele Anatolie, 
care se îndrepta spre chilie dimpreună cu celălalt ucenic al fericitului. 


Când au intrat toţi 3 în chilie - totul era ca mai înainte: acoperişul se lăsase la locul 
lui, iar fericitul Teofil zăcea pe laviţă nemişcat, cu mâinile încrucişate pe piept. 
Faţa strălucea de fericire cerească. Odată cu ultimul suspin al său chilia i se 
umpluse de o bună-mireasmă de nedescris... 


Astfel în pace şi fără tulburare şi-a încredinţat sufletul în mâna lui Dumnezeu 
în ziua de 28 octombrie la ora 5 după-amiaza, anul 1853, de prăznuirea prea 
cuvioasei muceniţe Parascheva. 


Vestea despre sfârşitul fericitului a atras în sihăstria Kitaiev mulţimi de oameni nu 
numai din vecinătăţi ci şi din oraşele mai îndepărtate. Mulțimea alcătuia un inel 
strâns în jurul sicriului şi zidurile bisericii răsunau de necurmata cântare a 
panihidelor pentru odihna sufletului său drept şi multpătimitor. Fiecare dorea să-şi 
împlinească cea din urmă datorie faţă de fericit, fiecare dorea să se atingă dacă nu 
de trupul purtător de Dumnezeu, măcar de sicriul lui sau să ia ca amintire şi 
binecuvântare câte ceva din lucrurile lui. Sicriul era acoperit de lumânările de ceară 
pe care le lipiseră pe margini oamenii care cinsteau pomenirea lui. 


După moartea fericitului au rămas ca valori băneşti 25 de ruble care au fost găsite 
într-un pachet pe care scria: "Surorii Annuşka, de-o mantie”. 


Dintre icoane, cea a Sfintei muceniţe Parascheva a fost dată de către fericit înainte 
de trecerea sa la cele veşnice, monahiei Vera Golubiova din mănăstirea Kievo- 
Florovski. Vera a împodobit această icoană cu un veşmânt de preţ şi a dat-o în dar 
bisericii schitului "Sfântul Nicolae din pustie”. Nu ştiu dacă acolo se păstrează şi în 
ziua de azi. 


Oare mulți erau cei ce plângeau? Nu, nu multă lume plângea: toţi aveau o linişte 
întipărită pe chip curmată prin adânci suspine de străpungere a inimii pentru 
nenumăratele lor păcate, linişte plină de evlavie. "Nu cu plângere însoțim moartea 
sfinților,"spune Sfântul Vasile cel mare "ci cu săltări de prăznuire ne veselim lângă 
mormântul lor, fiindcă pentru drepţi, moartea este un somn - sau mai bine zis, 
plecarea lor cătrea o viaţă mai bună." 


Aşa s-a întâmplat şi atunci. Fiecare simţea că fericitul deşi a murit, deşi a plecat la 
Impăratul Ceresc, nu i-a lipsit pe cei vii de iubirea sa; deşi a răposat cu trupul, cu 
duhul a rămas pe pământ, lângă cei apropiaţi lui. 


- Stai, priveşte şi învaţă! - vestea tăcut celor ce-i înconjurau trupul fără suflare. 
Părăseşte deşertăciunea lumească şi puţurile sfărâmate, care nu pot ţine în ele apa 
cea mântuitoare. Ieri, ochii mei vedeau, urechile mele auzeau, gura grăia, iar trupul 
se mişca. Duhul vieţii a plecat, şi ce stă acum înaintea ta?... Văzându-mă zăcând 
fără glas şi fără suflare, plângeţi toţi pentru mine, fraţilor şi prietenilor, rudelor şi 
cunoscuţilor, că ieri vorbeam cu voi şi fără veste mi-a venit înfricoşatul ceas al 
morţii. Ci veniţi toţi care mă iubiţi şi mă sărutaţi cu sărutarea cea de pe urmă, că de 
acum nu voi mai umbla, nici nu voi mai vorbi cu voi: pentru că mă duc la 
Judecătorul, unde nu este părtinire; că sluga şi stăpânul împreună vor sta; împăratul 
şi ostaşul, bogatul şi săracul în aceeaşi cinste vor fi; şi fiecare după faptele sale sau 
se va prea mări sau se va ruşina. (Aceasta este Slava de la stihirile care se cântă 
când se dă celui răposat ultima sărutare. Autorul a reprodus o prelucrare versificată 
care se pare îi plăcea mitropolitului Filaret s-o cânte pentru sine). 


„.. Deci, prietene, aminteşte-ţi de aceasta şi trăieşte cu frica de Dumnezeu, că viaţa 
noastră pământească nu e decât o moarte de fiecare zi. Azi nu suntem ca ieri, iar 
mâine nu vom mai fi ca azi. În fiecare zi se răpeşte o parte din viaţa noastră şi în 
timp ce creştem viaţa noastră se cheltuieşte şi se împuţinează. eri a murit fratele 
tău, mâine vei muri tu - toţi urmăm aceeaşi cale. Tot pământul e semănat cu oase 
ca lanul de grâu, iar cei vii nu află loc în care pot călca fără a răscoli cu pasul 
țărâna celor răposaţi...Deci nu căuta desfătarea ochilor şi auzului: mâine, ochiul se 
va închide iar urechea nu va mai auzi...Nu lăsa în voia lor mâinile şi picioarele: 
mâine le va lega mâna morţii şi tu însuţi vei fi țintuit la pat...Nu dori veşminte de 


mult preţ şi locuinţe luminate: iată în ce haină te vor îmbrăca mâine şi ce casă ţi se 
găteşte...Nu dori decoraţii şi distincţii; ele nu vor fi bune decât pe sicriul tău ca 
pentru a batjocori slava deşartă...Nu te lega de pământ: mâine coasa morţii va tăia 
aceste legături şi vei merge împotriva voinţei tale în ţara cea mai îndepărtată a 
celeilalte lumi şi nimic nu-ţi va aminti de comorile tale pământeşti. Priveghează şi 
grăbeşte a te muta acolo cu mintea şi inima, ca în ceasul în care te vor duce să nu te 
simţi ca într-un loc străin, nedeprins cu obiceiurile de acolo. 


Potrivit diatei fericitului, trupul lui a fost înveşmântat în îmbrăcămintea de 
schimonah şi pus în ciudatul sicriu. Înmormântarea a fost sărbătorească. A slujit 
întâi-stătătorul Lavrei, arhimandritul loan (apoi episcop de Poltava), împreună cu 
ieromonahul Anatolie şi cu mulți alți părinţi duhovniceşti. A cântat corul Lavrei 
sub conducerea canonarhului ieromonah Modest. Biserica şi curtea erau ticsite de 
rugători. 


Înainte de a se da ultima sărutare celui adormit, întâi-stătătorul Lavrei a rostit un 
cuvânt mişcător, adânc ziditor. După aceasta sicriul a fost scos din biserică în 
curtea mănăstirii. Vremea era minunată în acea zi, caldă, senină, însorită, limpede. 
Lumânările rugătorilor ardeau puternic, cu flacăra dreaptă, parcă mărturisind că 
sufletul fericitului stătea ca o făclie nestinsă înaintea Domnului. 


Procesiunea de înmormântare a fost săvârşită în jurul bisericii Sfintei Treimi şi 
după câteva minute sicriul, în sunetul cântări "Sfinte Dumnezeule" şi al tânguirii 
clopotelor de la Kitaiev, a fost coborât în sânurile pământului... 


Mormântul ieroschimonahului Teofil se află în sihăstria Kitaiev, aproape de 
biserica Sfintei Treimi, pe latura de miazănoapte, alături de mormântul zăvorâtului 
Dositei din Lavra Kievo-Pecerska, iar pe lespedea de fontă scria: "Aici odihneşte 
ţărâna ieroschimonahului Teofil, care a fost tuns în monahism în mănăstirea 
Kievo-Braţki în anul 1921, decembrie 11; hirotonit ierodiacon în 1922, 
septembrie 30; hirotonit ieromonah - anul 1827, ianuarie 6; tuns în schimă - 
anul 1924, decembrie 9, tot acolo. S-a săvârşit în sihăstria Kitaiev cu hramul 
Sfintei Treimi - anul 1853, octombrie 28, fiind în vârstă de 65 de ani. Doamne! 
Odihneşte-i sufletul în corturile drepţilor şi să-i fie lui veşnică pomenire”. 


Ieroschimonahul Teofil era destul de înalt de statură. Faţa sa luminoasă şi ochii 
albaştri limpezi nu se potriveau defel cu felul ursuz în care se purta uneori cu 
oamenii. Barba o avea scurtă şi îngustă - nu o tundea, în schimb îşi smulgea fire 
din ea. Vorbea înfundat şi destul de repede, cel mai adesea în ucraineană. Nimeni 
nu l-a văzut vreodată râzând, ci adesea plângând; şi aceste lacrimi pe care le vărsa 


atât de des slujeau în ochii Domnului, ca nişte mărgăritare de mult preţ, pentru 
răscumpărarea mulțimiii păcatelor noastre... 


Pomenirea vieţii plăcute lui Dumnezeu a stareţului Teofil şi a faptelor lui slăvite 
n-a încetat odată cu sfârşitul lui. După adormire, la fel ca şi în timpul vieţii, el dă 
ajutor nu mai puţin grabnic în necazuri şi nevoi tuturor celor ce cu credinţă 
cheamă numele lui. 


Despre aceasta mărturisesc cu tărie numeroasele panihide care s-au săvârşit şi se 
săvârşesc şi acum la mormântul dreptului adormit în Domnul de câtre feluriți 
oameni, veniți din cele mai îndepărtate colţuri ale Rusiei: căci mulți neputincioşi şi 
bolnavi cărora ajutorul omenesc le era nefolositor au fost povăţuiţi în vis să caute 
rugăciunile fericitului Teofil: şi astfel au primit, după credinţa lor, tămăduire. 


SR o e 


De pildă, pe un doctor grec din Ierusalim îl chinuia de multă vreme podagra, şi se 
deznădăjduise de vindecare. 


Intr-o noapte, i s-a arătat în vis stareţul Teofil şi i-a grăit: "Mergi al Kiev, închină- 
te Sfinţilor de acolo şi atunci când vei merge în sihăstria Kitaiev, cere să se facă 
panihidă pe momântul meu - şi vei fi sănătos... Eu sunt ieschimonahul Teofil...” 


Grecul n-a băgat câtuşi de puţin în seamă visul, însă în noaptea următoare s-a 
petrecut acelaşi lucru. În cea de-a treia noapte, stareţul s-a arătat ameninţător şi a 
cerut stăruinţă ca porunca să fie împlinită; iar atunci când doctorul, deşteptându-se 
îngrozit din vis, a făgăduit cu jurământ să întreprindă călătoria poruncită, a simţit 
numaidecât o oarecare uşurare, încă putea, deja, să meargă sprijinit în cârje, în 
vreme ce până atunci nu putea să meargă undeva decât în şaretă. 


Ajungând la Kiev în anul 1882, însoţit de soție, doctorul grec, care nu ştia limba 
rusă, a cerut sfat de la mitropolitul Platon şi, urmând sfatul acestuia, a făcut o pani- 
hidă la mormântul stareţului Teofil, s-a închinat cu credinţă moaştelor Prea 
cuvioşilor Pecerskăi şi a plecat acasă într-o stare de sănătate şi vigoare 
desăvârşită... 


SR o e 


Iată şi o ultimă întâmplare minunată în care se vâdeşte harul pe care fericitul stareţ 
l-a dobândit şi după moarte. Matvei Vasilievici Kocerjinski, de loc din gubernia 
Kamienieţ-Podolsk, povestea următoarele: "În anul 1868 am intrat în mănăstirea 
M-ski. Pe vremea aceea, eram încă tânăr necopt şi tăinuiam în inimă o puternică 


năzuiţă către nevoinţele şi ostenelile călugărești, însă fără înrăurirea unui stareţ- 
îndrumător încercat îmi era greu să ajung la desăvârşirea dorită. Tare mă mâhneam 
pentru asta, ducându-mă cu gândul la vremurile pustinicilor de demult, când un 
monah începător avea stareţul său încercat; şi, rugându-se cu osârdie lui Dumnezeu 
m-am hotărât să mă încredinţez în voia lui Dumnezeu , cu nădejdea că Domnul mă 
va îndruma. 


Într-o minunată noapte, când dormeam în chilie cu somn adânc, netulburat, mi s-a 
arătat un schimonah bătrân, înalt, cu un toiag în mâini. Acesta s-a apropiat de pat şi 
a grăit: "Aşa îţi birui, Matvei, patimile desfrâului? Aşa te pregăteşti să devii 
ostaş al lui Hristos? Aşa pui început mântuirii tale? Nu, nu aşa se cuvine, nu 
aşa!... Ţi-arăt eu cum !” Acestea fiind spuse, a înşfăcat plapuma de pe mine, 
aruncându-o pe jos; au urmat la rând perna, cearşaful şi celalte. 


M-am deşteptat plin de teamă şi tulburare. Pe frunte îmi şiroiau stropi de sudoare 
fierbinte. Picioarele şi mâinile îmi tremurau. Inima mi se zbătea. "Dumnezeule, ce- 
o fi asta? Unde mă aflu?"- am gândit eu, făcându-mi cruce. Aşteptând să se facă 
dimineaţă, mi-am împărțit garnitura de pat la nevoiaşi, hotărând ca de-acum înainte 
să dorm pe scândurile goale, punând sub cap doar un triunghi mic de pâslă. 


A trecut ceva vreme. Starețul ameninţător nu-mi ieşea din amintire. Umblam, 
lucram, mustrarea lui îmi apăsa sufletul. Ei bine, s-a întâmplat aşa fel că m-a 
îndrăgit unul dintre monahii noştri, lumânărarul Pavel. Întâlnidu-mă o dată, mi-a 
zis:"Hai la mine să bem ceai". M-am dus. Am luat loc, am început să stăm de 
vorbă. Deodată, privirea mea, ce rătăcea pe perete, s-a oprit asupra portretului unui 
stareț şi privindu-l, am înlemnit. "EI e !!"-am şoptit. "Da, el e! E stareţul ce mi s-a 
arătat în vis...Dar cine o fi oare?" 


Văzându-mi curiozitatea făuişă, stăpânul chiliei s-a grăbit să-mi dezlege nedu- 
merirea, şi după un minut sărutam, cu înfrigurare şi recunoştinţă, portretul 
îndrăgit... În el era înfăţişat fericitul Teofil. În curând am comandat o copie după 
acel portret, care atârna acum şi în dormitorul meu, deasupra patului, şi va atârna 
până la sfârşitul vieţii mele, ca o mustrare vădită a poftelor şi patimilor omeneşti şi 
ca un martor vrednic de crezare al faptului că nu de multe are nevoie omul pe 
pământ, căci un singur lucru e de trebuinţă”. 


Acestea fiind spuse, mi-a adus din dormitor portretul fericitului stareţ Teofil, şi ne- 
am cufundat amândoi în meditaţie adâncă şi tăcută... 


Fericit cel ce călătoreşte prin viaţa vremelnică 


Cu viața ca inima unui copil de curată, 
Cel ce până la granița vieţii de după mormânt 
Sub povara crucii n-a cârtit niciodată. 


Fericit cel ce fără făţărnicie aproapelui a slujit, 
Ale cărui fierbinţi rugăciuni ca tămâia, 
Ca fumul de la jertfa lui Abel smerită 
Spre cer şi-a trimis buna înmiresmare. 


Pe pământ cel nestatornic de nimic fiind socotit, 
Cu păcate sufletul nu şi-a spurcat: 
În cămara de nuntă ca un oaspete dorit 
Lângă Mirele Cel mai-nainte de veci va fi aşezat. 


În anul 1993, Biserica Ortodoxă Rusă din Ucraina l-a proslăvit pe fericitul Stareţ 
Teofil ca sfânt cu cinstire locală. Moaştele sale se află acum închinată Sfintei 


Treimi a Sihăstriei Kitaiev. 


Fericiţi cei pe care 1-ai ales şi i-ai primit, Doamne, slavă Ţie! 


Acatistul Sfântului Teofil, Sfânt nebun pentru Hristos (28 octombrie) 
Dupa obişnuitul început se zice: 


Condacul 1 

Ales de Dumnezeu din pântecele maicii tale, la nevoinţa nebuniei întru Hristos ai 
fost chemat. Cu puterea lui Dumnezeu de la înec de multe ori ai fost păzit. Prin 
nevoinţa postirii şi a rugăciunii pe vrăjmaşul neamului omenesc l-ai ruşinat. Pentru 
aceasta, săvârşind pomenirea ta, te rugăm, prea lăudate Părinte Teofil, izbăveşte-ne 
de vrăjmaşii cei văzuţi şi nevăzuţi, pe cei ce cu dragoste strigăm ţie: Bucură-te, 
prea cuvioase Părinte Teofil, cel nebun pentru Hristos, pe calea mântuirii pe noi 
îndreptându-ne! 


Icosul 1 

Îngerii din ceruri şi oamenii pe pământ de a ta vieţuire aleasă întru Domnul s-au 
minunat, Părinte Teofil, căci tu, prunc fiind, de la sânul maicii tale ţi-ai întors faţa, 
doar hrană de post primind. Prin acest semn Domnul a arătat oamenilor că tu eşti 
alesul lui Dumnezeu, încă din această lume. Minunându-se de această înfrânare 
prin post a ta, cu umilinţă strigăm ţie acestea: 

Bucură-te, alesul lui Dumnezeu din pântecele maicii tale; 

Bucură-te, prea cinstit vlăstar al preoţiei lui Dumnezeu; 

Bucură-te, cel ce prin nevoinţa postului te-ai asemănat Botezătorului Domnului; 
Bucură-te, căci cu aşa înfrânare pe părinţi şi neamuri i-ai uimit; 

Bucură-te, cel ce din pruncie ai iubit pe Dumnezeu; 

Bucură-te, cel ce ai păzit cu adevărat poruncile Lui; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 2-lea 

Văzându-te pe tine vas ales al Duhului Sfânt de către Dumnezeu, vrăjmaşul 
neamului omenesc neputându-te răbda, a dorit să te piardă, Sfinte pruncule, 
îndemnând la pruncucidere pe maica ta. Dumnezeu însă, păzitorul pruncilor Săi, nu 
a îngăduit să se săvârşească această nelegiuire. Pentru această milostivire a Sa prin 
tine cântăm Lui: Aliluia! 


Icosul al 2-lea 

Cugetul maicii tale după îndemnul diavolului s-a întunecat urându-te pe tine, 
pruncule neprihănit. De aceea a poruncit fecioarei ce slujea în casă să te înece în 
râu. Îngerul lui Dumnezeu însă te-a păzit nevătămat. Iar noi, mirându-ne de o 
minune ca aceasta, cu bucurie îți cântăm: 


Bucură-te, vas de Dumnezeu ales şi de EI păzit; 

Bucură-te, pruncule sfânt cel ce pe diavol l-ai înspăimântat; 

Bucură-te, că din scutecele prunciei prigoana maicii tale ai răbdat; 

Bucură-te, că ai fost păzit de la înec de puterea lui Dumnezeu; 

Bucură-te, cel mai înainte ales din pântecele maicii întru slujirea lui Dumnezeu; 
Bucură-te, că Pronia lui Dumnezeu întotdeauna te-a îndreptat; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 3-lea 

Minune prea mărită a săvârşit Domnul cu tine, căci atunci când ai fost aruncat în 
râu, cu puterea lui Dumnezeu fiind ţinut deasupra apei nevătămat şi ca într-o 
corabie alunecând, pe valuri dormeai netulburat. Fecioara care te-a aruncat în apă, 
atunci, umplându-se de frică şi umilință, a strigat lui Dumnezeu Cel minunat: 
Aliluia! 


Icosul al 3-lea 

Temându-se să te aducă în casa mânioasei tale maici, fecioara, cu jale lăcrimând, 
te-a însemnat cu semnul crucii cufundându-te iarăşi în apă, pe când dormeai. ŞI o 
minune mai mare s-a petrecut: valurile râului ca nişte aripi îngereşti te-au purtat pe 
tine către mal. lar fecioara ca pe Moise din apă luându-te, te-a dus la casa ta, 
tremurând înfricoşată. Noi însă, minunându-ne de o asemenea purtare de grijă a lui 
Dumnezeu, grăim: 

Bucură-te, că Dumnezeu Cel minunat întru sfinţii Săi prin tine S-a proslăvit; 
Bucură-te, că îngerul tău păzitor a fost ocrotitor; 

Bucură-te, că tu, ca şi Moise, pe valurile râului te-ai învrednicit a fi purtat, 
Bucură-te, că pe tine, ca pe Noe, Dumnezeu de la înec te-a izbăvit; 

Bucură-te, căci cu asemenea minune ai adus frică şi cutremurare locuitorilor din 
împrejurimi; 

Bucură-te, căci prin tine şi noi învăţăm să nădăjduim în Dumnezeu; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 4-lea 

Furtună de mânie şi răutate a îndreptat asupra-ţi maica ta, văzându-te pe tine viu şi 
sănătos şi singură cu mâinile sale dorea să te piardă, Sfinte prunc; deci alergând 
ticăloasa la râu, te-a aruncat în apă sub roata morii. Dar şi de astă dată Domnul, în 
chip minunat, te-a păzit viu, pentru ca toţi, văzând această minune, să-l cânte 
cântare de mulţumire şi laudă: Aliluia! 


Icosul al 4-lea 

A zis psalmistul că „Domnul te va păzi pe tine de tot răul; păzi-va sufletul tău. 
Domnul va păzi intrarea ta şi ieşirea ta de acum şi până în veac”. Şi: „De cine mă 
voi teme? Ce-mi va face mie omul?” Toate aceste cuvinte s-au plinit întocmai cu 
tine, prea minunate Părinte Teofil. Cu puterea lui Dumnezeu roata morii de apă s-a 
oprit, iar apa s-a înspumat. Morarul însă a alergat înspăimântat şi, văzându-te 
zăcând sub roată, te-a luat ca pe un dar de preţ al lui Dumnezeu, zicând către tine 
aşa: 

Bucură-te, comoară de mult preţ dăruită mie de Dumnezeu; 

Bucură-te, pruncule sfânt, de Dumnezeu păzit; 

Bucură-te, că prin tine puterea lui Dumnezeu nouă ni se arată; 

Bucură-te, că numele lui Dumnezeu prin tine se proslăveşte; 

Bucură-te, vas ales în slujba lui Dumnezeu şi dăruit nouă ca să povăţuieşti oamenii 
către mântuire; 

Bucură-te, că ţi s-a gătit crucea îndelungii răbdări şi relei pătimiri; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 5-lea 

Frică şi cutremur I-au cuprins pe toţi locuitorii din împrejurimi care au văzut 
această minune. Maica ta însă, iarăşi nepricepând puterea lui Dumnezeu vădită 
asupra ta, s-a înăsprit şi mai mult spre foarte mare răutate, şi punând jurământ a 
vrut să te piardă. Atunci tatăl tău, preot al lui Dumnezeu, pentru a te păzi viu, te-a 
ascuns la neamurile lui. Noi însă minunându-ne de răutatea maicii pornite spre 
ucidere şi slăvind întru tot înţelepciunea lui Dumnezeu, cântăm: Aliluia! 


Icosul al 5-lea 

„Nu vor veni către tine rele şi bătaie nu se va apropia de lăcaşul tău. Că îngerilor 
Săi va porunci ca sa te păzească întru toate căile tale.” Aceste cuvinte din Psaltire, 
de care nu te-ai despărțit în toate zilele vieţii tale, s-au împlinit cu prea mărire întru 
tine, 0, prea minunate Părinte Teofil. Şi întru amintirea întreitei izbăviri de la 
moarte, tu ai purtat asupra-ţi totdeauna o cingătoare de fier cu icoana Botezului 
Domnului. Noi însă, bucurându-ne de o asemenea purtare de grijă a lui Dumnezeu 
pentru tine, cu umilinţă cântăm ţie: 

Bucură-te, că de trei ori ai fost izbăvit prin putere dumnezeiască de la înec; 
Bucură-te, că cu asemenea minune ne-ai arătat nouă înţelepciunea lui Dumnezeu şi 
ai ruşinat viclenia diavolului; 

Bucură-te, că, prin întreita cufundare în apă, Preasfânta Treime O ai proslăvit; 
Bucură-te, că tu şi acum împreună cu toți sfinții mijloceşti la Prestolul Sfintei 
Treimi; 


Bucură-te, că prin neîncetata citire a psaltirii sufletul tău ţi l-ai îndulcit şi 
oamenilor pildă de rugăciune ai arătat; 

Bucură-te, Părinte Teofil, mare făcător de minuni şi rugător pentru sufletele 
noastre; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 6-lea 

Străin pentru lume şi pentru toate cele ce sunt în ea arătându-te, întotdeauna ai fost 
urât şi de neamurile tale. Prigoniri şi asupriri răbdând de la acestea fără cârtire, tu 
ai purtat crucea cea grea a vieţii tale. Cu suspine şi lacrimi multe, ai alergat în 
întinderile pădurii, şi cu gura ta pruncească, ca un înger al lui Dumnezeu, fără de 
prihană ai strigat către Tatăl cel Ceresc: Aliluia! 


Icosul al 6-lea 

Călător străin te-ai arătat pe acest pământ, mult pătimitorule Părinte Teofil. De 
părinţii tăi încă în viaţă tu ai fost alungat din casa părintească, iar cea care te-a 
născut a ridicat mâinile sale ca să te omoare cu securea. Un binefăcător însă, 
îmbrăţişându-te pe tine cum erai însângerat, te-a izbăvit de ucigaşa ta mamă. Şi 
neavând tu unde să-ţi pui capul şi nici cu ce să te hrăneşti, purtat fiind de Duhul 
Sfânt, te-ai adăpostit în biserica lui Dumnezeu şi în faţa Lui ţi-ai mărturisit toată 
durerea sufletului tău de prunc. Pentru o asemenea mult pătimitoare vieţuire, noi te 
fericim aşa: 

Bucură-te, că şi acum Domnul te-a păzit pe tine de mâinile maicii tale ucigaşe; 
Bucură-te, că precum Boris şi Gleb au primit vărsarea sângelui lor nevinovat şi 
sfânt din mâna celor de-un neam cu ei, asemenea a fost şi ţie; 

Bucură-te, că, prin viaţa ta plină de necazuri, te-ai asemănat lui Hristos care a 
pribegit pe pământ; 

Bucură-te, că te-ai sălăşluit împreună cu EI în lăcaşurile Tatălui Ceresc; 

Bucură-te, că în toate zilele vieţii tale prigoane, defăimări şi toată reaua pătimire ai 
răbdat; 

Bucură-te, că nimănui nu ai răsplătit răului cu rău, ci după cuvântul lui Hristos, 
pentru vrăjmaşii tăi te-ai rugat, 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 7-lea 

Voind Domnul Cel de oameni iubitor să te arate poporului suferind rugător nou şi 
văditor al patimilor, te-a povăţuit în Mănăstirea Kievo-Bratsk, ca în nevoinţe 
duhovniceşti să-ţi găteşti sufletul întru primirea harului dumnezeiesc. Tu însă, ca 


un cerb în vâltoarea apelor, te-ai avântat să cercetezi dumnezeiasca Scriptură la 
şcoala duhovnicească de acolo. Plinind ascultarea de clopotar, tu, foarte devreme 
urcând în clopotniţă, minunându-te de sus de lucrarea lui Dumnezeu, te cufundai în 
cugetarea celor dumnezeieşti şi în rugăciune tainică, întru bucurie duhovnicească 
Ziditorului tuturor făpturilor văzute şi nevăzute cântând: Aliluia! 


Icosul al 7-lea 

Noua ta vieţuire în lăcaşul sfânt ţi-a îndulcit inima. Precum după o furtună pe 
marea vieţii ai ajuns la liman liniştit, şi împreună cu călugării ai petrecut viaţa 
bineplăcută lui Dumnezeu întru ascultare, privegheri, plecarea genunchilor şi 
citirea Psaltirii, întâistătătorii mănăstirii, văzând râvna ta stăruitoare către 
nevoinţele duhovniceşti, te-au învrednicit de tunderea în monahism şi hirotonirea 
întru ierodiacon. Stând în faţa Sfântului Prestol, tu cu râvnă neobişnuită te-ai 
străduit să vieţuieşti asemeni îngerilor. Noi însă, fericind nevoinţele tale şi 
dragostea către Preadulcele Iisus, grăim aşa: 

Bucură-te, că Domnul S-a milostivit de tine şi te-a chemat în sfânta mănăstire; 
Bucură-te, căci prin rugăciune şi ascultare, cu tot dinadinsul, ai urmat stareților 
nevoitori în ascultare şi nevoinţa rugăciunii; 

Bucură-te, că sufletul tău l-ai păstrat nerobit de patimi; 

Bucură-te, că ispitele tinereţii ai biruit; 

Bucură-te, că ne-ai arătat chipul răbdării şi ascultării,; 

Bucură-te, că pentru Hristos ai vieţuit şi pe toţi oamenii i-ai învăţat să-l lucreze şi 
să-L slujească; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 8-lea 

În aşa cumplite chinuri fiind, îngerii înconjurau trupul tău cel istovit de mulțimea 
bătăilor, lovind împotrivă pe cei ce te chinuiau, încât au murit nouă dintre ei, iar tu 
ai rămas nevătămat. De care vedere minunându-se toți cei ce priveau la chinurile 
tale, Îl slăveau ca şi noi pe marele Dumnezeu, cântându-I: Aliluia! 


Icosul al 8-lea 

Plin fund de bunătate şi virtuţi, cu adevărat ai fost înger în trup, minunate Teofil, 
arătându-te fraţilor pildă de blândeţe, de ascultare, de smerenie şi neprihănire. 
Slujind la Prestolul lui Dumnezeu în cinul preoţesc, tu, asemenea prea cuvioşilor 
Serghie de Radonej şi Serafim de Sarov, te-ai învrednicit să vezi pe îngerii din 
ceruri, împreună slujitori cu tine la Dumnezeiasca Liturghie, şi harul lui 
Dumnezeu, pogorându-se peste Sfintele Daruri. Cu evlavie cinstind sfinţenia ta, cu 
frică şi cu umilinţă cântăm ţie: 


Bucură-te, omule ceresc şi îngere pământesc; 

Bucură-te, vas umplut cu har dumnezeiesc; 

Bucură-te, cel ce în inimă chipul lui Hristos totdeauna l-ai purtat; 

Bucură-te, că pentru EI, trupul de patimi şi de pofte ţi l-ai răstignit; 

Bucură-te, fierbinte rugător pentru toţi cei ce la tine aleargă; 

Bucură-te, grabnic ajutător celor suferinzi şi rătăciţi; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 9-lea 

Toată viaţa ta a fost plină de necazuri şi mâhniri, de chinuri şi prigoniri. Tu dar, în 
numele dragostei către Dumnezeu, ai luat asupra-ţi nevoinţa nebuniei pentru 
Hristos. Deci fiind de mulți prigonit, suferind necazuri şi ocări, tu, smerit cu inima 
şi blând cu duhul, asemenea lui Hristos pe Cruce, te-ai rugat pentru vrăjmaşii şi 
hulitorii tăi, zicând: „lartă-le, Doamne, că nu ştiu ce fac”, şi întru bucuria inimii 
cântai lui Dumnezeu neîncetat: Aliluia! 


Icosul al 9-lea 

Văzând Domnul nevoinţa ta, dragostea şi milostivirea către cei suferinzi, ţi-a dat 
darul vederii cu duhul şi al tămăduirii. Și tu, vădind păcatele lor cele ascunse, îi 
îndreptai pe calea mântuirii, tămăduind atât neputinţele trupeşti, cât şi cele 
sufleteşti. lar tu singur ţi-ai înăsprit nevoinţele tale, căci zi şi noapte te nevoiai în 
desişurile pădurii, asemenea prea cuviosului Serafim de Sarov, rugându-te în 
genunchi pe un trunchi de copac. Pentru asemenea nevoinţe ale tale, primeşte de la 
noi laudele acestea: 

Bucură-te, că prin nevoinţele tale te-ai asemănat cuvioşilor părinți din Lavra 
Pecerska; 

Bucură-te, păzitor înfocat al curăţiei trupeşti şi sufleteşti; 

Bucură-te, că ai biruit cu nevoinţele tale ispitele de la trup, de la lume şi de la 
diavol; 

Bucură-te, că, pentru râvna ta şi dragostea către Hristos, darul înainte vederii cu 
duhul şi al facerii de minuni de la EI ai dobândit; 

Bucură-te, că neputinţele trupeşti şi sufleteşti cu un singur cuvânt le tămăduiai; 
Bucură-te, celor obijduiţi şi necăjiţi grabnic ajutătorule; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 10-lea 
Grabnic ajutător şi mângâietor ai fost, Părinte Teofil, nu doar pentru cei ce veneau 
la tine, dar şi pentru cei din oraşul Kiev, când mergeai călare pe un vițel le erai 


mângâietor, citindu-le din Psaltire şi bucurai pe cei necăjiţi şi oropsiţi, îmbrăcai şi 
hrăneai pe săraci, ocărai cu asprime pe cei înrăiți, prezicând cele ce aveau să se 
întâmple, pe mulți i-ai povăţuit pe calea pocăinţei. lar noi, minunându-ne de 
asemenea milostivire şi dragoste de oameni ce aveai, cântăm Atotmilostivului 
Dumnezeu: Aliluia! 


Icosul al 10-lea 

Împăratul făpturilor a fost Adam în Rai până la căderea în păcat, căci toate 
dobitoacele i se supuneau, iată că şi ţie, neprihănitului şi luminatului de Duhul 
Sfânt, s-au supus şi dobitoacele, şi peştii şi păsările. Grăindu-le tu, făpturile 
necuvântătoare supuse îţi urmară poruncile. Spre uimirea tuturor, viţelul tău, purtat 
de puterea lui Dumnezeu, te ducea unde dorea sufletul tău cel sfânt, pentru a se 
ruga sau a da ajutor celor ce aveau nevoie. Minunându-ne şi noi de o asemenea 
purtare de grijă a lui Dumnezeu pentru tine, cu umilinţă grăim acestea: 

Bucură-te, văditorule al iubitorilor de păcat, săvârşit pe faţă şi într-ascuns; 
Bucură-te, povăţuitorule al celor rătăciţi şi al celor necăjiţi mângâietorule; 
Bucură-te, pentru cei ce cereau ajutorul tău grabnic folositorule; 

Bucură-te, cel ce înveţi pe toţi să se supună voii lui Dumnezeu; 

Bucură-te, că şi dobitoacele cele cu năravuri rele, după cuvântul tău, ascultau ca 
oile; 

Bucură-te, că şi luntrea peste râul Nipru, la cuvântul tău, singură pe apă plutea; 
Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 11-lea 

Cântare de umilinţă lui Dumnezeu cel Unul în Treime I-ai adus în toate zilele vieţii 
tale muceniceşti, vrednicule de laudă Părinte Teofil. Zi şi noapte, în chilia din 
desişurile pădurii, făcând rugăciune înţeleaptă, nu ai lăsat fără mângâiere şi 
vindecare pe toţi cei ce veneau la tine, povăţuindu-i cu cuvântul lui Dumnezeu şi 
prin nevoinţa nebuniei tale întru Hristos. Iar acum mijlocind la Tronul Împăratului 
Slavei, roagă-te pentru noi, cei ce cinstim sfântă pomenirea ta, pentru ca şi noi 
împreună cu tine să cântăm în veci lui Dumnezeu: Aliluia! 


Icosul al 11-lea 

Știind viitorul ca şi prezentul, tu multor oameni prezicându-le moartea lor 
năprasnică sau bolile, i-ai adus de la viaţa păcătoasă la pocăință. Celor ce căutau 
viața monahicească le binecuvântai, uneori, căsătoria, iar celor doritori de vieţuire 
în lume călugăria, aşa încât viaţa lor să fie bineplăcută lui Dumnezeu şi 
mântuitoare pentru suflet. Aşa şi ţarului Nicolae I, stând tu îndurerat într-un 
furnicar, i-ai prevăzut sfârşitul trist pe câmpul de luptă din Crimeea şi moartea lui 


din supărare. Pentru o asemenea grijă a ta faţă de oameni, grăim cu buze pline de 
mulţumire acestea: 

Bucură-te, tainicule văzător al vieţuirii omeneşti; 

Bucură-te, că tu ai arătat locul pentru ridicarea Mănăstirii Pokrov pe Glubociţe; 
Bucură-te, că tu ai arătat în pădure locul unde trebuia aşezată Sihăstria 
„Schimbarea la Faţă”; 

Bucură-te, că şi crucea acolo ai înfipt-o, ca şi apostolul Andrei în munţii Kievului; 
Bucură-te, că şi pentru Mănăstirea lona de pe culmile Zveraneţilor, prin întreita 
binecuvântare, locul ai sfințit; 

Bucură-te, că tu mitropolitului Filaret i-ai prezis marea mistuire în flăcări a Lavrei 
Pecerska; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 12-lea 

Har de la Dumnezeu ţi s-a dat ţie, plăcutule slujitor al lui Dumnezeu, de a face 
minuni pentru proslăvirea Atotputernicului Ziditor al cerului şi al pământului. 
Asemenea lui Hristos, Care în chip minunat a săturat oamenii flămânzi în pustie, tu 
ai săturat pe pelerinii istoviţi care veneau să se închine cuvioşilor lui Dumnezeu de 
la Pecerska, cu o mâncare gătită în chip minunat în pădure, din fiertură cu 
pietricele şi iarbă, aprinzând lemnele cu foc pogorât din cer prin rugăciunile tale. Şi 
pe copila moartă cu rugăciunea ta ai înviat-o, întru mângâierea văduvei ce plângea. 
lar noi cu frică şi cu cutremur, cu buze pline de mulţumire, cântăm lui Dumnezeu 
Cel minunat întru sfinţii Săi: Aliluia! 


Icosul al 12-lea 

Știind mai dinainte ziua şi ceasul fericitului tău sfârşit, ţi-ai pregătit singur trupul 
spre îngropare, o, prea mărite făcătorule de minuni Teofil. Aprinzând lumânări şi 
tămâind chilia ta pentru întâmpinarea îngerului cu bună mireasmă, pe ucenicul tău 
l-ai trimis să tragă clopotele, ca să vestească fraţilor soborului că Teofil se mută la 
Domnul. Şi s-a tânguit întreg poporul când se înmormânta prea cinstitul tău trup, 
căci se lipseau de mângâietorul şi povăţuitorul lui. După o sută patruzeci de ani 
însă, Domnul a descoperit moaştele tale, iar cei ce cinstesc pomenirea ta au 
zugrăvit pe raclă al tău chip. Şi noi, cu umilinţă, căutând către icoana ta, cu bucurie 
strigăm ţie: 

Bucură-te, mare făcător de minuni, dăruit de Dumnezeu spre mângâierea noastră; 
Bucură-te, al celor necăjiţi mângâietorule, văduvelor şi orfanelor ocrotitorule, 
bolnavilor şi suferinzilor tămăduitorule; 

Bucură-te, că şi după săvârşirea ta nu încetezi a face minuni; 

Bucură-te, că dai grabnic ajutor celor ce se roagă la mormântul tău; 


Bucură-te, că acum numele tău cu al sfinților se proslăveşte; 

Bucură-te, podoaba oraşului Kiev şi slava Sihăstriei Kitaev; 

Bucură-te, prea cuvioase Părinte Teofil, cel nebun pentru Hristos, pe calea 
mântuirii pe noi îndreptându-ne! 


Condacul al 13-lea (de trei ori) 

O, prea mărite ales al lui Hristos şi făcător de minuni, părinte al nostru, Teofil, 
primeşte această puţină rugăciune a noastră adusă ţie întru laudă de noi, nevrednicii 
şi păcătoşii, dar care cu nemărginită dragoste te cinstim pe tine. Roagă-L pe 
Domnul Dumnezeu să ne izbăvească de toate primejdiile, năpastele şi necazurile, 
mai vârtos cu seamă de căderile în păcat, de moarte năprasnică şi de muncile cele 
veşnice. Nu ne lăsa să murim fără pocăință. Fii nouă povăţuitor spre Împărăţia 
Cerului, ca acolo împreună cu tine să cântăm pururea lui Dumnezeu: Aliluia! 


Apoi se zice iarăşi Icosul 1: Îngerii din ceruri şi oamenii pe pământ..., Condacul 1: 
Ales de Dumnezeu din pântecele maicii tale..., 


şi această 
Rugăciune către Sfântul Teofil cel nebun pentru Hristos 


O, prea mărite slujitor al lui Hristos, fierbinte rugător şi mijlocitor, Părinte Teofil! 
Tu din pântecele maicii tale ai fost ales de Dumnezeu ca să-L slujeşti şi în chip 
minunat ai fost păzit de EI de tot răul. Pentru nevoinţa nebuniei tale întru Hristos, 
Domnul ţi-a dat darul proorociei şi al facerii de minuni. 


După porunca începătorului preoţiei Hristos, ţi-ai pus sufletul pentru oile din turma 
Mai Marelui păstorilor. Tu pe cei ce păcătuiau întru ascuns şi pe faţă i-ai vădit şi cu 
cuvintele tale înțelepte către pocăință şi îndreptare i-ai adus. Pe cei bolnavi şi în 
suferinţă ce veneau la tine nu i-ai depărtat. Tuturor ai fost ca un părinte iubitor de 
fii şi un bun păstor. Şi acum auzi-ne pe noi, cei ce cu credinţă te chemăm pe tine şi 
cădem cu tot dinadinsul spre racla cu ale tale moaşte, Părinte Teofil. 


Cere de la întru tot Milostivul Dumnezeu pace Bisericii noastre ortodoxe, înţele- 
pţeşte-i şi-i întoarce pe eretici şi schismatici în sânul Bisericii Mame. Cere pentru 
păstorii noştri râvnă pentru mântuirea oamenilor, iar poporului ascultare de Sfânta 
Biserică şi sârguinţă spre apărarea credinţei ortodoxe neştirbite. 


Roagă-L pe Tatăl Ceresc să dea fiecăruia după a sa cerere: tinerilor sporire în 
credinţa ortodoxă, bătrânilor şi neputincioşilor întărire şi mângâiere, bolnavilor 


tămăduire, orfanilor şi celor neajutoraţi ocrotire şi bucurie necurmată, celor rătăciți 
şi păcătoşi îndreptare. Şi pentru noi toţi cere sănătate trupească şi mântuire 
sufletului. 


Aprinde cu focul dumnezeieştii iubiri inimile noastre cele rătăcite. Ajută-ne nouă 
să ne îndreptăm viaţa noastră păcătoasă, ca să trecem fără primejdii vămile 
cumpliților vrăjmaşi şi să ne sălăşluim în lăcaşurile Tatălui Ceresc, ca împreună cu 
tine şi cu toţi sfinții să cântăm prea sfânta cântare întru tot Lăudatei şi Sfintei 
Treimi: Tatălui şi Fiului şi Sfântului Duh, în vecii vecilor. Amin. 


